
PÄÄKIRJOITUS 


Lottokone  arpoi  numerot  9,1,1  terrori-iskun  vuosipäivänä 


Sattumaa  vai  magiaa? 


World  Trade  Centeriin  ja  Pentago¬ 
niin  kohdistuneista  terrori-iskuista 
tuli  11.9.  kuluneeksi  vuosi.  Kuten 
muistamme,  11.9.  merkataan  amerikkalaiseen 
tapaan  9/11,  joka  taas  on  Yhdysvaltojen  yleinen 
hätänumero.  Mystistä?  "Eikä  tässä  vielä  kaikki”, 
niin  kuin  ostos-tvmjuontaja  sanoisi.  Kuten  Skep- 
tikko-lehti  kertoi  numerossaan  4/2001,  löytyi  ta- 
pahtumapäivästä  muitakin  "kummallisuuksia”; 
muun  muassa  se,  että  syyskuun  11.  oli  vuoden 
254.  päivä,  josta  salaliittoteorioihin  mieltynyt  voi 
helposti  laskea;  2h-5h-4  =  11. 

Ja  vielä;  maagisia  elementtejä  ilmaantuu  koko 
ajan  lisää.  Tämän  lehden  sivulla  12  osoitetaan, 
kuinka  USA;n  uutta  20  dollarin  seteliä  taittele- 
malla  saa  esiin  näkymän,  joka  on  kuin  suoraan 
vuoden  takaa  syyskuun  11.  päivän  televisio-  ja 
lehtikuvista. 

Mutta  kaikista  mystisin  tapahtuma  sattui  terro¬ 
ri-iskujen  vuosipäivänä;  New  Yorkin  osavaltion 
lottoarvonnan  oikeaksi  riviksi  arvottiin  numerot 
9,  1,  1.  Tämä  on  kaiken  lisäksi  totta. 

Amerikkalainen  skeptikko  Paul  M.  Amore 
kertoo  Skeptic-lehden  sähköpostilistalla  niska- 
karvojensa  nousseen  pystyyn,  kun  hän  oli  vuosi¬ 
päivää  seuraneena  aamuna  kuullut  tapauksesta. 
"Voiko  kyseessä  olla  puhdas  sattuma?”,  Amore 
kertoo  ihmetelleensä  hetken. 

Sitten  hän  oli  alkanut  ajatella. 

New  Yorkin  lottokoneessa  on  palloja,  joiden 
kyljessä  on  numeroita  väliltä  0-9.  Todennä¬ 
köisyys  arpoa  mikä  tahansa  numero  lottorivin 
ensimmäiseksi  numeroksi  on  siis  1;10.  Suhde 
on  sama  sekä  toisen  että  kolmannen  numeron 
kohdalla.  Todennäköisyys  arpoa  mikä  tahansa 
kolminumeroinen  luku  -  kuten  esimerkiksi  9,  1 , 
1,  -  on  siten  TIOOO. 

Todennäköisyyteen  ei  vaikuta  päivämäärä, 
jolloin  arvonta  suoritetaan.  Siihen  ei  myöskään 
vaikuta  paikka,  missä  arvonta  suoritetaan.  Se,  että 
New  Yorkin  lottonumerot  olivat  9,1,1  päivänä 
9/11,  jolloin  vietettiin  New  Yorkin  terrori-iskun 


vuosipäivää  (sekä  Washingtonin  iskun;  mitkä 
mahtoivat  olla  lottonumerot  siellä?),  osoittautuu 
pelkästään  mielenkiintoiseksi,  muttei  edes  kovin 
kummalliseksi  sattumaksi.  Esimerkiksi  viime 
vuoden  marraskuun  12.  New  Yorkin  lottoarvon¬ 
nan  numerot  olivat  5,  8,  7  -  kyseessä  oli  sama 
päivä,  jolloin  lento  numero  587  päättyi  koneen 
tipahtamiseen  Queensiin. 

Amoren  mukaan  todennäköisyys,  että  satunnai¬ 
sesti  valittu  amerikkalainen  kuolee  hukkumalla 
tai  menehtyy  tulipalossa,  on  suunnilleen  sama 
kuin  minkä  tahansa  kolminumeroisen  lottorivin 
todennäköisyys,  siis  edellämainittu  1;  1000.  Täl¬ 
lainen  onnettomuus  on  aina  tietysti  traaginen 
ja  odottamaton  tapahtuma  asianosaisille,  mutta 
sellainen  tapahtuma  se  ei  ole,  joka  pääsisi  har¬ 
vinaisuutensa  vuoksi  lehtien  otsikoihin.  9,  1,  1 
-lottorivistä  taas  kiinnostuivat  kaikki,  varsinkin 
kiiluvasilmäinen  new  age  -väki  ja  eri-laiset  tuo¬ 
miopäivän  julistajat. 

Samalla  postilistalla  kirjoittava  skeptikko  Da¬ 
vid  G.  Myers  toteaa  olevan  hyvin  epätodennä¬ 
köistä,  että  jokin  etukäteen  määritelty  harvinainen 
tapahtuma  toteutuisi.  Kaikenlaisten  yllättävien 
ja  odottamattomien  sattumien  tapahtuminen  on 
kuitenkin  varmaa.  Jos  jonkin  asian  todennäköi¬ 
syys  osua  ihmisen  kohdalle  on  yksi  miljardista, 
tapahtuu  tällainen  ihme  maailmassa  noin  2000 
kertaa  vuodessa. 

Merkittäviä  yhteensattumia  ja  kummallisuuk¬ 
sia  löydetään  aina  jälki-,  ei  etukäteen.  Esimer¬ 
kiksi  USA;n  presidenttien  Abraham  Lincolnin 
ja  John  F.  Kennedyn  sukunimissä  on  kummas¬ 
sakin  seitsemän  kirjainta.  Kennedy  valittiin  pre¬ 
sidentiksi  1960,  sata  vuotta  Lincolnin  jälkeen. 
Kummatkin  murhattiin  perjantaina  vaimojensa 
viereen,  toinen  Eordin  teatterissa  ja  toinen  Eordin 
valmistamassa  autossa. 

Ihmetellä  voi,  kuinka  joku  tuhlaa  elämänsä 
tällaisten  yhteensattumien  etsimiseen. 

Risto  K.  Järvinen 

TEOLOGIAN  TOHTORI  ILKKA  PYYSIÄINEN,  HELSINGIN  YLIOPISTO 

Ovatko  uskonnot 
uhka  turvallisuudelle? 


On  luonnollista  uskoa  yliluonnolliseen. 
Siksi  uskonnot  ja  uskomukset  ovat  täällä 
jäädäkseen.  Mutta  onko  kyseessä  hyvä 
vai  paha  asia?  Ovatko  uskonnot  uhka 
turvallisuudelle?  Tämä  kysymys  sai  aivan 
uuden  ulottuvuuden  Yhdysvaltoihin  kohdis¬ 
tuneen  terroristihyökkäyksen  ansiosta  ja  on 
ajankohtainen  edelleen,  reilu  vuosi  WTC:n 
ja  Pentagonin  terrori-iskujen  jälkeen. 
Skepsis  ei  ota  kantaa  uskontoihin,  mutta 
julkaisee  Ilkka  Pyysiäisen  kirjoituksen,  jossa 
hän  käsittelee  uskontoja  tavalla,  joka  valai¬ 
see  myös  skeptikkoja  kiinnostavaa  asiaa: 
uskoa  uskomuksiin. 


Aloittakaamme  lyhyellä  tarinalla.  Ranska¬ 
lainen  antropologi  Pascal  Boyer  kertoo 
kirjassaan  ”Religion  Explained”,  miten 
hän  oli  kerran  istunut  päivällispöydässä  Cam¬ 
bridgen  yliopiston  professoreiden  kanssa.  Muka¬ 
na  oli  myös  yksi  tunnettu  katolinen  teologi.  Boyer 
kertoi,  miten  hän  oli  Kamerunissa,  Afrikassa,  tut¬ 
kinut  sikäläisen  fang-kansan  uskomuksia.  Tähän 
teologi  lausahti:  ”Juuri  se  tekee  antropologiasta 
niin  mielenkiintoista,  että  täytyisi  pystyä  selittä¬ 
mään,  miten  ihmiset  voivat  uskoa  aivan  täyteen 
hölynpölyyn!”  Boyer  jäi  tuijottamaan  suu  auki; 
olihan  lausuja  kuitenkin  teologi.  Afrikan  fang- 
kansasta  oli  täsmälleen  yhtä  kummallista  ja  kä¬ 
sittämätöntä,  että  kaikki  maailman  pahuus  voisi 
johtua  siitä,  että  joskus  menneisyydessä  esi-isät 
söivät  paratiisissa  eksoottisia  hedelmiä. 

Uskonto  on  osa  uskomusmaailmaa 

Maailma  on  tulvillaan  mitä  kummallisempia 
uskomuksia.  Silloin,  kun  ne  sattuvat  olemaan 


meidän  omia  uskomuksiamme,  emme  kuiten¬ 
kaan  pidä  niitä  kummallisina.  Mutta  heti,  kun 
puheeksi  tulevat  jonkin  toisen  kulttuurin  erilaiset 
uskonnolliset  käsitykset,  niiden  ristiriita  meidän 
arkisten  oletustemme  kanssa  pistää  silmään  vä¬ 
littömästi.  Miten  kukaan  voi  uskoa  mitään  niin  il¬ 
meisen  j  ärjetöntä?  Katolisen  teologin  kysymys  on 
siis  aivan  aiheellinen,  mutta  selitystä  eivät  vaadi 
vain  afrikkalaisten  heimojen,  intialaisten  gurujen 
tai  japanilaisten  lahkolaisten  uskomukset.  Myös 
katolisen  kirkon  tai  suomen  evankelisluterilaisen 
kirkon  vaalimat  uskomukset  kaipaavat  selitystä. 

Eivätkä  vain  uskonnolliset  uskomukset,  vaan 
monet  muutkin  arkielämän  uskomukset.  Mik¬ 
si  me  uskomme,  että  ensi  viikolla  se  lottopotti 
tulee,  että  minä  en  aja  kolaria  vaikka  painan 
silmät  kiinni  nastan  lautaan,  tai  että  minä  en  saa 
keuhkosyöpää  tupakasta?  Meillä  kaikilla  on  suuri 
joukko  erilaisia  uskomuksia,  jotka  eivät  perustu 
mihinkään  rationaaliseen  päättelyyn  tai  todistus¬ 
aineiston  punnitsemiseen,  vaan  ainoastaan  siihen, 
miltä  meistä  tuntuu.  Tässä  mielessä  uskonto  ei  ole 
mikään  oma  saarekkeensa,  vaan  yksi  osa  ihmisen 
luonnollista  uskomusmaailmaa.  On  luonnollis¬ 
ta  uskoa  yliluonnolliseen  (siitä  huolimatta,  että 
kaikki  eivät  usko)  .Onhan  myös  luonnollista  osata 
laulaa,  vaikka  kaikki  eivät  osaa. 

Uskonto  on  siis  täällä  jäädäkseen.  Mutta  onko 
se  hyvä  vai  paha  asia?  Minkään  asian  vääjäämät- 
tömyys  ja  luonnollisuushan  eivät  välttämättä  tee 
siitä  hyvää  asiaa.  Sairaudetkin  ovat  luonnollisia. 
Onko  uskonto  siis  esimerkiksi  uhka  turvallisuu¬ 
delle?  Tämä  kysymys  sai  aivan  uuden  ulottuvuu¬ 
den  Yhdysvaltoihin  kohdistuneen  terroristihyök¬ 
käyksen  ansiosta. 

On  syytä  erottaa  sisäinen  ja  ulkoinen  turval¬ 
lisuus:  uskonto  uhkana  yhteiskuntien  sisällä  ja 
uskonto  uhkana  kansainvälisissä  konflikteissa. 
Uskonto  voi  olla  myös  psyykensisäinen  uhka, 
uhka  yksilön  mielenterveydelle.  Nämä  uhat  ovat 
varmasti  todellisia,  vaikka  uskontojen  nimissä 
toki  tehdään  myös  paljon  hyvää  ja  paljon  sellaista, 
mikä  ei  ole  sen  enempää  hyvää  kuin  pahaakaan. 

Uskomuksia  kohtaan  omaksutut  Lähi-idässätaiprotestanttienjakatolilaistensotaa 

asenteet  merkitsevät  ajatuksemme  Pohjois-Mannissa 

Yhteiskuntien  sisällä  enemmistö  kokee  yleensä  Herää  siis  kysymys,  mikä  uskonnossa  tappaa? 
uhaksi  vähemmistössä  olevat  uskonnolliset  liik-  Miksi  uskonnot  saavat  ihmiset  yhtä  hyvin  soti- 
keet,  "lahkot”,  jotka  asettavat  kyseenalaiseksi  maan  kuin  rakastamaan  lähimmäisiään  -  ja  aina 
vallitsevat  arvot  ja  normit.  Tällaista  uhkaa  ei  yhtä  kiihkeästi? 

varmaankaan  koettaisi  niin  voimakkaasti,  mi-  Uskonnot  koostuvat  pohjimmiltaan  kahdesta 
käli  kyse  olisi  vain  mistä  tahansa  mielipiteistä.  tekijästä:  joukosta  uskomuksia  ja  näitä  uskomuk- 
Uskon töihin  sisältyy  kuitenkin  niin  voimakkaita  siä  kohtaan  omaksutuista  psykologisista  asenteis- 
ihmistä  motivoivia  tekijöitä,  että  uskonnolliset  ta.  Esimerkiksi  sekä  uskovaisella  että  ateistilla 
uskomukset  voivat  saada  aikaan  jopa  mistään  on  mielessään  uskomus  "Jumala  on  olemassa”, 

piittaamatonta,  fanaattista  käyttäytymistä.  Jälki  Uskova  uskoo  sen  ja  ateisti  kieltää  sen.  Mutta 

voi  usein  olla  todella  hirvittävää,  kuten  syyskuun  molemmilla  on  kuitenkin  mielessään  sama  lause 
1 1 .  päivänä  200 1 .  "Jumala  on  olemassa”  aivan  kuten  jokin  lau- 

Vähemmistöuskontojen  piirissä  taas  luonnol-  seenpätkä  on  olemassa  tietokoneen  muistissa, 

lisesti  koetaan  uhaksi  valtaapitävien  uskonto.  Ihmisillä  vain  on  muistissaan  olevaan  informaa- 

vaikka  valtauskonnon  edustajat  ovatkin  paljon  tioon  erilaisia  asenteita,  jotka  eivät  ole  pelkkiä 

vähemmän  taipuvaisia  fanaattiseen  käytökseen.  uskomuksia,  vaan  ovat  ennemminkin  koko  ruu- 

Heidän  ei  tarvitse,  koska  heillä  on  instituutio!-  miillisen  olemisemme  ilmauksia, 

den  tuki  puolellaan.  Valtauskonnon  piirissä  fa-  Tämä  vaatii  hieman  selvennystä.  Asenteemme 
natismia  voi  kuitenkin  esiintyä  suhteessa  toisiin  ovat  siinä  mielessä  ruumiillisia,  että  kun  jokin 

valtauskontoihin,  kun  niiden  kanssa  ollaan  jo-  uskomus  tai  tiedonmuru  saa  aikaan  raivoisan 

tenkin  tasaveroisessa  kilpailutilanteessa.  Ajatel-  asenteen,  se  saa  sydämen  lyömään  kiivaammin, 

laan  vaikkapa  juutalaisten  ja  muslimien  taistelua  verenpaineen  kohoamaan,  ehkä  jopa  kämmenet 

hikoamaan  ja  ihon  sähkönjohtavuuden  muuttu¬ 
maan.  Pelkkä  ajatus  voi  siis  saada  aikaan  ruumiil¬ 
lisia  muutoksia.  Tämä  johtuu  siitä,  että  ajatukset 
ovat  aivojen  sähkökemiallista  toimintaa  ja  siten 
yhteydessä  koko  hermostoomme.  Hermosto  puo¬ 
lestaan  säätelee  ruumiintoimintoja.  Siten  asen- 
teemme  esimerkiksi  uskonnollisiin  uskomuksiin 
ei  ole  pelkästään  tiedollinen  seikka,  pelkkää  kyl¬ 
mää  rationaalista  laskentaa.  Kyse  on  ajatuksiin 
liittyvistä  tunteista,  jotka  ilmenevät  fyysisellä 
tasolla.  Kaikki  tunteet  eivät  kuitenkaan  ole  yhtä 
dramaattisia  emmekä  välttämättä  aina  tiedosta 
reagoivamme  tunteenomaisesti. 

Fysiologiset  tunnereaktiot  ikään  kuin  merk- 
kaavat  ajatuksia.  Kuten  sähköpostiviesti  voidaan 
merkitä  kiireelliseksi  tai  kirje  lentopostiksi,  niin 
myös  hermostomme  merkitsee  ajatuksiamme 
ruumiillisin  reaktioin.  Yhdysvaltalainen  neuro¬ 
biologi  Antonio  Damasio  on  kehittänyt  teorian 
ns.  "ruumiillisista  merkitsijöistä”,  tunnereaktiois¬ 
ta,  joilla  me  merkitsemme  kaikki  ajatuksemme. 
Esimerkiksi  niin  sanottu  psykopaattinen  persoo¬ 
nallisuus  saattaa  perustua  etuaivokuoren  vauri¬ 
oon,  joka  on  johtanut  heikentyneisiin  tunnere¬ 
aktioihin.  Asiat  eivät  tunnu  miltään,  ja  tällaisen 
henkilön  on  vaikea  ymmärtää  toisten  ihmisten 
tunteenomaisia  reaktioita  tai  suunnitella  omaa 
elämäänsä  mielekkäästi.  Psykopaatin  vastakohta 
on  fanaatikko,  ihminen,  joka  on  oppinut  liittä¬ 
mään  johonkin  asiaan  niin  voimakkaan  tunnere¬ 
aktion,  että  kaikki  järkevä  keskustelu  asiasta  on 
mahdotonta.  Tunteet  saavat  ylivallan. 

Mystisiä  kokemuksia 
mieltä  manipuloimalla 

Ruumiillisissa  merkitsijöissä  piilee  avain  myös 
uskontojen  voiman  ymmärtämiseen.  Uskonnolli¬ 
set  ajatukset  ja  uskomukset  ovat  hyvin  voimak¬ 
kaasti  tunteilla  merkittyjä.  Tällainen  merkitsemi¬ 
nen,  siis  asenteemme  ja  mielialamme,  on  varsin 
monimutkainen  prosessi,  jota  voidaan  myös  sää¬ 
dellä  keinotekoisesti.  "Aivopesusta”  on  puhuttu 
jo  maailmansivu.  Nykyään  on  kuitenkin  käytössä 


paljon  kehittyneempiä  tekniikkoja,  joilla  voidaan 
vaikuttaa  ihmisten  asenteisiin. 

Niin  sanotulla  "psykotroniikalla”  tarkoitetaan 
teknisiä  keinoja  vaikuttaa  ihmisten  hermostolli¬ 
seen  tiedonprosessointiin,  erityisesti  sen  asen- 
neulottuvuuteen,  siis  ruumiillisiin  merkitsijöihin. 
Näitä  tekniikkoja  on  kehitetty  sotilaallisiin  tar¬ 
koituksiin.  Erilaisilla  elektronisilla  laitteilla  on 
mahdollista  muuntaa  niitä  hermoston  signaaleja, 
joille  psyykkinen  hyvinvointi  perustuu.  Vaikka 
en  tunnekaan  näitä  asioita  riittävästi,  on  Inter¬ 
netistä  helppo  löytää  mitä  hurjempia  selostuksia 
sotilaallisista  mielen  manipuloinnin  tekniikoista. 
Maallikon  on  usein  mahdotonta  erottaa,  mikä 
näissä  on  totta  ja  mikä  pelkkää  huhua.  Muutama 
esimerkki  valaissee  asiaa. 

Venäläisen  tohtori  Viktor  Solotsevin  mukaan 
Venäjällä  on  kehitetty  "Venäläinen  Virus  666”, 
joka  tuottaa  säännöllisin  väliajoin  tietokoneen 
näytölle  väriyhdistelmän,  joka  vaikuttaa  tieto¬ 
koneen  käyttäjän  tajuntaan.  Katsojalle  voidaan 
myös  samoin  väläyttää  nopeita  kuvia  tai  sanoja, 
joita  ei  tiedosteta,  mutta  jotka  saavat  tietyn  viestin 
iskostumaan  alitajuntaan  (ns.  25.  kehys  -ilmiö.) 
Siinä  missä  tietoverkot  suojataan  palomuurein 
crackereitä  ja  viruksia  vastaan,  ovat  ihmismielet 
täysin  suojattomia.  Niihin  voidaan  syöttää  mitä 
erilaisempia  mielen  viruksia,  jotka  vaikuttavat 
käyttäytymiseemme  ilman  itse  huomaisimme 
mitään.  Tässäkin  asialla  on  kaksi  puolta;  meille 
voidaan  syöttää  sekä  uskomuksia  että  uskomuk¬ 
siin  liittyviä  asenteita. 

Ns.  "äänettömien  kasettien"  radioaalloilla  le¬ 
viävät  signaalit  ja  Internetin  kautta  lähetettävät 
piiloviestit  voivat  saada  ihmiset  tuntemaan  it¬ 
sensä  masentuneiksi,  lamaantuneiksi  ja  olonsa 
kaikin  tavoin  epämukavaksi.  On  selvää,  että  tällä 
on  vaikutus  esimerkiksi  sotilaiden  taistelutahdon 
kannalta.  Yhdysvaltojen  väitetäänkin  käyttäneen 
näitä  menetelmiä  Irakin  sotilaita  vastaan  Persian¬ 
lahden  sodassa. 

Hurjimmalta  kuulostaa  tohtori  Oliver  Lowe- 
ryn  kehittämä  "Silent  Sound  Spread  Spectrum” 
-tekniikka  (US  patentti  #5,  159,703).  Se  perus¬ 
tuu  siihen,  että  supertietokoneilla  on  oletettavasti 
mahdollista  analysoida  ihmisen  tiettyihin  tunneti¬ 
loihin  liittyvä  aivosähkökäyrä  ja  tallentaa  se  ko¬ 
neen  muistiin.  Sieltä  se  voidaan  ohjata  uudelleen 
ihmisen  aivoihin.  Juuri  tätä  tekniikkaa  USA:n 
väitetään  käyttäneen  Persianlahden  sodassa  (ks. 
www.raven  1 .  net/index.  html. ) . 

En  tiedä,  missä  määrin  tämä  kaikki  pitää  paik- 

kansa,  mutta  asia  on  ihmismielen  ja  uskonnon  tut¬ 
kijan  kannalta  mielenkiintoinen.  Perinteisestihän 
ihmismieleen  on  vaikutettu  erilaisten  huumeiden 
j  a  uskonnon  avulla.  U skontojen  piirissä  levitetään 
tietynlaisia  uskomuksia  sekä  niihin  liittyviä  voi¬ 
makkaita  tunnepitoisia  asenteita.  Uskonnolliset 
uskomukset  motivoivat  ihmisiä  yhtä  hyvin  lau- 
peudentekoihin  kuin  pyhään  sotaan,  koska  tunne¬ 
pitoiset  asenteet  omiin  uskomuksiin  ovat  hyvin 
voimakas  motivoiva  tekijä.  Entä  kun  kaikkea  tätä 
aletaan  voida  simuloida  elektronisesti? 

Kanadalainen  psykologi  Michael  Persinger  on 
jo  rakentanut  eräänlaisen  kypärän,  joka  lähettää 
aivoihin  kohdennettavissa  olevaa  magneettikent¬ 
tää.  Pantuaan  sen  päähänsä  ja  kohdennettuaan 
magneettikentän  ohimolohkoihinsa,  hän  oli  en¬ 
simmäistä  kertaa  elämässään  kokenut  tunteen 
siitä,  että  Jumala  on  olemassa.  Poikkeavan  ohi¬ 
molohkojen  toiminnan  tiedetäänkin  aiheuttavan 
kokemuksia  kaiken  olevaisen  ykseydestä  ja  siitä, 
että  kaikilla  pienen  pienillä  yksityiskohdillakin 
on  jokin  suuri  merkitys.  Ihminen  voi  kokea  ole- 
vansa  osa  jotakin  suurta  kosmista  suunnitelmaa 
ja  esimerkiksi  Jumalan  erityisen  huomion  koh¬ 
teena. 

Tunnekokemuksen  perustana  on  tietynlainen 
aivotoiminta,  mutta  ihmiset  voivat  puhua  näistä 
kokemuksista  mitä  erilaisimmin  käsittein.  Niitä 
ei  mitenkään  välttämättä  nimetä  juuri  jumala- 
kokemuksiksi.  Kokemus  hermostollisena  tapah¬ 
tumana  on  eri  asia  kuin  ne  sanat,  joilla  siitä 
puhutaan. 

Lisäksi  ihmiset  eivät  tietenkään  jokapäiväises¬ 
sä  elämässään  kulje  elektrodit  päässään;  heidän 
aivojaan  siis  stimuloi  jokin  muu.  Tästä  taas  seu¬ 
raa,  että  uskonnollista  käyttäytymistä  ei  voida 
selittää  pelkästään  aivotoiminnalla. 

Arkielämän  uskomukset  uuteen 
valoon 

Pohjoisirlantilainen  antropologi  Harvey  Whi- 
tehouse  on  esittänyt  teorian  kahdesta  eri  tavasta, 
joilla  uskonnolliset  perinteet  välittyvät.  Histori¬ 
allisesti  varhaisempi  uskonnollisuuden  muoto  on 
”imagistinen”.  Myöhempi,  kirjoituskulttuureille 
tyypillinen  uskonnon  muoto  on  opillinen  uskonto. 
Imagistinen  uskonto  rakentuu  rituaaleille,  joi¬ 
hin  liittyy  voimakkaita  tunnekokemuksia.  Asiat 
jäävät  mieleen,  koska  niihin  liittyy  voimakkai¬ 
ta  tunteita  (ruumiillisia  merkitsijöitä).  Kyse  on 
irrallisista  omakohtaisista  muistoista,  joihin  ei 


liity  mitään  virallista  oppia.  Esimerkkinä  White- 
house  käyttää  Uuden  Guinean  baktaman-kansan 
poikien  initiaatiota.  Aikuiset  miehet  kaappaavat 
nukkuvat  murrosikäiset  pojat  kotoaan  ja  vievät 
heidät  metsään.  Pojat  joutuvat  syömään  ulosteita, 
heitä  pahoinpidellään,  valvotetaan  ja  simputetaan 
kaikin  tavoin.  Rituaalin  jälkeen  he  ovat  miehiä. 
Rituaali  jää  mieleen  ikuisiksi  ajoiksi,  koska  se 
on  ollut  niin  järisyttävä  ja  tunteita  nostattava. 
Siihen  ei  kuitenkaan  liity  mitään  erityistä  oppia. 
Rituaaliperinne  elää  ja  välittyy  eteenpäin  vain 
shokeeraavan  luonteensa  ansiosta. 

Opillinen  uskonto  taas  elää  toistamisen  varassa. 
Tiettyä  oppia  toistetaan  rituaalisissa  tilanteissa 
jatkuvasti  niin,  että  se  säilyy  mielessä.  Toistami¬ 
nen  tekee  siitä  kuitenkin  harmaata  ja  väritöntä; 
se  ei  herätä  suuria  tunteita,  mutta  se  elää  toiston 
ansiosta  ja  välittyy  yhä  uusille  sukupolville.  Sii¬ 
henkin  voi  toisinaan  liittyä  myös  suuria  tunteita, 
mutta  ne  pyritään  saamaan  opilliseen  hallintaan. 
Kokemusta  tärkeämpää  on  oikea  oppi. 

Opillinen  uskonto  on  kurinalaisempaa  ja  tyy¬ 
pillistä  suurille  yhteisöille,  joiden  kaikki  jäsenet 
eivät  edes  tunne  toisiaan  (kuten  kaikki  maailman 
kristityt).  Imagistinen  uskonnon  muoto  on  tyy¬ 
pillistä  pienille  ryhmille,  joiden  jäsenet  tuntevat 
toisensa.  Siinä  vedotaan  tunteisiin  ja  asetetaan 
monet  arkielämän  uskomukset  uuteen  valoon. 
Nimenomaan  tunteiden  stimulaatio  saa  aikaan 
sen,  että  muistot  säilyvät  vaikka  rituaaliepiso- 
deja  toistettaisiin  vain  harvoin,  jopa  vain  kerran 
elämässä. 

Opillisen  muodon  vahvuus  on  siinä,  että  sen 
avulla  kyetään  yhdistämään  suuria  ihmisjoukkoja 
(esimerkiksi  kaikki  maailman  kristityt)  ja  sen 
heikkous  siinä,  että  tämä  yhteys  on  kuitenkin  hy¬ 
vin  epämääräistä  ja  kasvotonta.  Imagistisen  muo¬ 
don  luonne  on  tähän  kääntäen  verrannollinen.  Ero 
ei  kuitenkaan  ole  siinä,  mitä  ihmiset  uskovat,  vaan 
siinä,  miten  nämä  uskomukset  koodataan  inhimil¬ 
lisessä  tiedonkäsittelyssä.  Imagistinen  uskonto 
perustuu  episodisen  muistin  varaan,  opillinen  taas 
semanttisen.  Nämä  ovat  kaksi  erillistä  muistin 
mekanismia.  Koodaamisen  tavoilla  on  kuitenkin 
laajoja  poliittisia  ja  muita  seuraamuksia.  Kaksi 
muotoa  saattavat  myös  yhtyä  saman  uskonnon 
piirissä;  opilliseen  uskontoon  liittyy  myös  emoo¬ 
tioita  ja  mielikuvia  ja  niiden  taustalla  vaikutta¬ 
vat  episodiset  muistot.  Opillisen  uskonnon  kon¬ 
tekstissa  yksilöiden  tunnekokemukset  pyritään 
kuitenkin  aina  tulkitsemaan  oikean  opin  avulla; 
näin  uuden,  imagistisen  uskonnon  synty  estetään. 

Toisaalta  on  myös  niin,  että  kun  pienemmissä 
ryhmissä  syntyneet  tunnekokemukset  liitetään 
oppiin,  voidaan  oppiin  sitoutumista  vahvistaa. 
Niin  sanotuissa  herätysliikkeissä  tapahtuu  juuri 
näin. 

Itse  asiassa  islamiakin  voisi  ymmärtää  tässä 
valossa.  Maailman  muslimit  eivät  tunne  toisiaan, 
mutta  kokevat  kaikesta  päättäen  kuitenkin  voima¬ 
kasta  yhteenkuuluvuutta.  Eri  tavoin  syntyneet  ja 
synnytetyt  tunnereaktio  on  siirretty  kohdistumaan 
islamiin  ja  sen  oppiin  abstraktina  suureena.  Näin 
imagististyyppiset  tunnekokemukset  on  saatu 
palvelemaan  opillista  uskontoa. .  Muissa  yhteyk¬ 
sissä  syntyneet  tunnereaktiot  ikään  kuin  venyte¬ 
tään  koskemaan  myös  islamin  oppia;  opin  kautta 
taas  voidaan  yhdistää  muslimien  valtava  joukko, 
joka  ei  koskaan  voisi  tuntea  toinen  toisiaan  hen¬ 
kilökohtaisesti.  Oppi  yhdistää,  tunteet  tekevät 
sen  tärkeäksi  ja  samalla  tärkeäksi  myös  samoin 
uskovien  kasvottoman  yhteisön. 

Näin  siis  uskonnollisten  oppien  ympärille  syn¬ 
tyy  sosiaalisia  ryhmiä  ja  organisaatioita,  jotka 
motivoivat  ihmisiä  tietynlaiseen  toimintaan. 
Taustalla  on  ero  siinä,  miten  tietoa  prosessoidaan 
mielessä.  On  kuitenkin  huomattava,  että  uskonnot 
koostuvat  vain  kaikesta  siitä,  mitä  ihmiset  yksi¬ 
löinä  tekevät.  Mitään  ihmisistä  riippumatonta  us¬ 
kontoa  ei  ole.  Uskonto  on  vain  joukko  uskomuk¬ 
sia  ja  käyttäytymis  taipumuksia.  Uskonnollisilla 
uskomuksilla  voidaan  myös  perustella  käyttäy¬ 
tymistä,  jonka  syy  ja  alkuperä  ei  kuitenkaan  ole 
uskonnossa.  Yksi  esimerkki  tästä  on  moraali. 

Perustavat  moraalikäsitykset  ovat  varsin  sa¬ 
manlaisia  eri  kulttuureissa  ja  eri  uskonnoissa, 
joten  ne  eivät  voi  perustua  yksinomaan  erityisiin 
uskontoihin.  Kyseessä  ovat  ennemminkin  evo¬ 
luutiossa  koodautuneet  käyttäytymistaipumuk- 
set,  joiden  varassa  ihminen  on  lajina  menestynyt 
harvinaisen  tehokkaasti.  Uskonnolliset  perinteet 
tarjoavat  vain  tavan  perustella  käsityksiä  ja  tai¬ 
pumuksia,  jotka  ihmisillä  olisi  joka  tapaukses¬ 
sa,  uskonnoista  riippumatta.  Tyypillisiä  tällaisia 
käsityksiä  ovat  kiellot  tappaa  ihmistä,  varastaa. 


valehdellaj  a  pettää  avioliitossa.  Ne  löytyvät  kaik¬ 
kien  uskontojen  opeista,  mutta  myös  jo  varsin 
pienet  lapset  ymmärtävät  niiden  velvoittavuuden 
mistään  uskonnoista  riippumatta.  Eri  uskonnot 
vain  antavat  näille  periaatteille  oman  muotoilunsa 
ja  perustelevat  niitä  eri  tavoin. 

Uskonto  on  yksi  sosiaalisen  ryhmänmuodos- 
tuksen  väline.  Ihmiset  jakaantuvat  kristittyihin, 
juutalaisiin,  buddhalaisiin,  heimouskontojen  kan¬ 
nattajiin  jne.  Eri  uskonnolliset  perinteet  muodos¬ 
tavat  enemmän  tai  vähemmän  kiinteitä  ryhmiä, 
joiden  sisällä  vallitsee  solidaarisuus  samoin  usko¬ 
via  kohtaan  ja  usein  vihamielisyys  toisin  uskovia 
kohtaan.  Uskonsodat  ovat  valitettavan  tunnettuja. 
Miksi  me  sitten  sodimme  uskonnon  vuoksi? 

Todellisuuden  yksinkertaistamista 

Lienee  niin,  että  ihmiset  eivät  loppujen  lopuksi 
sodi  uskonnon  vuoksi,  vaan  siksi,  että  oman  ryh¬ 
män  ulkopuoliset,  siis  toiset  ryhmät,  muodosta¬ 
vat  usein  uhan.  Olemme  kymmenien  tai  satojen 
tuhansien  vuosien  ajan  tottuneet  tunnistamaan 
mahdolliset  yhteistyökumppanit  ja  mahdolliset 
viholliset,  koska  se  on  ollut  meille  elintärkeätä. 
Heti  kun  tiedämme,  että  joku  on  yksi  meistä 
(miten  tahansa  ”me”  määrite lläänkään),  tiedäm¬ 
me,  että  hänen  muodostamansa  uhka  on  pienem¬ 
pi.  Hän  oletettavasti  jakaa  meidän  arvomme  ja 
normimme.  Jos  hän  ei  ole  yksi  meistä,  hän  on 
potentiaalinen  uhka,  koska  hänen  arvonsa  ja  nor¬ 
minsa  voivat  olla  erilaisia,  eikä  hän  välttämättä 
ole  sitoutunut  siihen  solidaarisuuteen,  johon  me 
olemme.  Vaikka  hän  jakaakin  tietyt  hyvin  yleiset 
moraaliperiaatteet  kanssamme,  hänellä  voi  olla 
muita  uskomuksia  ja  sitoumuksia,  joissa  piilee 
konfliktin  aihe.  Vaikka  hän  ei  esimerkiksi  hyväk¬ 
sy  ihmisen  tappamista,  hän  ei  välttämättä  pidä 
vierasheimoista  ihmisenä. 

Tällainen  päättely  luonnollisesti  edellyttää  kei- 
noj  a  tunnistaa,  ketkä  ovat  meitä  j  a  ketkä  heitä.  On 
oltava  joitakin  helppoja  vihjeitä,  jotka  ilmaisevat, 
kuka  kuuluu  meihin  ja  kuka  heihin.  Tavallisia 
vihjeitä  ovat  ulkonäkö,  kieli  ja  uskonto.  Uskon¬ 
to  on  näin  ollen  vain  eräänlainen  merkki,  jonka 
avulla  tunnistetaan,  kuka  kuuluu  meihin  ja  kuka 
heihin.  Sotaa  ei  varsinaisesti  käydä  uskonnon 
vuoksi,  vaan  siksi,  että  toisin  uskovien  koetaan 
kuuluvan  heihin,  eikä  meihin.  Taustalla  on  siis 
primitiivinenreviirikäyttäytyminen,  josta  meidän 
on  lähes  mahdoton  päästä  eroon.  Uskonto  on  vain 
välikappale.  Mutta  ennakkoluulot  voivat  myös 

vahvistaa  itse  itseään:  ennakkoluuloinen  suhtau¬ 
tuminen  toisen  uskonnon  edustajiin  ruokkii  käy¬ 
töstä,  jonka  toiset  kokevat  loukkaavana.  Siispä 
he  vastaavat  samalla  mitalla  jne.  Näin  käsitys 
toisen  uskonnon  edustajien  epäluotettavuudesta 
vahvistaa  vähitellen  itse  itseään. 

Tähän  liittyy  myös  yksi  ihmisajattelun  eri¬ 
tyispiirre,  jota  kutsutaan  ”essentialismiksi”  eli 
olemusajatteluksi.  Ihmisen  tiedonkäsittelykyvyn 
rajallisuus  pakottaa  meidät  yksinkertaistamaan 
todellisuutta,  jotta  voimme  prosessoida  sitä  kos¬ 
kevaa  informaatiota.  Yksi  keino  tähän  on  olettaa, 
että  olioilla  (ja  eliöillä  ja  henkilöillä)  on  jokin 
erityinen  sisäinen  olemus,  joka  tekee  niistä  sen 
mitä  ne  ovat.  Tämä  olemus  on  kuin  jokin  pieni 
siemen  (tai  prosessori),  joka  aiheuttaa  kaikki  ne 
erityispiirteet,  joita  tällä  oliolla  on.  Lehmä  on 
lehmän  näköinen  ja  käyttäytyy  kuin  lehmä  siksi, 
että  sillä  on  sisäinen  lehmän  olemus,  essentia. 
Tätä  olemusta  ei  voida  koskaan  havaita  (kukaan 
ei  edes  väitä  niin),  koska  sitä  ei  ole  olemassakaan. 
Me  vain  tiedostamattamme  oletamme  sen,  koska 
se  auttaa  meitä  käsittelemään  Tehmän’  käsitettä 
ajattelussamme.  Olemuksen  olemassaolo  päätel¬ 
lään  erilaisista  vihjehavainnoista,  tässä  tapauk¬ 
sessa  esim.  lehmän  ulkonäöstä.  Kerran  lehmä, 
aina  lehmä. 

Ei  liene  liian  vaikea  huomata,  mikä  merki¬ 
tys  tällä  on  ihmisten  välisen  kommunikaation 
kannalta.  Ajatelkaamme,  että  joudut  televisioon 
väittelemään  jonkun  kanssa  turkistarhauksen  tur- 
variskeistä.  Vastapuolesi  tulee  studioon  ja  istuu 
eteesi.  Sinä  pyrit  välittömästi  muodostamaan  hä¬ 
nestä  jonkinlaisen  yleiskäsityksen:  mikä  hän  on. 


mitä  hän  edustaa  ja  mitä  hän  siis  todennäköisesti 
tulee  sanomaan  ja  miten  vastaamaan  sinun  väittei¬ 
siisi.  Jos  hän  on  nuori  tyttö,  jolla  on  värjätty  tukka, 
nenärengas  ja  maihari,  ajattelet,  että  jaahas,  taas 
yksi  kettutyttö.  Sinä  ikään  kuin  tiivistät  kaiken 
häntä  koskevan  tiedon  yhteen  nimilappuun:  ket¬ 
tutyttö.  Tiedostamattomasti  ajattelet,  että  hänellä 
on  kettutytön  olemus  (siis  sisäinen  olemus,  joka 
aiheuttaa  hänen  ulkonäkönsä  ja  käyttäytymisen¬ 
sä).  Tämän  olemuksen  olemassaolon  päättelet 
siitä,  mitä  havaitset,  siis  ulkonäköön  liittyvistä 
vihjeistä.  Sitten  selität  nämä  havainnot  tällä  ole¬ 
muksella:  hän  sanoo  näin  ja  käyttäytyy  noin,  kos¬ 
ka  hän  on  kettutyttö.  Mitä  muuta  kettutytöltä  voisi 
odottaa?  Näin  voit  siis  ennakoida,  mitä  hän  tulee 
sanomaan.  (Tämä  pätee  myös,  kun  skeptikko 
kohtaa  vaikkapa  ufouskovaisen;  toim.  huom.) 

Tämä  tietysti  yksinkertaistaa  todellisuutta;  ei¬ 
vät  kaikki  kettutytöt  välttämättä  ole  samanlaisia 
eikä  heidän  tekemisiään  voida  selittää  millään 
yhdellä  asialla.  Mutta  kun  on  pyrittävä  mahdol¬ 
lisimman  nopeasti  ja  tehokkaasti  (tv-väittely!) 
ennustamaan  toisen  käyttäytymistä,  on  pakko 
tehdä  yksinkertaistuksia.  Me  ihmiset  joudum¬ 
me  jatkuvasti  tekemään  päätöksiä  puutteellisen 
tiedon  varassa,  ja  siksi  pyrimme  yksinkertaista¬ 
maan  päätöksentekotilanteita.  Tiivistämme  fak¬ 
tojen  moninaisuuden  ja  aukollisuuden  olemus- 
ajattelun  avulla.  Palautamme  havaintojen  kirjon 
johonkin  yhteen  olemukseen:  tuo  on  tuollainen, 
tuo  käyttäytyy  noin  ja  niin  edespäin.  Kyse  on  tie¬ 
dostamattomasta  mielen  mekanismista,  ihmisen 
tiedonkäsittelyn  piirteestä,  jota  voitaisiin  hyvin 
esimerkiksi  simuloida  tietokoneella. 


Olemusajattelun  traagisuus 

Olemusajattelu  toimii  myös  uskontojen  alu¬ 
eella.  Kun  esimerkiksi  kuulemme,  että  joku  on 
muslimi,  mieleemme  nousee  välittömästi  stereo¬ 
tyyppinen  kuva  muslimeista:  ne  ovat  sellaisia  ja 
sellaisia.  Todellisuuden  moninaisuus  ja  tietojem¬ 
me  puutteellisuus  paikataan  olemusajattelulla. 
Aikoinaan  sanottiin  (poliittisesti  epäkorrektilla 
tavalla) ,  että  ry  ssä  on  ry  ssä  vaikka  voissa  paistaisi. 
Nyt  osin  sama  asenne  kohdistuu  muslimeihin.  Tai 
somaleihin,  tai  romaneihin,  tai  skineihin.  Yhdis¬ 
tämme  ihmiseen  tietyn  leiman  ja  ajatelemme,  että 
tämä  leima  tekee  kaikista  kantajistaan  samanlai¬ 
sia,  ikäänkuin  jokaisen  muslimin  tai  skinin  sisällä 
pyörisi  yksi  ja  sama  tietokoneohjelma,  joka  saa 
heidät  käyttäytymään  siten  kuin  heidän  oletetaan 

käyttäytyvän.  Aina  välillä  tämä  oletus  saakin  tu¬ 
kea  havainnoistamme.  Toisaalta  havaintomme 
valikoituvat  sen  mukaan,  mikä  ennakkokäsitys 
meillä  on. 

Yksi  alue,  jolla  olemusajattelun  käsitettä  on 
hyödynnetty,  on  rasismin  tutkimus.  Olemme  sel¬ 
västikin  taipuvaisia  ajattelemaan,  että  roduilla  on 
jokin  tietty  olemus:  mustat  ovat  kaikki  saman¬ 
laisia,  kiinalaiset  samanlaisia  ja  niin  edelleen. 
Heidän  mielestään  taas  kaikki  valkoiset  ovat  sa¬ 
manlaisia.  Nyt  puhutaan  kristittyjen  ja  muslimien 
välisestä  sodasta  ikään  kuin  kaikki  kristityt  ja 
kaikki  muslimit  olisivat  samanlaista  massaa. 

Kulttuuriantropologian  eläkkeellä  oleva  profes¬ 
sori  Matti  Sarmela  kirjoitti  Helsingin  Sanomissa 
18.10.  2001,  että  islam  vaalii  niitä  moraalisia 
hyveitä,  jotka  kristinusko  on  hylännyt.  Mielestäni 
tämä  oli  kyseisessä  tilanteessa  suorastaan  irvokas 
toteamus.  Islam  ei  vaali  mitään,  ihmiset  vaalivat. 
Kristinusko  ei  hylkää  mitään,  ihmiset  hylkäävät. 
On  tuhoisaa  ajatella,  että  kaikki  kristityt  ovat  sa¬ 
manlaisia  ja  kaikki  muslimit  samanlaisia.  Hyvää 
ja  pahaa  tehdään  puolin  ja  toisin. 

Olemusajattelu  kuvastuu  myös  siinä,  miten 
käytetään  käsitettä  "Amerikka”.  Kiusallisen  usein 
olen  kuullut  väitettävän,  että  koska  "Amerikka” 
on  tehnyt  sitä  ja  tätä  pahaa,  on  aivan  ymmärret¬ 
tävää  (ja  jopa  hyväksyttävää?),  että  "Amerikkaa” 
terrorisoidaan.  Koska  "amerikkalaiset”  ovat  riis¬ 
täneet  kolmansia  maita,  ei  ole  mitään  kummal¬ 
lista  (tuomittavaa)  siinä,  että  "amerikkalaisia” 
surmataan.  Ikään  kuin  World  Trade  Centerin 
työntekijät  olisivat  jotenkin  vastuussa  siitä,  mitä 
CIA  tai  amerikkalaiset  suuryritykset  ovat  tehneet 
kolmansissa  maissa.  Kenen  tahansa  amerikkalai¬ 
sen  tekemä  paha  voidaan  kostaa  kenelle  tahansa 
amerikkalaiselle.  Tämä  on  traagista. 

On  mielenkiintoista,  että  harvemmin  kuulee 
kenenkään  sanovan  julkisuudessa,  että  islamilai¬ 
sessa  maailmassa  vallitsee  stereotyyppinen  ja  ra¬ 
sistinen  kuva  länsimaalaisista.  Silti  tälle  väitteelle 
on  varmaan  yhtä  paljon  perusteita  kuin  väitteelle, 
että  länsimaalaisilla  on  stereotyyppinen  kuva  is¬ 


lamista.  Ollaan  oltu  kovin  huolissaan  siitä,  että 
koko  islam  leimautuu  talebanien  takia,  mutta 
samaan  aikaan  leimataan  kaikki  amerikkalaiset 
Yhdysvaltain  politiikan  ja  talouden  takia. 

Uskomuksien  merkillinen  voima 

Uskonnollisilla  uskomuksilla  on  merkillinen 
voima  säädellä  ihmisten  käyttäytymistä.  Näin 
on  siksi,  että  uskovalla  ihmisellä  on  usein  hyvin 
voimakas  emotionaalinen  suhde  omiin  (oman 
ryhmänsä)  uskonnollisiin  uskomuksiin.  Kun  on 
esimerkiksi  lapsesta  saakka  rukoillut  Jumalaa 
joka  ilta  ja  rakentanut  henkilökohtaisen  turval- 
lisuudentunteensa  sen  varaan,  on  äärimmäisen 
vaikea  lakata  rukoilemasta.  Varsinkin,  jos  koko 
perhe  ja  tuttavapiiri  tekee  samoin.  Se,  joka  on 
tottunut  joka  aamu  lukemaan  lehden  aamukahvin 
kanssa,  tuntee  olonsa  hyvin  epämukavaksi,  jos 
joku  aamu  lehti  jääkin  tulematta.  Miten  paljon 
suurempi  voikaan  siis  olla  uskovan  ihmisen  ah¬ 
distus,  jos  hänen  päivittäin  vaalimansa  uskonto 
asetetaan  kyseenalaiseksi  tai  kielletään.  Tämä 
ahdistus  ilmenee  nimenomaan  ruumiillisina  tun¬ 
temuksina. 

Uskonnollisten  uskomusten  voimaa  lisää  vielä 
se,  että  ne  voivat  yhtäältä  jättää  ihmisen  jatku¬ 
vaan  epävarmuuteen  ja  toisaalta  antaa  hänelle 
täydellisen  varmuuden.  Molemmat  vaikutukset 
perustuvat  samaan  asiaan. 

Uskonnolliset  uskomukset  liittyvät  aina  tavalla 
tai  toisella  johonkin  arkisen  ja  käsin  kosketelta¬ 
van  todellisuuden  ylittävään.  Olemme  niiden  suh¬ 
teen  todellakin  uskon  varassa  siinä  mielessä,  että 
emme  voi  havaita  tai  todistaa  jumalan,  taivaan  tai 
helvetin  olemassaoloa,  tai  mitään  uskonnollista 
opinkappaletta.  Olemme  uskonnon  suhteen  jatku¬ 
vassa  epävarmuudessa,  koska  mikään  tapahtuma 
maailmassa  ei  voi  todistaa  meille,  että  uskomuk¬ 
semme  todella  ovat  tosia.  Mutta:  toisaalta  mikään 
tapahtuma  maailmassa  ei  myöskään  voi  todistaa, 
että  jumalaa  ja  taivaita  ei  ole  olemassa.  Uskon¬ 
non  totuus  ja  epätotuus  ovat  aina  vain  omien 
kokemustemme  varassa.  Suhde  uskontoon  siis 
pakottaa  oman  sisäisen  tilan  tarkkailuun. 

Pyrkimällä  toimimaan  oman  uskonnon  totuu¬ 
den  puolesta  voimme  samalla  vahvistaa  omaa 
uskoamme.  Oman  sitoutumisen  ilmaukset  tun¬ 
tuvat  samalla  vahvistavan  uskomusten  totuutta. 
Mikäli  taas  toimimme  vastoin  omia  uskomuksi- 
amme,  alamme  pikkuhiljaa  myös  epäillä  näiden 
uskomusten  totuutta.  Näin  uskonnollinen  fana- 

tismi  muodostaa  eräänlaisen  noidankehän:  mitä 
kiivaammin  puolustan  ainoaa  oikeaa  uskoa,  sitä 
todemmalta  tuo  uskonto  minusta  tuntuu,  ja  mitä 
todemmalta  se  minusta  tuntuu  sitä  kiivaammin 
haluan  sitä  puolustaa. 

Uskomusten  menettämisen 
mahdollisuudet  ja  uhat 

Lopuksi  on  syytä  kiinnittää  huomiota  myös 
kolmanteen  turvallisuusuhan  tyyppiin,  uskonto 
uhkana  mielenterveydelle.  Mitä  tapahtuu,  kun 
nopeasti  modernisoituvien  yhteiskuntien  ihmi¬ 
set  menettävät  yhteyden  omiin  perinteisiinsä? 
Tällöin  ihmiset  joko  omaksuvat  kaikenlaisia  saa¬ 
tavilla  olevia  uskonnollisia  uskomuksia  ilman, 
että  niiden  ympärille  muodostettaisiin  mitään  eri¬ 
tyisiä  organisoituneita  ryhmiä,  joilla  olisi  oma 
historiansajaperinteensä.  Tai  sitten  uskonnolliset 
uskomukset  enemmän  tai  vähemmän  menettävät 
kiinnostavuutensa  ihmisten  silmissä.  Niistä  tulee 
vain  satua  ja  fiktiota,  huvittavia  tonttu  tarinoita. 

Ensimmäinen  vaihtoehto,  yksilöllinen  uskon¬ 
nollisuus  vailla  mitään  ryhmäsidonnaisuutta  ja 

opillista  kontrollia  merkitsee  sitä,  että  yksittäiset 
ihmiset  voivat  löytää  elämäänsä  jonkin  punaisen 
langan,  joka  edesauttaa  heidän  hyvinvointiaan. 
Kiinnostus  laajempiin  poliittisiin  ja  yhteiskunnal¬ 
lisiin  kysymyksiin  jää  kuitenkin  helposti  puuttu¬ 
maan.  Joukkoliikehdintää  tapahtuu  korkeintaan 
jonkin  selkeän  yhden  asian  puolesta  (esimerkiksi 
eläinten  oikeudet),  mutta  sekin  on  varsin  haja¬ 
naista,  kenties  lukuunottamatta  joitakin  erityisiä 
voimannäyttötilan teitä  (mielenosoitukset) . 

Toinen  vaihtoehto,  uskonnon  hylkääminen 
pelkkänä  viihteenä  voi  johtaa  joko  jonkinlaiseen 
tieteelliseen  humanismiin  tai  sitten  lohduttomaan 
näköalattomuuteen.  Matti  Sarmelan  Helsingin 
Sanomien  kirjoituksessa  vedotaan  juuri  tähän: 
länsi  on  rappeutunut,  moraali  kadonnut,  juoppous 
ja  huoruus  kukoistavat.  Ei  ole  mitään  moraalista 
perspektiiviä  elämään.  Kuolleen  uskonnon  jättä¬ 
män  tyhjiön  täyttää  amerikkalainen  massaviih¬ 
de.  Sarmelan  mukaan  tämä  on  syy  siihen,  että 
islamilaisessa  maailmassa  vihataan  Amerikkaa: 
he  eivät  siedä  leviävää  moraalittomuutta,  koska 
heillä  on  vielä  moraalitaju  jäljellä  ja  avaimet 
hyvään  elämään. 

Pidän  tätä  arveluttavana  yksinkertaistuksena, 
vaikka  siinä  totuuden  siemen  saattaakin  piillä. 
Länsi  ei  ole  niin  rappeutunut  eikä  islamilainen 
maailma  niin  hyvä.  On  hyvä  paljastaa  epäkohtia 


ja  analysoida  niitä,  mutta  sen  ei  pitäisi  johtaa  ku¬ 
vitelmiin  siitä,  miten  jossakin  muualla  (tai  joskus 
ennen  tai  tulevaisuudessa)  kaikki  on  täydellisen 
hyvää. 

Analyyseista  on  vaikea  päästä  tekoihin,  koska 
menetelmistä  ja  päämääristä  ei  päästä  yksimieli¬ 
syyteen.  Yhteiskunta  koostuu  liian  monesta  etu¬ 
ryhmästä,  joiden  intressit  menevät  ristiin.  Lisäksi 
yhteiskunnallinen  todellisuus  on  muuttunut  niin 
monimutkaiseksi,  että  sitä  on  todella  vaikea  ym¬ 
märtää.  Kokonaisuuden  käsittämisestä  on  tullut 
todella  harvojen  etuoikeus.  Länsimaiset  yhteis¬ 
kunnat  jakaantuvat  pieniin  osaryhmiin,  joiden  pii¬ 
rissä  on  yhä  vaikeampi  kokea  yhteenkuuluvuutta 
koko  yhteiskunnan  kanssa. 

Kun  jokin  tällainen  ryhmä  alkaa  eristäytyä 
muusta  yhteiskunnasta  jyrkästi  ja  kun  sillä  on 
yksi  karismaattinen  johtaja,  jota  ollaan  valmiit 
tottelemaan,  olemme  tekemisissä  tikittävän  aika¬ 
pommin  kanssa.  Maaperä  on  valmis  yhteiskunnan 
sisäiselle  terrorismille.  Lännessä  osoitetaan  miel¬ 
tä  sotaa  vastaan,  koska  kaikki  eivät  halua  identi¬ 
fioitua  hallitukseen  ja  sen  toimintaan,  islamilai¬ 
sessa  maailmassa  taas  mieltä  osoitetaan  sodan 
puolesta,  koska  monet  haluaisivat  identifioitua 
omaan  hallitukseensa  (jos  se  olisi  sen  arvoinen). 
Moniarvoisuus  on  kaksiteräinen  miekka  niin  kuin 
on  yksituumaisuuskin.  ■ 


Kirjoitus  perustuu  Finnsecurity  ry:n  seminaaris¬ 
sa  pidettyyn  esitelmään. 

-  Risto  k.  järvinen  - 


Myös  20  dollarin  seteli 
ennusti  terrori-iskut? 


Skeptikko-lehti  kertoi  numerossaan  412001,  kuinka  USA:n  terroristi-iskut  ennustettiin 
onnistuneesti  -  jäikikäteen.  Iskujen  vuosipäivän  "kunniaksi”  maaiimaiie  ievisi  "todiste” 
siitä,  että  tuievasta  tragediasta  tiesi  myös  Yhdysvaitojen  haiiitus. 


Sain  sähköpostia  tuttavaltani  otsikolla 
"Amerikassa  tapahtuu  outoja”.  Mukana 
seurasi  Word-liite,  jossa  näytettiin  kuin¬ 
ka  USA;n  uutta  20  dollarin  seteliä  taivuttelemalla 
saa  esiin  näkymän,  joka  on  kuin  suoraan  vuoden 
takaa  syyskuun  1 1 .  päivän  televisio- jalehtikuvis- 
ta  kopioitu.  Kuinka  ihmeessä  setelin  tekijät  ovat 
tienneet,  mitä  tuleman  pitää? 

Näin  se  tapahtuu 

Ensimmäinen  vaihe  on  taittaa  uusi  20  dollarin 
seteli  puoliksi.  Toisessa  vaiheessa  puolitettu  seteli 
taitetaan  oheisen  esimerkin  mukaisesti  90  asteen 
kulmaan.  Kolmas  ja  viimeinen  vaihe  on  taittaa 
kulman  alapuolinen  osa  takakautta  ylös. 

Voilä!  (Näin  liitteessä  todellakin  luki.)  Seteliin 
muodostuneessa  kuvassa  palaa  Pentagon.  Kun 
taitetun  setelin  kääntää  toisinpäin,  kuvassa  näkyy 
tulessa  olevat  WTC:n 
tornit. 

Sattumaako?  Sen  voi 
kuulema  itse  päättää. 

Päätöstä  helpottaa  tieto, 
että  seteliä  vaakasuun¬ 
nassa  taittelemalla  saa 
esiin  sanan  ”OSAMA” 

(O  muodostuu  luvun 
”20”  nollasta,  S  sanasta 
STATESjaAMAsanasta 
AMERICA.)  Voiko  yh¬ 
dessä  setelissä  olla  kol¬ 
me  yhteensattumaa? 

Internetistä  löytää  lis ää 
todisteita:  Terrori-isku- 
päivä  oli  1 1 .9.  ja  1 1  -H  9  = 

20  (dollaria)!  Sitäpaitsi, 
jos  taitosta  taittelee  vie¬ 
lä  kaksi  kertaa,  setelistä 


muodostuu  paperilentokone. 

Mautonta. 

Kuka  mahtaa  olla  kyseisen  idean  takana? 

Sylttytehdas 

Sylttytehdas  löytyy  www-sivulta  http://www. 
allbrevard.net/.  jossa  kerrotaan,  kuinka  kyseisille 
sivuille  on  osunut  lähes  kaksi  miljoonaa  käyntiä 
sen  jälkeen,  kun  sivuilla  paljastettiin  seteliin  liit¬ 
tyvä  salajuoni. 

Sivuja  ylläpitävä  yritys  mainostaa  pystyvänsä 
tekemään  kenelle  tahansa  sellaiset  sivut,  että  kä¬ 
vijöitä  riittää.  "Vaikkei  Sinun  sivuillesi  luultavasti 
osu  miljoonia  kävijöitä,  olemme  näin  osoittaneet, 
että  heidätkin  pystytään  hoitamaan,  jos  niin  sat¬ 
tuisi  käymään.” 

Sivun  tekijät  puolustautuvat  kritiikkiä  kohtaan 
sanomalla,  että  jolleivät  he  olisi  julkistaneet  asi¬ 
aa,  sen  olisi  tehnyt  joku 
paljon  vähemmän  isän- 
maallisempi,  ja  saanut 
siitä  etua.  "Meidän  vel¬ 
vollisuutemme  Ameri¬ 
kan  kansalaisina  on  esi¬ 
tellä  tämä  sivu  Sinulle. 
God  Bless  America!” 

Entä  "toimiiko”  temp¬ 
pu  oikeasti?  En  tiedä, 
minulla  ei  ole  20  dollarin 
seteliä.  Mutta  niin  sivul¬ 
la  vakuutetaan.  Itse  asi¬ 
assa  lähes  kaikki  USA:n 
setelit  muodostavat  ky¬ 
seisellä  tavalla  taitettuna 
merkittäviä  kuvioita.  ■ 

Numeroissa  on  tulevaisuus! 


Maailman  numerologinen 

yhteisö  veti  syvään  henkeä  kun 
New  Yorkin  lottokone  arpoi  uu¬ 
menistaan  11.9.  vuosipäivänä 
numerot  9,1  ja  1.  Hämmästyt- 
tävämmäksi  asian  tekee  se,  että  numeroita  1 , 9  ja 
1 1  ei  tämän  lisäksi  esiintynyt  muissa  New  Yorkin 
saman  päivän  lottoarvonnoissa.  Ei  ainakaan  kaik¬ 
kia  samaan  aikaan. 

Suurnumerologi  on  niinikään  laskenut,  että  kun 
numerosarjaa  91 1  lotonneiden  henkilöiden  määrä 
oli  14878  henkilöä,  niin  laskemalla  tämän  luvun 
numerot  yhteen  laidoista  käsin  pareittain  ( 1-1-8  ja 
4-1-7)  saadaan  numerot  9  ja  1 1 .  Keskelle  jäävälle 
kahdeksikolle  mietitään  edelleen  käyttöä. 

Näin  lottokone  antoi  viime  silauksen  vuoden 
kestäneille  ankarille  numerologisille  tutkimuk¬ 
sille,  joissa  taskulaskin  savuten  on  havaittu,  että 
yksi  tuhoutuneista  lennoista  oli  numeroltaan  1 1 
ja  että  nimessä  World  Trade  Center  on  1 1  konso¬ 
nanttia.  Vokaalit  ovat  kaupan  muissa  yhteyksissä. 
Videokuvan  perusteella  on  puolestaan  selvitetty, 
että  yleinen  hälytysnumero  USA:ssa  on  911. 

Onnettomuuspäivän  tultua  selvitetyksi  havait¬ 
tiin,  että  silloin  tapahtui  jotain  onnetonta.  Siihen 
viittasi  luku  1 3,  joka  kirjainten  lukumääränä  löy¬ 
tyi  nimestä  Osama  Bin  Laden!  Muita  kolmen¬ 
toista  lukuja  paljastui  siitä,  että  yksi  kone  putosi 
pellolle  ja  kolme  osui:  yksi  ja  kolme  peräkkäin 
asetettuna  on  kolmetoista.  Ja  vielä:  tuhonpäivä 
oli  11  ja  torneja  oli  kaksi,  joista  ynnäämällä 
saadaan  13. 

Koskapa  pätevää  numerologiaa  on  vaikea  har¬ 
joittaa  ilman  lukua  seitsemän,  on  tämäkin  tekijä 
pystytty  paikallistamaan.  Pentagonin  viisi  kulmaa 
j  a  rakennukseen  osuneen  lentokoneen  kaksi  siipeä 
tekevät  yhteensä  seitsemän.  Niinikään  ni-messä 
Chigago,  josta  onnettomuuskoneet  lähtivät,  on 
kirjaimia  seitsemän.  Tämä  on  myös  konsonant¬ 


tien  määrä  nimessä  Osama  Bin  Laden. 

Näin  saaduista  luvuista  on  numerologisessa 
instituutissa  pystytty  kehittämään  menetelmä, 
jolla  syylliset  voidaan  paljastaa.  Historiallinen 
tutkimustulos  osoittaa,  että  luvut  9  ja  11  sekä  7 
ja  13  ovat  pareittain  yhteenlaskettuna  20.  Tämä 
puolestaan  paljastaa  kunkin  terrori-iskun  tekijän 
sormien  ja  varpaitten  yhteenlasketun  lukumäärän 
ennen  iskua  auttaen  näin  tunnistuksessa. 

Mutta  numerologia  ei  ole  pelkkää  menneisyy¬ 
teen  tuijottamista.  Suurtehoisten  tietokoneitten 
laskentakapasiteettia  hyödyntämällä  on  pystytty 
selvittämään  Yhdysvaltain  tulevan  Irakin  hyök¬ 
käyksen  ajankohta.  Nimestä  United  States  of 
America  on  löydetty  11  konsonanttia.  Samoin 
nimestä  George  W.  Bush  on  laskettu  1 1  kirjainta, 
joista  7  on  osoitettu  konsonanteiksi.  Näin  ollen 
tapahtuu  hyökkäys  mitä  ilmeisimmin  marraskuun 
seitsemäntenä  päivänä,  koska  heinäkuun  yhdes¬ 
toista  meni  jo. 

Jos  vielä  lasketaan  presidentin  syntymävuo¬ 
den,  1946,  luvut  laidoista  käsin  pareittain  yhteen 
saadaan  luvut  seitsemän  ja  kolmetoista.  Se  vah¬ 
vistaa  olettamuksen,  että  seitsemäntenä  päivänä 
käy  jollekin  huonosti.  Tämän  epäonnen  kohteen 
kolmetoista  kirj  ainta  muodostavat  nimen  S  addam 
Hussein. 

Lopuksi  päivystävän  numero login  huomautus: 
presidentin  nimen  keskellä  olevan  tuplaveen  tul¬ 
kinnalliset  vaihtelevuudet  johtavat  siihen,  että 
hyökkäys  voi  tapahtua  myös  kuukautta  aiemmin 
taimyöhemmin.  Seitsemän  sijaan  päivämäärä  voi 
olla  17,27  tai  jokin  niitä  lähellä  olevista  päivistä. 
Jälkikäteisessä  tarkastelussa  tämä  ei  kuitenkaan 
vähennä  ennusteen  luotettavuutta. 

Joensuun  koe  osoitti: 

Varpu  ei  toiminut  niin  kuin 
varpu  miehet  väittivät 


Joensuun  skeptikoiden  järjestämässä  var- 
pukokeessa  kävi  neljä  koehenkilöä.  Yhdellä 
varpu  ei  taipunut  lainkaan,  joten  tuloksiin 
on  laskettu  kolme  onnistunutta  koesarjaa. 
Tulos  oli  päällisin  puolin  tasainen,  sillä 
jokainen  sai  saman  yhteistuloksen  -  kuusi 
oikein  kymmenestä  -  mutta  yksityiskohdis¬ 
sa  oli  eroja. 

Kokeen  aluksi  osallistujat  kävelivät 
ensin  silmät  avoinna  koealueen  läpi 
etsien  kaikki  vesisuonet  tai  vastaavat 
kohdat,  joissa  varpu  taipuu,  sekä  tunnistaen  pai¬ 
kat,  joissa  varpu  ei  taivu.  (Termiä  ”vesisuoni” 
käytetään  tästä  eteenpäin  tarkoittamaan  kaikkia 
ilmiöitä,  joita  varvulla  kuvitellaan  havaittavan: 
vesisuonten  lisäksi  siis  kaikenlaista  säteilyä,  mag¬ 
neettikenttiä  jne.) 

Sekä  koehenkilö  Ailia  että  koehenkilö  B:llä 
oli  vaikeuksia  löytää  koealueelta  kohtaa,  jossa 
varpu  ei  taipuisi.  Ailia  ja  B:llä  oli  vaikeuksia  tun¬ 
nistaa  samaa  paikkaa  samalla  tavalla  edes  silmät 
auki.  Tässä  suhteessa  koehenkilö  C  oli  selvästi 
johdonmukaisempi. 

Vapaamielisellä  tulkinnalla  tätä  voisi  kenties 
pitää  osoituksena  varvun  toimivuudesta,  mutta 
koetulosten  perusteella  kyseessä  on  ennemmin¬ 
kin  vain  koehenkilön  parempi  muisti. 

Vertailu 

Verrattaessa  koehenkilöiden  löydöksiä  toisiinsa 
silmiin  pistää  yhteisten  piirteiden  puute.  Samoja 
taipumispaikkoja  toki  löytyy,  samoin  kuin  muu¬ 
tama  yhteinen  kohta,  jossa  varpu  ei  taipunut.  Tai- 
pumispaikkojen  keskittymät  ja  vesisuonien  reitit 
olivat  jokaisen  koehenkilön  mielestä  erilaisia. 

Kyseinen  alue  valittiin  koepaikaksi  Veikko 
Issakaisen  siellä  kesällä  2001  "löytämien”  vesi- 
suonien  perusteella.  Koetilanteessa  syntyneistä 
kartoista  on  kuitenkin  mahdoton  päätellä,  mikä 


niistä  kuului  Issakaiselle.  Tämäkin  osaltaan  ro¬ 
muttaa  väitteet  varvun  hyödyllisyydestä. 

Jotkut  varpumiehet  selittävät  "ilmiön”  vesi- 
suonten  liikkumisella,  mikä  asettaa  kaivonkatso- 
misen  vielä  oudompaan  valoon:  kaivon  paikkaa 
joutuisi  vaihtamaan  melko  usein. 

Sokkokoe 

Seuraavaksi  järjestäjät  valitsivat  sokkokoetta 
varten  kartalta  kohdat,  joissa  varpu  oli  taipunut 
sekä  kohdat,  joissa  varpu  ei  taipunut.  Paikkojen 
järjestys  oli  määritelty  etukäteen  MS  Excelin 
tuottamalla  satunnaislukusarjalla. 

Järjestelyissä  oli  tässä  suhteessa  se  ero,  että 
koehenkilö  Cm  testiä  varten  koepaikkoja  valit¬ 
tiin  kymmenen,  viisi  kumpaakin  tapausta  varten. 
Koehenkilöiden  A  ja  B  testissä  käytettiin  samoja 
kohtia  useampaan  kertaan. 

Käytännön  merkitystä  erolla  ei  kokeessa  ollut, 
mutta  mahdollisissa  tulevissa  testeissä  edellinen 
tapa  saattaa  olla  suositeltavampi,  sillä  se  vähen¬ 
tää  järjestelijöiden  tarvetta  sekoittaa  koehenkilön 
suuntavaistoa  sekä  koehenkilön  mahdollisuutta 
muistaa  kulkureittiään. 

Tulokset 

Taulukossa  1.  ovat  tuloksineen  järjestyksessä 
koehenkilöiden  sokkona  käymät  paikat.  Ensim¬ 
mäisellä  rivillä  on  tavoiteltu  tulos  eli  silmät  avoin¬ 
na  löydetyt  kohdat.  Plus-merkki  (-h)  tarkoittaa 
paikkaa,  jossa  varpu  taipui  ja  miinus  (-)  paikkaa, 
jossa  se  ei  taipunut.  Testauskohtien  järjestys  oli 
sama  kaikille. 

Yhteenveto  tuloksista  on  kerätty  taulukkoon 
2.  Sarakkeesta  "oikeat  osumat”  löytyy  kerrat, 
joissa  koehenkilön  varpu  taipui  sokkona  samassa 
kohtaa  kuin  näkevänä  ja  sarakkeesta  "väärät  osu¬ 
mat’  ne  kerrat,  joissa  varpu  taipui  sokkona,  mutta 
ei  silmät  auki.  Sarakkeeseen  "yhteensä  osumia” 
on  laskettu  kaikki  varvun  taipumiset.  Siitä  voi 

päätellä,  kuinka  monta  vesisuonta  koehenkilö 
mielestään  löysi.  Sarakkeessa  "oikeat  hudit”  ovat 
kerrat,  jolloin  varpu  ei  taipunut  sokkona  eikä 
silmät  auki,  "väärät  hudit”  taas  kertoo,  kuinka 
usein  mitään  ei  löytynytkään  sokkona,  vaikka 
varvun  olisi  pitänyt  taipua.  "Yhteensä  huteja”  -sa¬ 
rakkeeseen  on  laskettu  kaikki  varvun  taipumatta 
jäämiset.  Viimeinen  sarake,  "kaikkiaan  oikein", 
kertoo  oikeiden  osumien  ja  oikeiden  hutien  yh¬ 
teismäärän. 

Tulokset  ovat  kunkin  osalta  vain  yhdestä  koe- 
sarj  asta,  sillä  kukaan  ei  halunnut  uusintaa.  S  amas- 
ta  syystä  erityisiä  tilastoanalyyseja  ei  ole  tehty, 
koska  aineiston  määrä  jäi  niin  pieneksi. 

Kun  katsotaan  saraketta  "yhteensä  osumia", 
huomataan  B;n  havainneen  vesisuonen  lähes  kai¬ 
kista  kohdista.  Näin  ollen  B:n  tulos  -  viisi  oikeaa 
osumaa  -  ei  merkitse  sitä,  että  hän  osaisi  erehty¬ 
mättä  löytää  vesisuonet.  Sama  pätee  myös  C:hen, 
joka  löysi  seitsemän  osumaa  ja  kolme  hutia. 

Vaikka  koehenkilö  A;n  tulos  näyttää  tässä 
suhteessa  päinvastaiselta  (enemmän  huteja  kuin 
osumia),  se  ei  itse  asiassa  ole  sitä.  Hänelläkin 
varpu  taipui  lähes  jokaisessa  koekohdassa,  mutta 
useimmiten  kuitenkin  sen  verran  syrjässä  oikeas¬ 
ta  paikasta,  että  tulos  täytyi  laskea  oikeaksi  tai 
vääräksi  hudiksi.  Tuloksesta  ei  näin  ollen  voi 
tehdä  johtopäätöstä,  että  A  osaisi  tunnistaa  paikat, 
joissa  vesisuonia  ei  ole. 

Taulukko  1.  Koehenkilöiden  sokkona  käymät  pai¬ 
kat.  Ylärivillä  on  tavoiteltu  tulos  eli  silmät  avoinna 
löydetyt  kohdat.  Plus  tarkoittaa  paikkaa,  jossa  var¬ 
pu  taipui  ja  miinus  paikkaa,  jossa  se  ei  taipunut. 

Yhteenveto 

Lopputulos  kokeessa  on  sama  kuin  muissakin 
tähän  asti  tehdyissä  varpukokeissa.  Varpumies 
ei  pysty  erottamaan  pelkän  varvun  avulla  maas¬ 
ton  kohtia  toisistaan.  Jos  varvun  avulla  tosiaan¬ 
kin  pystytään  havaitsemaan  jotakin,  mitä  muilla 
mittalaitteilla  ei  havaita,  perustuu  se  ilmeisesti 
varvun  pitelijän  näköaistiin.  Tällöin  varpu  toimii 
kuten  taikurin  taikasauva:  luo  tunnelmaa  ja  ihme¬ 
tyttää  maallikoita. 

Nyt  tehdyissä  kokeissa  oli  omat  puutteensa  ja 
rajoituksensa.  Koesarjat  jäivät  lyhyiksi,  järjeste¬ 
lyissä  oli  vaihtelua  eivätkä  kontrollit  olleet  niin 
tiukat,  että  huijaaminen  olisi  ollut  mahdoton¬ 
ta.  Kokeet  keskittyivät  ainoastaan  selvittämään 
löytyykö  sokkona,  pelkän  varvun  avulla,  sama 
paikka  kuin  näkevänä.  Jos  varvun  toimiminen 
edellyttää  kantajaltaan  näkökykyä,  on  koe  jär¬ 
jestettävä  toisin.  Varvun  käyttäjien  puheista  pää¬ 
tellen  varpu  itse  on  kuitenkin  se  oleellisin  väline, 
joten  sokkokokeessa  onnistumiseen  ei  olisi  pitä¬ 
nyt  olla  esteitä. 

Kokeiden  tuloksien  perusteella  ei  voida  sanoa, 
että  varpu  on  huuhaata  tai  että  vesisuonia  ei  ole 
olemassa.  Sen  sijaan  tuloksien  perusteella  voi¬ 
daan  sanoa,  että  varpu  ei  toiminut  koetilanteessa 
siten  kuin  varpumiehet  väittävät  sen  toimivan. 
Koehenkilöiden  menestys  ei  poikennut  pelkäs¬ 
tään  arvaamalla  saatavasta  tuloksesta.  ■ 

Taulukko  2.  Yhteenveto  tuloksista. 

Rehellinen  kuva 
a  ura  kuva  uksesta 


Rajatiedon  messuilla  ja  muissa  suosituissa 
tapahtumissa,  muotokuvat  "auroista”  ovat 
erittäin  haluttuja.  Mutta  ovatko  ne  todella 
sitä,  mitä  niiden  väitetään  olevan? 

JOE  NICKELL 

Muinaisista  ajoista  lähtien  on  sitkeästi 
uskottu,  että  aura  on  säteilyä  "ener¬ 
giakentästä”  ,  joka  virtaa  kaikista  elolli¬ 
sista  olioista  ja  ympäröi  niitä.  Sitä  ei  voi  havaita 
tavallisella  näöllä,  vaan  selvänäkemisen  avulla. 
Vaikka  "mitään  todisteita  ei  ole  löydetty  sen  ole¬ 
massaolon  todistamiseksi”  (Guiley  1991),  käsite 
on  menestynyt  pseudotieteessä. 

Esimerkiksi  kirjassaan  "The  human  atmospe- 
here”  vuodelta  1911  tohtori  Walter  J.  Kilner  ei 
pelkästään  väittänyt,  että  hän  pystyy  näkemään 
auran  ja  käyttämään  sitä  lääketieteellisissä  diag¬ 
nooseissa,  vaan  hän  myös  hyväksyi  olemattomien 
"N-säteiden"  ja  selvänäön  olemassolon.  "The 
British  Medical  Journal”  pilkkasi  tätä  oikeute¬ 
tusti. 

Nykyisin  itsensä  "lääkinnällisiksi  intuitiiveik- 
si”  julistaneet,  kuten  Caroline  Myss  (1997), 
väittävät  kuvaavansa  ihmisten  fyysisiä  sairauk¬ 
sia  lukemalla  heidän  "energiakenttäänsä”.  Siten 
Myss  "voi  tehdä  suosituksia  heidän  sairautensa 
hoitamisesta  niin  fyysisellä  kuin  spirituaalisel- 
lakin  tasolla”.  Hän  kutsuu  tätä  oletettua  aurista 
prosessia  "energialääketieteeksi”,  mutta  ei  tarjoa 
mitään  tieteellistä  todistusaineistoa  osoittaakseen 
väitetyt  kykynsä  todellisiksi.  ("New  Age”  -lehti 
kertoi,  ettei  Myss  enää  harrasta  aurojen  lukemista, 
ja  lainasi  sanojani,  joissa  nimitin  menetelmää 
"vastenmieliseksi  ja  vaaralliseksi”  [Koontz  2000, 
66,  102].) 

Ristiriitaisia  sepityksiä 

Ihmiskeho  kyllä  lähettää  tietynlaisia  säteily¬ 
jä,  kuten  heikkoja  sähkömagneettisia  virtauksia 
(hermojen  sähköisestä  toiminnasta),  kemikaalisia 
virtauksia  (joista  jotkut  voi  havaita  esimerkiksi 


kehon  tuoksusta),  soonisia  aaltoja  (kehon  fyysi¬ 
sistä  toiminnoista)  jne.  Paranormaalikot  joskus 
vetävät  yhtäläisyysviivan  näiden  säteilyjen  ja 
auran  välillä  (Permutt  1988,  57-58),  mutta  ne 
eivät  edusta  yhtä  yhtenäistä  ilmiötä,  eikä  niillä 
ole  osoitettu  olevan  mystisiä  ominaisuuksia,  joita 
auroihin  on  liitetty. 

Jos  psyykikot  voisivat  todella  nähdä  väitetyt 
energiakentät,  voi  ihmetellä  miksi  heidän  sepi- 
tyksensä "ovat  ristiriitaisia”,  kuten  Guiley  (1991) 
havainnoi.  Hän  toteaa:  "Kaksi  selvänäkijää  ei 
koskaan  näe  täysin  samanlaista  auraa.  Jotkut  sa¬ 
novat,  että  he  näkevät  koko  auran,  jaettuna  eri 
kerroksiin  tai  kehoihin,  kun  toiset  sanovat  näke¬ 
vänsä  vain  auran  osia.”  Itseasiassa  testit  psyykik- 
kojen  kyvyistä  nähdä  väitettyjä  säteily  virtoja  ovat 
toistuvasti  epäonnistuneet.  Esimerkiksi  yhdessä 
tutkimuksessa  täysin  pimeässä  huoneessa  oli  yksi 
tai  kaksi  henkilöä  ja  psyykikon  tehtävänä  oli  sa¬ 
noa  kuinka  monta  auraa  hän  näki.  Tulokset  eivät 
poikenneet  sattumasta  (Loftin  1990). 

James  Randi  teki  testin  televisiolle  tarjoten  1 00 
000  dollaria  onnistuneista  tuloksista.  Haastajana 
toiminut  psyykikko  valitsi  kymmenen  ihmistä, 
joilla  oli  hänen  mielestään  selkeästi  näkyvät  au¬ 
rat,  ja  oli  samaa  mieltä  siitä,  että  aurat  näkyisivät 
irtoseinän  ulkopuolelle,  joiden  takana  ihmisten 
tuli  seisoa  psyykikon  näkemättä.  Valitettavas¬ 
ti  valitessaan  irtoseiniä,  joiden  takana  ihmiset 
seisoivat,  psyykikko  sai  vain  neljä  oikein  kym¬ 
menestä  -  vähemmän  kuin  viisi,  minkä  sattuma 
sallisi  (Steiner  1989). 

Myös  taikavarpu  ”näkee”  auran 

Kerran  eräässä  psyykikkotapaamisessa  suos¬ 
tuin  vapaaehtoiseksi,  jonka  auraa  muiden  pyydet¬ 
tiin  visualisoimaan.  Seisoin  tyhjän  seinän  edes¬ 
sä,  kun  opettaja  huomasi  kuinka  energiakenttäni 
laajeni  ja  supistui  minun  hengittäessäni  sisään  ja 
ulos.  Todellisuudessa  pidättelin  henkeäni  pitkiä 
aikoja,  sillä  aikaa  kun  nostin  ja  laskin  rintaani 
ja  hartioitani  hengitystä  simuloiden.  Sellainen 
on  suggestion  voima,  että  jotkut  oppilaista  "nä- 

kivät”  väitetyn  ilmiön  todellisista  tapahtumista 
riippumatta. 

Aurojen  näkemisen  lisäksi  jotkut  mystikot 
väittävät,  että  he  voivat  havaita  sellaisen  taika¬ 
varvun  avulla.  Esimeriksi  tutkiessani  viljaympy- 
rää  lähellä  Silbury  Hilliä  eteläisessä  Englannissa, 
aurakenttäni  tarkisti  paikallinen  taikavarpumies, 
joka  oli  vakuuttanut  itsensä  taikavarvun  avulla 
siitä,  että  viljaympyrä  oli  aito  ja  maahenkien 
tuottama.  Vaikka  aurani  oli  vain  muutaman  tuu¬ 
man  paksuinen,  se  laajeni  usean  jalan  levyiseksi, 
kun  olin  meditoinut  hetkisen  -  tai  niin  hän  väitti 
(Nickell  1995). 

Paperiklemiriariltakin  löytyy  ”aura” 

Kuten  arvata  saattaa,  on  ollut  lukuisia  yrityksiä, 
joissa  auraa  on  yritetty  valokuvata.  Esimerkiksi 
1 890-luvulla  ranskalainen  upseeri  yritti  tallentaa 
väitettyjä  psyykkisiä  voimakenttiä  valokuvaus¬ 
levyille,  mutta  todistettavasti  huonoin  tuloksin 
(Permutt  1988, 89).  Väitteet  siitä,  että  aura  on  on¬ 
nistuneesti  valokuvattu,  johtuvat  yleensä  mukana 
olevien  yksinkertaisten  tieteellisten  periaatteiden 
väärinymmärtämisestä.  Esimerkiksi  vaikka  infra- 
punakuvaus  voi  tuottaa  ihmisistä  kuvia,  joissa 
heitä  ympäröi  auran  kaltainen  säteilynauha,  nämä 
ovat  todellisuudessa  vain  kehon  lämpötilan  virta¬ 
uksia  (Nickell  1994;  Permutt  1988,  123). 

Vakavampia  väitteitä  siitä,  että  auran  olemas¬ 
saolo  voitaisiin  osoittaa  tieteellisesti  Kirlian-ku- 
vien  avulla  julkaistiin  1970-luvulla.  Tässä  ka- 
merattomassa  tekniikassa,  korkeajännitteinen, 
korkeafrekvenssinen  sähköpurkaus  suunnataan 


maadoitettuun  kohtee¬ 
seen.  Tuotettu  ”ilman 
hehkuminen”  tai  "aura” 
voidaan  tallentaa  suo¬ 
raan  valokuvauslevyl¬ 
le,  filmille  tai  paperille. 
Tällaisissa  Kirlianku- 
vissa  (jotka  nimettiin 
prosessin  venäläisen 
keksijän  Semyon  Kir- 
lianin  mukaan)  näkyy 
epätarkka  hohto  sormi¬ 
en,  lehtien  tai  muiden 
esineiden  ympärillä 
(Ostrander  ja  Schroeder 
1971). 

Vaikka  Kirlianauran 
väitettiin  esittävän  in¬ 
formaatiota  kohteen 
"bioplasmasta”  tai  "elämänenergiasta”,  se  on 
todellisuudessa  "visuaalinen  tai  valokuvauk¬ 
sellinen  kuva  koronapurkauksesta  kaasussa, 
useimmissa  tapauksissa  ympäröivässä  ilmassa”. 
Lisäksi  kokeet  ovat  epäonnistuneet  tuottamaan 
mitään  todisteita,  että  koronaalinen  kuvio  on  yh¬ 
teydessä  "näytteen  fysiologiseen,  psykologiseen 
tai  psyykkiseen  tilaan”,  vaan  sen  sijaan  vain  sor¬ 
men  painamisen  voimakkuuteen,  kosteuteen  ja 
muihin  mekaanisiin,  ympäristöllisiin  ja  valoku¬ 
vauksellisiin  seikkoihin  (joita  on  yhteensä  noin 
22).  Skeptikon  havaitsivat,  että  jopa  mekaaniset 
esineet,  kuten  kolikot  tai  paperiklemmarit,  voi¬ 
sivat  tuottaa  Kirlian”auran”  (Watkins  ja  Bickel 
1986). 

Ilmiö  ei  ole  toistettavissa 

Kirlianperinnettä  seuraa  kehitys  nimeltä  aura- 
valokuvaus,  jonka  esitteli  Guy  Coggins,  sähköin¬ 
sinöörin  taustan  omaava  kalifornialainen  yrittä¬ 
jä.  Cogginsin  "Aurakamera  6000”  on  yhdistetty 
optikaalis-sähköinen  järjestelmä,  joka  tuottaa 
polaroid-kuvan  kohteesta  ja  sen  "sähkömagneet¬ 
tisesta  kentästä  tai  aurasta”.  Cogginsin  yritys 
"Progen”  markkinoi  myös  tietokoneohjelmaa 
nimeltä  ”WinAura”,  jonka  avulla  voit  "nähdä 
auran  liikkuvan  ja  muuttuvan  kuin  reaaliaikainen 
elokuva  tietokoneesi  tai  televisiosi  kuvaruudulla” 
ja  "tulostaa  aurakuvasi  tietokoneesi  printterillä” 
(Progen  1999). 

Coggins  myöntää,  että  useimmat  jotka  ostavat 
ja  käyttävät  tätä  laitetta,  eivät  ymmärrä  miten  se 
toimii.  "Nämä  ihmiset  elävät  aivan  eri  elämää 

kuin  me  muut”,  Cogginskertoi  toimittajalle.  "Jos¬ 
kus  meillä  on  vaikeuksia  kertoa  ihmisille  miten 
laite  otetaan  käyttöön”  (Sullivan  1999). 

Sitä  vastoin  tiedemiehet  ovat  yhä  edelleen  skep¬ 
tisiä  kaikkia  oletettua  auraa  koskevia  väitteitä 
kohtaan.  Sullivan  toteaa  (1999): 

"Syy  siihen,  miksi  tiedeyhteisö  on  hyväksynyt 
vähän  energiaa,  auroja  tai  energiaparantamista 
koskevaa  tutkimusta  on,  että  se  on  ennustamaton¬ 
ta.  Tullakseen  toteennäytetyksi  tiede  vaatii,  että 
toimenpide  suoritettuna  samalla  tavalla  samoissa 
olosuhteissa  tuottaa  saman  tuloksen.  Ei  sellaista 
onnea  ole  tällä  alueella,  Coggins  myöntää.” 

"Mitään  ilmiöstä  ei  voi  toistaa.  Se  toimii  kerran, 
mutta  ei  ehkä  seuraavalla  kerralla.  Joten  ei  ole 
mitään  keinoa  todistaa  sitä  tieteellisten  standar¬ 
dien  mukaisesti.” 

Skeptikon  spirituaaliset  ominaisuudet 

Mutta  entäpä  Cogginsin  aurakuvaus-teknolo- 
gia?  Voiko  valokuva  valehdella?  Minua  kiinnosti 
prosessi,  jota  esiteltiin  rajatietomessuilla  Olcott 
Beachilla  läntisessä  New  Yorkissa  (heinäkuu  17, 
1999).  Siellä  poseerasin  ihka  omaa  "koko  kehon 
aurakuvaa”  varten.  Todellisuudessa  teetin  kaksi 
sellaista  (20  dollaria  kappaleelta),  ja  siinä  oli 
vastaus.  Minut  kutsuttiin  seisomaan  kohti  kame¬ 
raa  kädet  asetettuina  sähkömoduleille,  jotka  oli 
yhdistetty  kameraan  ja  tietokoneen  tulostimeen. 
Pian  sain  väripolaroid-kuvan  sekä  monisteen, 
jossa  oli  yksinkertainen  tähdillä  merkitty  ihmi¬ 
sen  kehon  kuva  varustettuna  kirjaimilla,  jotka 
osoittivat  väriaineita  ("B”  siniselle,  "G”  vihreälle 
jne.).  Nämä  olivat  suurinpiirtein  alueilla,  joissa 
valokuvassa  on  värikästä  valoa. 

Valokuvassa  on  niin  voimakas  "energiakent¬ 
tä”  keltareunaista  valkoista  valoa,  että  se  peitti 
kasvonpiirteeni.  Monisteen  mukaan  tämä  alue 
on  "keltainen”  ja  se  tulkittiin  "aurinkoisuudeksi, 
hilpeydeksi”.  (Pienet  vihreät  -  "parantaminen”, 
"opettaminen”  -  alueet  näkyivät  kummallakin  si¬ 
vulla.)  Yksi  yrityksen  "kokeneistä  valtuutetuista 
aurakuvausohjaajista"  kertoi  minulle,  että  kirkas 


alue  osoitti  minun  omaavan  voimakkaita  "spiri- 
tuaalisia”  ominaisuuksia. 

Kun  ajattelin  tapahtunutta,  tajusin,  että  yksi 
tuollainen  kuva  ei  ole  kuin  uusi  kokemus,  mut¬ 
ta  kaksi  kuvaa  kertoisi  tutkimuksen  siemenestä. 
Kun  palasin  valokuvauskoppiin  toista  kuvaa  var¬ 
ten,  omistaja  näytti  hämmentyneeltä  kysyen  mi¬ 
nulta  miksi  halusin  toisen.  Ilmaisin  uteliaisuutta 
ihmetellen  ääneen  vaikuttaisivatko  eri  mielialat 
lopputulokseen.  Hän  sanoi,  että  ne  vaikuttavat, 
ja  vitsaillen  varoitti  minua  ajattelemasta  seksiä  ja 
-  kun  kysyin  mitä  silloin  tapahtuisi  -  hän  kertoi 
punaisen  värin  tulevan  voimakkaasti  esiin. 

Tosiasiassa  kun  ajattelin  (punastus)  elävästi 
aihetta,  josta  oli  varoitettu  (puhtaasti  tieteellisestä 
mielenkiinnosta,  tietenkin),  aurani  oli  kuvassa 
pääosin  sininen  ("rauhallinen,  mietiskelevä”)  ja 
vihreä  ("parantava,  opettavainen”).  Koska  muka¬ 
nani  oli  muutama  yliopisto-opiskelija  (kesäapu- 
laisia  tutkimuskeskuksesta),  minulle  kerrottiin, 
että  tulokset  olivat  seurausta  siitä,  että  ilmiselvästi 
olin  "opettanut”  näitä  opiskelijoita  valokuvaus- 
sessioiden  välillä. 

Johdonmukaisuuden  puute 

Oman  tulkintani  mukaan  radikaalisti  erilaiset 
kuvat  osoittivat  sen  johdonmukaisuuden  puut¬ 
teen,  joka  oikeuttaisi  ihmisiä  uskomaan  siihen, 
että  heidän  auransa  olisi  heidän  pysyvän  yksilöl¬ 
lisyytensä  ilmentymä.  (Mukana  tullut  esite  kertoo 
lukijalle  "henkilökohtaisesta  energiakentästä”,  ja 
Coggins  väittää,  että  "aura  on  henkilökohtainen, 
kuten  sormenjälki”  [Ziegler  1996].)  Sen  sijaan 
erilaisuus  näytti  johtuvan  jatkuvasti  muuttuvasta 
valonäytöksestä,  joka  ei  näyttänyt  olevan  yhtey¬ 
dessä  mielialoihin  -  ei  ainakaan  silloin,  kun  minä 
järjestelmää  testasin. 

Todellakin,  katsaus  todellisuudessa  käytettyyn 
prosessiin  -  jota  Coggins  kuvaa  "tehostetuksi  Kir- 
liankuvaukseksi”  -  osoittaa,  ettei  kuva  ole  kehon 
todellisesta  näkymättömästä  kehosta,  vaan  sel¬ 
laisen  kentän  imitaatiosta,  joka  perustuu  pääosin 
johonkin,  jota  kutsutaan  ihon  vastukseksi.  Tämä 
on  yksi  niistä  galvanometrin  mittaamista  fysiolo¬ 
gisista  muuttujista,  joita  käytetään  polygrafin  eli 
"valheenpaljastuskoneen”  osana.  Siinä  ei-koettu 
sähkövirta  läpäisee  koehenkilön  kädet  ja  havait¬ 
see  hermostuneisuuteen  liittyvän  hikirauhasak- 
tiviteetin.  (Halvat  valheenpalj astimet  -  kuten 
skientologien  kyseenalaisessa  ”auditointi”psyko- 
terapiamenetemässä  käyttämät  ”E-metrit”  [Beher 
1999]  -  ovat  oikeastaan  vain  galvanometrejä.) 

What  you  see  is  not  what  you  get 

Eräs  lähde  selittää  aurakameran  tekniikkaa 
(unohtaen  mainita,  että  sähkövirtaa  käytetään): 
"Sähköisten  modulien  käsilevyt  sisältävät  senso¬ 
reita,  jotka  sijaitsevat  tiettyjen  kummankin  käden 
akupunktiopisteiden  kohdalla.  Jokainen  pisteistä 
vastaa  eri  osaa  kehossa.  Coggins  sanoi  sensorei- 
den  havaitsevan  sähkövirran  iholta  noista  pisteis¬ 
tä.  Tätä  virtaa  kutsutaan  ’ihon  vastukseksi’.” 

Seuraavaksi,  saman  lähteen  mukaan: 

"Tietokone  tulostaa  informaation  antureilta. 
Kameran  sisällä  on  värillinen  nestekidenäyttö 
(LCD).  Tietokone  esittää  jokaisen  sähköisen  taa¬ 
juuden  vastaavana  värinä.  Korkeammat  taajuudet 
vastaavat  lämpimämpiä  värejä,  punaista,  keltais¬ 
ta,  oranssia.  Matalammat  taajuudet  vastaavat 
spektrin  kylmempää  päätä,  sinistä  ja  violettia. 
Vihreät  ja  sävyt  kuten  turkoosi,  akvamariini  ja 
keltavihreä  vastaavat  värähtelyspektrin  keski¬ 
osaa.” 

Coggins  sanoo  työskentelevänsä  psyykikkojen 
kanssa,  jotka  auttavat  häntä  tulkitsemaan  frek- 
venssejäja  värejä,  joita  ne  voisivat  edustaa.  Ihmi¬ 
siä,  joilla  on  paljon  energiaa  kentässään  -  punaista 
ja  oranssia  -  selvänäkijät  kuvaavat  värähteleviksi 
ja  intohimoisiksi. 

Nestekidenäyttö  päästää  valoja  kuvioon  tieto¬ 
koneen  tulostamien  taajuuksien  mukaan.  Pola- 
roid-filmi  valottuu  siten  värivalojen  mukaan,  jot¬ 
ka  ilmaantuvat  valokuvassa  niille  kehon  alueille, 
joissa  vastaava  sähkövirta  oli  mitattu  (Sullivan 
1999). 

Tätä  mutkikasta  prosessia,  johon  kuuluu  epäi¬ 
lyttävän  sähköisesti  stimuloidun  aineiston  hank¬ 
kiminen  käsistä,  otaksumalle  se  verrannolliseksi 
koko  kehon  akunpunktuuriin,  sähköisten  frek¬ 
venssien  muuttaminen  väitettyihin  värivastaa¬ 
vuuksiin,  ja  sitten  niiden  korvaaminen  yksinker¬ 
taisilla  värikkäiden  valojen  välähdyksillä  -  voi 
tuskin  kutsua  auran  valokuvaamiseksi.  Kuten 
yleensäkin  väitettyjen  paranormaalien  ilmiöi¬ 
den  valokuvissa,  "what  you  see  is  not  what  you 
get”.  ■ 

Skepsiksen  aurakameraa  esittelee  yhdistyksen  varapuheenjohtaja  Otto  J.  Mäkelä. 


Skepsis  esitteli  oman 
aurakameransa 


Hengen  ja  tiedon  20-vuotisjuhlamessuilla 
Skepsis  kertoi  kahdesta  täysin  eriiaisesta 
aurakameran  mahdoiiisesta  toimintaperiaat¬ 
teesta.  "Kumpi  sinusta  tuntuu  todennäköi- 
semmäitä  seiitykseitä?”,  messuvieraiita 
kysyttiin. 

-  Risto  k.  järvinen  - 
nsimmäisen  toimintaperiaatteen  mu¬ 
kaan  aurakamera  tuo  näkyviin  ihmistä 
ympäröivän  energiakentän  eli  auran. 
Sen  sanotaan  olevan  sähkömagneettinen  kenttä, 
jota  ei  kuitenkaan  voi  havaita  mittalaitteilla  - 
vain  riittävän  herkät  ihmiset,  kuten  selvänäkijät 
voivat  sen  havaita.  Kuitenkin  aurakameran  avul¬ 
la  erityinen  bioplasma,  aura,  saadaan  näkyviin. 


mittaamalla  kämmenestä  erityisillä  sensoreilla 
akupunktiopisteiden  kohdalta  erityisiä  taajuuk¬ 
sia,  jotka  sitten  voidaan  tietokoneen  avulla  kuvata 
aurana. 

Toisen  selityksen  mukaan  ei  ole  olemassa  mi¬ 
tään  tieteellistä  näyttöä,  että  ihmisen  ympärillä  oli¬ 
si  jokin  auran  tapainen  sähkömagneettinen  kenttä. 
Jos  kyseessä  olisi  sähkömagneettinen  kenttä,  se 
olisi  helposti  mitattavissa,  koska  sähkömagneetti¬ 
nen  kenttä  koostuu  fotoneista.  S  ähkömagneettista 
säteilyä  ovat  esimerkiksi  näkymättömät  radioaal¬ 
lot  ja  näkyvä  valo. 

Aurakamerassa  käytetään  kaksoisvalotusta. 
Skepsiksen  sovelluksessa  käytetään  värien  tuot¬ 
tamiseen  LED-  eli  valodiodeja,  punaista,  sinistä, 
vihreää  ja  keltaista.  LEDit  on  aseteltu  linssin 

ympärille  siten,  että  oikein  suunnattuna  kamera 
tuottaa  optisen  harhan  värillisestä  aurasta.  LEDit 
sytetään,  eli  niiden  läpi  johdetaan  sähkövirta, 
panemalla  kämmen  kytkimien  päälle. 

Skepsiksen  hallituksen  jäsenen  Pertti  Laineen 
rakentama  aurakamera  toimi  hyvänä  katseenvan¬ 
gitsijana  ja  keskustelunherättäjänä,  vaikkei  aivan 
täydessä  iskussa  vielä  ollutkaan.  Kameran  ke¬ 
hittämistä  niin,  että  ihmisille  saataisiin  annettua 
kuva  mukaan  joko  printattuna  tai  sähköpostitse 
pohditaan  seuraavaksi. 

Yleisvaikutelma  messuista:  vaisu 

Eräs  Skepsiksen  osastolla  käynyt  selvänäkijä 
ilmoitti  haluavansa  ottaa  Skepsiksen  haasteen 
vastaan.  Hänen  kanssaan  tullaan  myöhemmin 
käymään  neuvotteluja  toimivan  koemenetelmän 
luomiseksi. 

Skepsiksen  pöydän  luona  kävi  myös  mies,  joka 
oli  nähnyt  jumalan,  useitakin  kertoja.  Kysyttäes¬ 
sä,  minkä  näköinen  jumala  on,  mies  vastasi  tämän 
olevan  aina  eri  näköinen. 

Jo  viime  vuodelta  tuttu  homeopaattinen  viina, 
”Cossu”-tipat  maistuivat  tänäkin  syksynä  mes- 
suvieraille.  Kyseessähän  oli  pelkkä  vesi,  joka 
ei  estänyt  sitä,  että  viime  vuonna  eräs  rouva  tuli 
tästä  ”superlaimennetusta”  juomasta  humalaan  ja 
sai  niin  kovan  krapulan,  että  kävi  siitä  seuraava- 
na  päivänä  ystävänsä  kanssa  valittamassa.  Tänä 
vuonna  yliannostuksilta  tiettävästi  vältyttiin. 

Yleisvaikutelma  messuista  jäi  vaisuksi.  Väkeä 
tuntui  olevan  vähemmän  kuin  aikaisempina  vuo- 
sinaja  joitakin  vakituisia  näytteilleasettajia  näytti 
olevan  poissa.  Ilmeisesti  Minä  olen  -ta-pahtuma 
on  syönyt  Hengen  ja  tiedon  -messujen  suosiota. 

Mitään  kummallisia  uutuuksiakaan  ei  silmiin 
osunut,  jos  sellaiseksi  ei  lasketa  sitä,  että  yleensä 
kasvisruokia  tarjoilleessa  messutapahtumassa  oli 
nyt  saatavilla  leivän  väliin  myös  eläimen  lihasta 
tehtyä  makkaraa.  ■ 


Ajoittaisesta  ruuhkasta  huolimatta  messuilla  tuntui 
käyvän  harvinaisen  vähän  väkeä. 


Juhlamessuilla  oli  näytillä  osa  messujärjestäjän  Ra¬ 
jatiedon  yhteistyö  ry:n  huomionosoituksen  tai  sti¬ 
pendin  saaneista  yliopistollisista  tutkimuksia:  Arja 
Polvinen:  Mediaalinen  taide  ja  sen  tekijä,  pro  gra¬ 
du,  Lapin  yliopisto,  1994;  Jarkko  Kari:  Rajatiedon 
hankinnan  arkipäivää,  osa  I,  pro  gradu,  Tampereen 
yliopisto,  1996;  Jaakko  Närvä:  Ufojen  uskonnollinen 
ulottuvuus,  Helsingin  yliopisto,  1997;  Marko  Kana¬ 
nen:  Ancient  Astronauts  -teorioiden  tulo  Suomeen, 
pro  gradu,  Tampereen  yliopisto,  1998;  Kirsi  Hän¬ 
ninen:  Suomalaiset  ufo-kontaktit  ja  kontaktihen¬ 
kilöiden  kokemukset,  pro  gradu,  Turun  yliopisto, 
1998;  Mirva  Takanen:  Suomalainen  uushenkisyys 
-  Hengen  ja  tiedon  messut,  pro  gradu,  Helsingin 
yliopisto,  2000;  Jarkko  Kari:  Information  Seeking 
and  Interest  in  the  Paranormal,  tohtorinväitöskirja, 
Tampereen  yliopisto,  2001;  Aira  Vähärautio:  Kas- 
vukokemukset  rajatietoa  harrastavien  naisten  elä¬ 
mänkertomuksissa,  lisensiaattityö,  Oulun  yliopisto, 
2001. 

Me  antiikin 
sankarit 

•  • 


Historian  suurentaminen  on  aina  oiiut  kieh¬ 
tovaa.  Nyt  Suomi  nähdään  maana,  jossa 
Odysseus  seikkaiii  ja  Homeros  asui. 

Pienen  Kiskon  kunnan  keskustaajama 
Toija  sai  jälleen  kesällä  outoja  vieraita. 
Kalifornialainen  Stuart  Harris  kävi  tut¬ 
kimassa  paikkakunnan  hurjaa  historiaa,  sitä  että 
Toija  on  ollut  aikoinaan  antiikin  Troija. 

Siis  juuri  se  paikka,  jonka  kreikkalaiset  val¬ 
loittivat  kymmenen  vuoden  piirityksen  jälkeen 
puuhevosen  avulla  ja  josta  kerrotaan  Homerok¬ 
sen  "Iliaassa”. 

Harrisin  mukana  piti  tulla  myös  italialainen 
arkeologi,  mutta  hän  ei  saapunut.  Sen  sijaan 
paikalla  kävi  kuvaaja,  joka  kuvasi  merkittävää 
historiallista  löydöstä  maailman  tunnetuimman 
maantieteellisen  julkaisun,  "National  Geographi- 
cin”,  mahdolliseen  käyttöön. 

National  Geographic  -lehdestä  ei  kuitenkaan 
moista  juttu-  tai  kuva-aihetta  vahvisteta,  eikä 
organisaation  miltään  osastolta  löytynyt  tietoa 
koko  aiheesta. 

Siltä  varalta,  että  suomalainen  uus-llias  kuiten¬ 
kin  löytyy,  National  Geographicilla  on  ehdotus 
sen  ensimmäiseksi  säkeistöksi,  vapaasti  suomen¬ 
nettuna:  "Laula,  Oi  jumalatar,  vihaa  Muumipei¬ 
kon,  Muumipapan  pojan,  joka  toi  laskemattomat 
vitsaukset  Muumilaakson  ylle." 

Homeros  Somerossa 

Kesän  vieraat  eivät  suinkaan  olleet  ensimmäi¬ 
set  samalla  asialla.  Teijassa  on  käynyt  ainakin 
italialaisia  tutkijoita  vuodesta  1992  lähtien. 

Heidän  oppi-isänsä  on  roomalainen  insinööri 
Felice  Vinci,  joka  on  tutkimuksissaan  päätynyt 
siihen,  etteivät  Akhilleus,  Odysseus  ja  kumppa¬ 
nit  seikkailleet  lähes  3300  vuotta  sitten  Vähäs¬ 
sä- Aasiassa,  Kreikassa  ja  ylipäänsä  Välimeren 


rannoilla,  vaan  paljon  pohjoisempana:  Itämeren 
ympäristössä.  Pohjolassa  ja  eritoten  Suomessa. 

Näin  ollen  Troijan  kaupunkikaan  ei  sijainnut 
Vähän- Aasian  luoteisosassa  Hissarlikin  kuk¬ 
kulalla,  mistä  saksalaisen  arkeologin  Heinrich 
Schliemannin  on  uskottu  löytäneen  sen  jäänteet 
1800-luvun  lopulla. 

Troija  oli  Suomen  Kiskon  Toijassa,  sanoohan 
sen  nimikin,  joka  on  säilynyt  melkein  sellaise¬ 
naan  yli  kolme  vuosituhatta.  Ja  Homeroksella  oli 
nimikkopaikka  Suomessa:  Somero. 

Troijasta  Traakiaan 

Stuart  Harris  etsi  Kiskon  seudulta  antiikkiin 
viittaavia  maamerkkejä,  kuten  rauta-  ja  prons- 
sikautisia  hautoja  sekä  järvenpohjakerrostumia, 
mutta  ennen  kaikkea  nimistöä. 

Hän  otti  yhteyttä  Helsingin  ja  Turun  yliopistoi¬ 
hin  sekä  Suomen  johtavaan  kartologiin,  Keski- 
Suomen  museon  intendenttiin  Erkki  Fredrikso- 
niin,  jolta  hän  tiedusteli  vanhoja  karttoja,  joissa 
näkyisi  suomalaisia  paikannimiä  noilta  ajoilta. 

Harris  ilmoitti  tunnistaneensa  ainakin  25  Ho¬ 
meroksen  mainitsemaa  paikkaa  Lounais-Suo- 
mesta  ja  saman  verran  muualta  Suomesta. 

"Uusia  paikkoja  löytyy  melkein  päivittäin.  Nii¬ 
tä  on  kaikkialla,  on  vain  kysymys  siitä  miten  ne 
ovat  muuttuneet,  hän  selitti.” 

Toija-Troijan  ja  Somero-Homeroksen  lisäk¬ 
si  Vincin  ja  Harrisin  kreikkalais-suomalaisella 
nimilistalla  ovat  mm.  Aijala  (Aigialos),  Askai¬ 
nen  (Ascanius),  Espoo/Esbo  (Lesbos),  Helsin¬ 
ki/Helsingfors  (Hellas;  Hellaspontos),  Jolkka 
(lolcos).  Karjaa  (Karia),  Kiikoinen  (Kikonia), 
Kiila  (Cilla),  Kyrönjoki  (Quiron/Kyrene),  Laitila 
(Latinus),  Lappi  (Lapithae),  Lemland  (Lemnos), 
Lyökki  (Lykia),  Kuusamon  Oulanka  (Olympos), 
Raisio/Reso  (Rhesos),  Sipilä  (Sipylus),  Tanttala 
(Tantalus),  Tenala  (Tenedos),  Turku  (Thrake/ 
Traakia)  ja  Abo  (Abydos). 

Jukka  Ukkola 


On  olemassa  kaksi  rinnakkaista  sarjaa  muinai¬ 
sia  kaupunkeja,  joilla  on  identtiset  muinaiskreik¬ 
kalaiset  nimet,  väittää  Harris.  Toinen  sarja  on  Itä¬ 
meren,  toinen  Egeanmeren  ympäristössä  ja  näistä 
kahdesta  Itämeren  nimilista  on  vanhempi. 

Pohjoisen  asukkaat  siis  ovat  vaeltaneet  etelään 
ja  antaneet  siellä  uusille  asuinsijoilleen  entisten 
kotipaikkojensa  nimiä,  samaan  tapaan  kuin  myö¬ 
hemmin  eurooppalaiset  siirtolaiset  Amerikassa. 

Välimeri  vai  Itämeri? 

Felice  Vinci  on  nimien  lisäksi  perustellut  teo¬ 
riaansa  myös  sillä,  että  Homeroksen  tarujen  mai¬ 
semat  vaikuttavat  kovin  oudoilta  Välimeren  tie¬ 
noille.  Eepoksissa  puhutaan  kylmästä  ilmastosta, 
vuorovedestä,  laakeista  maastoista  ja  puisista 
paalutuksista,  joista  mitään  ei  esiinny  Välime¬ 
rellä,  mutta  kaikkia  Itämeren  ympäristössä. 

Pohjoinen  maantiede  istuu  muutenkin  home- 
roslaiseen  historiaan:  jospa  emomerestä  koilli¬ 
seen  sijaitseva  vesistö  ei  tarkoittanutkaan  Egean- 
merta  ja  Dardanellien  salmea,  vaan  Itämerta  ja 
Suomenlahtea. 

Myös  Toija  on  meren  koillispuolella,  ihan  kuin 
Troijakin.  Homeroksen  Traakianmeri  puolestaan 
saattaisi  vallan  hyvin  olla  Pohjanlahti. 

Vinci  on  löytänyt  antiikkiaan  myös  muista  Poh¬ 
joismaista,  joskaan  ei  yhtä  paljon  kuin  Suomesta. 
Hänen  mielestään  Ogygian  saari,  joka  sijaitsee 
"viiden  päivän  laivamatkan  päässä  Britanniasta’’ 
tarkoittaa  Färsaaria,  missä  sijaitsee  Hpgoyggi- 
niminen  vuori. 

Laakeaksi  kuvattu  Peloponnesos  sopii  parem¬ 
min  Tanskaan  kuin  vuoristoiseen  Kreikkaan  ja 
Viron  rannikon  Hiidenmaa/Hiiumaa  on  ilmiselvä 
Chios. 

Muinaisia  tulvia  ja  hyökyaaltoja  muuallakin 
tutkinut  Harris  lisää  teoriaan  tsunamin,  valtavan 
hyökyaallon,  joka  vyöryi  Itämeren  rannikoiden 
ylitse  noin  vuonna  1250  eKr.  Tätä  hän  peruste- 


lee  sillä,  että  tuossa  vaiheessa  monien  Itämeren 
kansojen  historiassa  on  noin  500  vuoden  "auk¬ 
ko”,  jolta  ajalta  on  hyvin  vähän  arkeologisia 
löydöksiä. 

Hän  kertoo  myös  pohjoisesta  Egyptiin  saakka 
tulleista  tulvapakolaisista  ja  epäilee,  että  vähin¬ 
tään  40  metriä  korkea  tsunamiaalto  on  pyyhkäis¬ 
syt  Suomesta  olemattomiin  koko  siellä  vallinneen 
kreikkalaisen  kulttuurin,  koska  nimistöä  on  säi¬ 
lynyt  näinkin  vähän. 

Äijälä  vai  Aigialos? 

Harrisin  "yhteysmiehekseen”  valitsema  Erk¬ 
ki  Fredrikson  on  yrittänyt  toppuutella  innokasta 
teoreetikkoa,  mutta  ilmeisen  huonolla  menes¬ 
tyksellä. 

"Kiskon  lähellä  olevilla  nimillä  ei  ole  mitään 
tekemistä  kreikan  kielen  kanssa.  Se  on  yksinker¬ 
taisesti  mahdotonta.  Ei  mikään  paikannimi  ole 
voinut  säilyä  Troijan  ajoilta.” 

Suurin  osa  suomalaisnimistä  on  peräisin  1700- 
ja  1800-luvuilta,  ja  ne  ovat  muuttuneet  moneen 
kertaan.  Vanhimmat  nimet  olivat  aluksi  ruotsiksi, 
sitten  ne  käännettiin  latinaksi,  siitä  ehkä  hollan¬ 
niksi  tai  saksaksi  ja  lopulta  takaisin  ruotsiksi  ja 
ehkä  suomeksi. 

Lisäksi  niiden  kirjoitusmuoto  vanhoissa  asia¬ 
kirjoissa  on  vaihdellut  rajusti  kirjanpitäjien  kie¬ 
li-  ja  kirjoitustaidon  mukaan.  Esimerkiksi  Maa- 
ninkavesi  oli  vanhoissa  kartoissa  muodossa  Ma- 
mugoväsi  ja  Jyväskylä  on  ollut  milloin  Ifverkila, 
milloin  luvelskila  tai  Jubelskyla. 

Fredrikson  on  varoittanut  suomen  kieltä  tunte¬ 
matonta  Harrista  tekemästä  liian  pitkälle  meneviä 
päätelmiä.  Esimerkiksi  Kiskossa  sijaitsevan  Aija- 
lan  etymologia  on  paljon  luontevammin  "vanho¬ 
jen  miesten  paikka"  Äijälä  kuin  kreikan  "ranta”, 
Aigialos,  kuten  Harris  olettaa. 

Tsunamiinkaan  Fredrikson  ei  usko.  Sellaiseen 
ei  Itämeren  alueella  ole  yksinkertaisesti  geologi¬ 
sia  edellytyksiä,  ja  käsitys  500  vuoden  aukosta 
historiassa  perustuu  vanhentuneisiin  tietoihin. 
Moderni,  uusia  menetelmiä  käyttävä  esihistorian 
tutkimus  on  parinkymmenen  viime  vuoden  aika¬ 
na  pystynyt  tuntuvasti  täyttämään  tuota  aukkoa. 

Harris  tuntuu  kuitenkin  olevan  asiastaan  var¬ 
ma,  eikä  hän  tarvitse  muuta  kuin  todisteita,  jotta 
muutkin  uskovat. 

"Tällainen  'löydös’  saattaa  herättää  huomiota 
vaikka  Yhdysvalloissa",  myöntää  Fredrikson. 
“Mutta  ei  siinä  silti  ole  päätä  ei  häntää.  Tällaisia 
huuhaa-juttuja  tulee  aina  silloin  tällöin.” 

Ruotsissa  on  väärä  kuningas 

Eri  maiden,  myös  Suomen,  historian  suuruutta 
ja  uljuutta  on  yritetty  todistella  monta  kertaa 
aiemminkin,  ja  1700-luvulle  saakka  se  oli  suo¬ 
rastaan  maantapa.  Nyt  on  poikkeuksellista  se, 
että  ulkomaalaiset  kirjoittavat  Suomen  historiaa 
uuteen  uskoon.  Yleensä  asialla  ovat  olleet  kunkin 
maan  omat  kunnianhimoiset  kansalaiset. 

Mielikuvitushistoriat  saattavat  vaikuttaa  todel- 
liseenkin  historiaan,  kuten  Ruotsissa,  missä  hallit¬ 
see  tällä  hetkellä  kuningas  Kaarle  XVI  Kustaa. 
Oikeastaan  hän  on  vasta  Kaarle  X  Kustaa,  sillä 
kuusi  ensimmäistä  Kaarlea  olivat  historioitsija 
Johannes  Magnuksen  keksimiä  tarukuninkai¬ 
ta. 

Magnus  ja  muut  ns.  gööttiläiset  historioitsijat 
osoittivat  Raamatun,  islantilaisten  saagojen  ja 
kielitieteen  avulla,  että  Ruotsin  valtakunta  on 
maailman  vanhin,  sillä  se  on  perustettu  sata  vuot¬ 
ta  vedenpaisumuksen  jälkeen.  Totta  kai  kaikki 
sivistys  on  lähtöisin  Ruotsista,  koska  valtakunta 
hallitsi  aikanaan  koko  Eurooppaa. 

Sama  historioitsijoiden  suuntaus  löysi  myös 
Suomelle  suurta  menneisyyttä  ja  omia  suuria 
muinaiskuninkaita.  Heitä  on  lueteltu  ainakin  Da¬ 
niel  Jusleniuksen  teoksessa  Ahoa  vetus  et  nova 
(1700):  Eornjotr,  Kari,  Erosti,  Snaer  Vanha,  Aude 
Rikas,  Gisi,  Andur... 

Omin  päin  Suomen  gööttiläiset  historioitsijat 
ovat  onnistuneet  "todistamaan”  kielemme  hep¬ 
rean  sukulaiseksi  ja  kansamme  siis  hyvin  van¬ 
haksi. 

Sankarihistorioihin  on  tietysti  löydetty  run¬ 
saasti  aineistoa  Kalevalasta.  Helsingin  yliopiston 
suomen  kielen  lehtori  Kaarle  Axel  Gottlund 
(1796-1875)  vertaili  havaijin  ja  suomen  kieliä  ja 
totesi,  että  sukulaisia  ollaan  ja  kielen  juuret  ovat 
tosi  syvällä,  peräti  Aatamia  edeltäneessä  ajassa. 

Suomi  -  kaikkien  kielien  äiti 

Tunnetuin  ja  omalaatuisin  Suomen  sankarihis- 
torioitsija  oli  Sigurd  Wettenhovi-Aspa  (1870- 


1946),  Jean  Sibeliuksen  kaveri,  taidemaalari  ja 
eräänlainen  kulttuurin  moniottelija,  joka  tosin 
ei  saavuttanut  erinomaista  menestystä  millään 
neroutensa  alalla. 

Suomen  muinaisuutta  hän  valotti  kaksiosaises¬ 
sa  "Suomen  kultaisessa  kirjassa”,  jossa  todistet¬ 
tiin  Egyptin  kielen  ja  kulttuurin  sekä  ylipäänsä 
kaiken  muunkin  maailman  sivistyksen  olevan 
lähtöisin  Suomesta.  Täältä  nimittäin  matkasi  ai¬ 
kojen  alussaNiilin  varsille  uudisasukkaita,  joiden 
siirtokunnasta  sittemmin  kehittyi  Egypti. 

Ainakin  osin  kielitieteen  satiiriksi  tarkoitetun 
teoriansa  todisteena  Wettenhovi-Aspa  käytti 
"kielen  kulumista”,  joka  tarkoitti  suunnilleen  sitä, 
että  egyptin  (ja  useiden  muidenkin  kielten)  sanat 
ja  paikannimet  ovat  syntyneet  suomen  pohjalta 
käytössä  lyhentyen. 

Niinpä  esimerkiksi  kanavia  täynnä  oleva  ve¬ 
tinen  italialaiskaupunki  oli  suomeksi  "veneitten 
sija”,  joka  ummikkojen  ulkomaalaisten  suussa 
vääntyi  muotoon  Venetsia.  Samaan  tapaan  Ukrai¬ 
nan  pääkaupunki  Kiova  on  kulunut  "kivikovista”, 
Veiksel  oli  alunperin  "Vehkaselkä”  ja  Honolulu 
"huono  luulo”. 

Venäläisnimien  pääte  -ski  on  sekin  peräisin 
suomen  kielestä,  lasta  tai  poikaa  tarkoittavasta 
sanasta  sikiö.  Siis  Dostojevski  on  Dostojevin 
sikiö,  Kerenski  Keren  sikiö  jne. 

Egyptin  mytologia  on  Wettenhovi-Aspan  mie¬ 
lestä  keskeisiltä  osiltaan  suomalaisperäistä,  ku¬ 
ten  osoittavat  esimerkiksi  sanat  muumio  ("muu 
mies”),  labyrintti  ("läpiriento”)  ja  sfinksin  paikal¬ 
linen  nimitys  harma-kis  ("harmaa  kissa”).  Joka¬ 
päiväisestä  leivästään  niililäiset  käyttivät  nimi¬ 
tystä  kylloestis,  mikä  oli  sangen  ymmärrettävää, 
sillä  kyllästyshän  siitä  tulee,  kun  joutuu  päivästä 
toiseen  järsimään  samaa  kyrsää. 

Egyptiläiset  tiesivät  senkin,  että  vainajat  me¬ 
nevät  auringonlaskun  suuntaan  Lännen  maahan. 
Siellä  oli  suomeksi  sanottuna  tuonen  sija,  paikal¬ 
liskielelle  kuluneena  Tunisia. 

Muistakin  naapureistaan  egyptiläiset  käyttivät 
Wettenhovi-Aspan  mukaan  suomalaisperäisiä 
(eikä  kovin  kauniita)  ilmaisuja.  Vaeltelevia  pai¬ 
mentolaisia  he  kutsuivat  nimellä  le’ha-bim,  ja 
tosiaan:  autiomaan  pojat  olivat  silmiinpistävän 
laihoja  ja  pimeitä.  Vielä  surkeampia  olivat  neeke¬ 
rit,  egyptiksi"nehahsikus”.  Hygienia  ei  kuulunut 
heidän  vahvoihin  puoliinsa,  joten  ei  ihme,  että 
hekin  olivat  saaneet  nimensä  siisteiltä  egyptin- 
suomalaisilta:  "Ne  haisee  kuselle.” 

Kolmas  Troija 

Wettenhovi-Aspa  on  saanut  muutamia  seuraa¬ 
jia,  mm.  Eero  Balkin,  joka  1990-luvulla  bongasi 
hämmästyttäviä  yhtäläisyyksiä  suomen  ja  tsekin 
kielissä.  Tsekeillä  näyttää  olevan  taipumusta  ku¬ 
luttaa  suomen  sanoja  jättämällä  vokaaleita  pois: 
kurkku  on  tsekiksi  krk,  sirppi  on  srp  ja  vessa  on  ha- 
jzl.  Suorastaan  profeetallinen  on  Balkin  esittämä 
tsekinsuomalainen  esimerkkilause:  ”Lejno  se  väli 
toky  sajrajtu”  eli  ”Sonta  lilluu  litkuvirroissa.” 

Teoria  selittää  myös  tuoreen  mysteerion.  Pra¬ 
hassa  on  kaupunginosa  Troja,  jota  Vltava-joen 
elokuinen  tulva  kohteli  kaltoin.  Ettei  vain  tämä 


Troja  yrittäisi  viedä  Suomen  Toijan  asemaa  Troi¬ 
jana? 

Tuskin  sentään,  sillä  luonnollisempi  selitys  on 
tietysti  se,  että  Troja  on  saanut  nimensä  Toijan 
mukaan,  mahdollisesti  samassa  yhteydessä,  kun 
muinaissuomalaiset  kastoivat  kalliin  kaupungin 
Prahaksi  ja  ihmettelivät  sen  läpi  juoksevaa  vlta- 
vaa  jokea.  ■ 


Artikkeli  julkaistu  alunperin 
Suomen  Kuvalehdessä  3812002 


PETE  Pakarinen 

Ruumiistapoistuminen 
elektrodien  avulla 


Sveitsiläistutkijat  aikaansaivat  ruumiista- 
poistumiskokemuksia  stimuioimaiia  aivoja 
eiektrodeiiia.  Usein  yiiiuonnoiiiseksi  seii- 
tetty  kokemus  saa  näin  ymmärrettävän 
seiityksen. 

uumiistapoistumiskokemuksia  kuvail¬ 
laan  usein  tunteeksi,  jossa  tietoisuus  er¬ 
kanee  ruumiista  ja  ihminen  kokee 
leijuvansa  oman  ruumiinsa  yläpuolella.  Huima- 
päisimmät  kertojat  puhuvat  astraaliruumiista  tai 
sielusta  ja  sanovat  vierailleensa  näin  pitkienkin 
matkojen  päässä. 

Tiedelehti  ”Nature”  kertoi  syyskuussa  verk¬ 
kosivuillaan,  että  Geneven  yliopiston  sairaa¬ 
lassa  on  todettu,  että  illuusio  omasta  ruumiista 
irtaantumisesta  voidaan  aikaansaada  aivojen  säh¬ 
köisellä  stimuloinnilla. 

Neurologi  Olaf  Blanke  käytti  elektrodeja  hoi¬ 
taessaan  epilepsiasta  kärsivää  naispotilasta.  Hän 
havaitsi,  että  stimuloimalla  aivojen  takaosassa, 
päälaenlohkolla  sijaitsevaa  ”gyrus  angularista” 
saatiin  toistuvasti  aikaan  ruumiistairtaantumis- 
kokemuksia. 


Näköaivokuoren  assosiatiivisella  alueella, 
isoaivojen  poimuissa  sijaitseva  gyrus  angularis 
yhdistää  visuaalisen  informaation  omasta  kehon¬ 
kuvasta  olevaan  informaation.  Tämä  perustuu 
tasapainoaistiin  sekä  kehon  eri  puolilta  tulevaan 
ruumiinjäsenten  asentoa  koskevaan  tietoon. 

Hellävaraisella  gyrus  angulariksen  stimuloin¬ 
nilla  toimenpiteen  aikana  hereillä  olleelle  poti¬ 
laalle  syntyi  mielikuva  kuin  hän  olisi  koko  ajan 
keventynyt.  Intensiteetin  kasvaessa  hän  kertoi 
näkevänsä  itsensä  alapuolellaan  sängyssä  ma¬ 
kaamassa. 

Kun  naista  pyydettiin  katsomaan  omaa  ko¬ 
hotettua  kättään,  hän  luuli  käden  lyövän.  Tämä 
havainto  puolestaan  kertoo  vieraan  raajan  synd¬ 
roomasta.  Kokemuksista,  joissa  potilas  luulee 
omaa  raajaansa  vieraaksi  kirjoitti  muun  muassa 
Oliver  Sacks  kirjassaan  ”Mies,  joka  luuli  vai¬ 
moaan  hatuksi”. 

Sähköstimulointia  ei  kannata  käyttää  kotiolois¬ 
sa  pitkien  syysiltojen  piristykseen.  Tutkijat  muis¬ 
tuttavat,  että  elektrodien  täsmällinen  kohdentami¬ 
nen  ei  onnistu  kalloa  avaamatta.  ■ 

Aivojen  välittäjäaine  näyttää  olemattomia  merkityksiä: 

Dopamiini  lisää 
uskoa  yliluonnolliseen 


Korkea  dopamiinitaso  saattaa  tuottaa  koke¬ 
muksia,  joita  ihmiset  pitävät  yiiiuonnoiiisina. 
Sveitsiiäsneuroiogin  kokeessa  dopamiinin 
iisääminen  sai  skeptikotkin  iöytämään  mer¬ 
kityksiä  sieitä  missä  niitä  ei  oiiut. 


-  PETE  Pakarinen  - 

Korkealla  lentävän  lentokoneen  siivestä 
heijastuu  valonsäde  niityllä  kulkevan 
kävelijän  silmään.  Samaan  aikaan 
mäen  takana  puhkeaa  autonrengas  voimakkaasti 
pamahtaen.  Matkaansa  jatkava  skeptiko  näkee 
rengasrikon  ja  löytää  selityksen.  Ufouskovainen 
taas  kysyy  rengastaan  vaihtavalta  matkaaj  alta,  ha¬ 
vaitsiko  tämän  äänekkäästi  ohi  lentäneen  ufon. 

Monien  muiden  ihmisten  joukossa  myös  Zii- 
richin  yliopistosairaalan  neurologi  Peter  Brug- 
ger  on  epäillyt,  että  paranormaaleihin  ilmiöihin 
uskovat  ihmiset  ovat  taipuvaisempia  näkemään 
yhteyksiä  sellaisten  asioiden  välillä,  joissa  skep¬ 
tisemmin  suuntautuneet  ihmiset  eivät  näe  mitään 
yhteyttä. 

Bruggerin  lähempi  tutkimus  osoittaa,  että  ole¬ 
mattomien  merkitysten  löytämistä  helpottaa  kor¬ 
kea  dopamiinitaso.  ”New  Scientist”  kertoi  Brug¬ 
gerin  kokeesta,  jossa  hän  vertasi  kahtakymmentä 
asiastaan  vakuuttunutta  yliluonnollisiin  uskojaa 
kahdenkymmenen  skeptikon 


Tämän  jälkeen  vapaaehtoisten  oli  erotettava  kek¬ 
sityt  sanat  oikeista  sanoista. 

Tulokset  osoittivat,  että  uskomaan  taipuvaiset 
ihmiset  näkivät  skeptikkoja  todennäköisemmin 
sanan  tai  kasvot  sielläkin  missä  niitä  ei  ollut.  Toi¬ 
saalta  skeptikot  vastaavasti  todennäköisemmin 
jättivät  tunnistamatta  oikeita  sanoja  ja  kasvoja. 

Tämän  jälkeen  tutkijat  antoivat  vapaaehtoisille 
L-dopa  lääkettä.  Lääkettä  käytetään  nostamaan 
aivojen  dopamiinitasoa  Parkinsonin  taudista 
kärsivillä  potilailla  ja  siten  lievittämään  taudin 
oireita. 

Lääkkeen  vaikutuksen  alaisena  molemmat  ryh¬ 
mät  tekivät  enemmän  virheitä,  mutta  merkittävä 
ero  tuli  esiin  skeptikoille.  He  tulkitsivat  nyt  ai¬ 
empaa  enemmän  sekoitettuja  sanoja  ja  kasvoja 
oikeiksi. 

Se,  että  yliluonnollisiin  uskovilla  ei  merkittäviä 
muutoksia  tapahtunut,  voi  johtua  kyllästymispis- 
teestä.  Kun  dopamiinin  määrä  ylittää  tietyn  tason, 
ei  enää  muutoksia  juurikaan  tapahdu. 

Brugger  sanookin,  että  dopamiini  auttaa  ih¬ 
misiä  näkemään  kaavamaisia  malleja.  Näin  hän 
päättelee,  että  paranormaalit  ajatukset  liittyvät 
aivojen  korkeaan  dopamiinitasoon. 

Dopamiini  on  tärkeä  hermoston  välittäjäaine. 
Se  on  osallisena  myös  aivojen  palkkio-  ja  mo- 
tivaatiojärjestelmissä  sekä  addiktioissa.  Tutkijat 
epäilevät,  että  dopamiinin  roolina  palkkiojärjes¬ 
telmässä  on  auttaa  meitä  päättämään  mikä  infor¬ 
maatio  on  relevanttia  ja  mikä 


kanssa. 

Uskovat  tulkitsivat 
herkeimriin 

Kokeessa  kahden  ryhmän 
piti  erottaa  toisistaan  näy¬ 
tölle  nopeasti  väläytettyjen 
oikeiden  kasvojen  kuvat  se¬ 
koitettujen  kasvojen  kuvista. 


Skeptikoiden  aivot  reagoivat  eri  ta¬ 
valla  kuin  uskomaan  taipuvaisten. 


irrelevanttia.  ■ 

Lähde; 

http;//www. 

verkkouutiset.fi/ arkisto/ 
tiede/22345 .  html 

TOIMITUKSELTA 


Astronautti  taistelussa 
huuhaata  vastaan 


Syyskuussa  Amerikan  mantereelta  kan¬ 
tautui  uutinen,  että  toisena  kuussa  kävellyt 
ihminen,  astronautti  Edwin  ”Buzz”  AIdrin, 
72,  oli  joutunut  käsirysyyn  Beveriy  Hillsis- 
sä,  Kaliforniassa.  Syytteen  mukaan  hän  oli 
lyönyt  "skeptikkoa”,  joka  ei  uskonut  miehen 
koskaan  missään  kuussa  käyneen. 

-  Risto  k.  järvinen  - 

Elokuvantekijä  Bart  Sibrel,  37,  on  väit¬ 
tänyt  ohjelmissaan,  että  heinäkuun  1 1 . 
vuonna  1969  tapahtunutkuulento  Apol¬ 
lo  1 1 ,  johon  myös  AIdrin  osallistui,  oli  pelkkää 
lavastusta.  Hän  on  myös  väittänyt,  ettei  yksikään 
ihminen  ole  itse  asiassa  ikinä  kävellyt  kuun  pin¬ 
nalla. 

Pari  vuotta  sitten  Sibrel  toimi  tuottajana  yhdys¬ 
valtalaisessa  Fox-TV;n  ohjelmassa”Salaliittoteo- 
ria”,  jossa  "todistettiin”  kuuhun  laskeutumisten 
olleen  huijausta  -  siis  salaliitto,  jonka  tarkoituk¬ 
sena  oli  saada  neuvostoliittolaiset  luulemaan,  että 
amerikkalaiset  olivat  voittaneet  kilpailun  avaruu¬ 
den  valloittamisesta. 

Nyt  tapahtuneen  käsirysyn  syyksi  ilmeni  se, 
että  Sibrel  yritti  saada  Aldrinilta  yllätyshaastat- 
telun  Luxe-hotellin  ulkopuolella.  Elokuvanteki¬ 
jä  myönsi  pompanneensa  varoittamatta  "puskan 


takaa”  esiin  ja  pyytäneensä  Aldrinia  vannomaan 
käsi  Raamatulla,  että  tämä  on  todellakin  käynyt 
kuussa.  Samaan  hengenvetoon  hän  kertoi  syyttä¬ 
neensä  astronauttia  pelkuriksi  ja  varkaaksi,  koska 
tämä  ansaitsee  rahaa  myymällä  haastatteluja  ta¬ 
pahtumasta,  jota  ei  ikinä  ole  tapahtunut. 

Sibrel  väitti  Aldrinin  lyöneen  häntä  leukaan 
niin,  että  hän  "näki  tähtiä  ja  melkein  lensi  ava¬ 
ruuteen”.  Beveriy  Hillsin  poliisi  vahvisti  Sibrelin 
tehneen  rikosilmoituksen  pahoinpitelystä  jahalu- 
avan  nostaa  syytteen  Aldrinia  vastaan. 

Aldrinin  edustajan  mukaan  astronauttia  huo¬ 
mattavasti  kookkaampi  mies  pysäytti  Aldrinin 
aggressiivisesti  hotellin  ulkopuolella,  eikä  pääs¬ 
tänyt  häntä  tyttärineen  kulkemaan  ohi.  Niinpä 
"Buzz"  tönäisi  miestä  itsepuolustukseksi,  pääs¬ 
täkseen  hänestä  eroon. 

Kohtaus  taltioitui  tietenkin  videolle  ja  on  mitä 
ilmeisemmin  seuraavan  Sibrelin  ohjelman  tär¬ 
keintä  antia.  Video  helpotti  myös  poliisin  tutki¬ 
muksia,  jotka  johtivat  siihen,  että  Los  Angelesin 
syyttäjänvirasto  päätti  jättää  nostamatta  syytteen 
Aldrinia  vastaan.  Pääasia  näytti  kuitenkin  olevan 
se,  että  Sibrelin  tuleva  salaliitto-ohjelma  sai  näin 
rutkasti  ilmaista  mainosta. 

Skeptikko-lehdenkin  elokuvantekijän  tempaus 
saa  käsittelemään  seuraavilla  sivuilla  väitteitä, 
joita  Sibrelin  tuottamassa  Fox-TV;n  ohjelmassa 
aikanaan  esitettiin.  ■ 


Muista  Skepsiksen  tapahtumat! 

24.-27.10.  Skepsis  on  mukana  Helsingin  kirjamessuilla.  Messukeskuksessa 
6.11.  Ufotutkija  Sami  Laitala  kertoo  mm.  ufohuijauksista 
Tieteiden  talolla.  Kirkkokatu  6,  Helsinki  (luennon  jälkeen  yhdistyksen  syyskokous) 
4.12.  professori  Kari  Enqvist  pohtii  "Mitä  aika  todella  on?"  Tieteiden  talolla 
(luennon  jälkeen  vuosittaisten  Sokrates-  ja  Huuhaa-palkintojen  jako) 

Ihminen  kuussa  - 
salaliittoko  sekin? 


Olivatko  kuulennot  todellisuudessa  vain 
valtaisa  huijaus?  Kun  astronautit  kävelivät 
kuun  pinnalla,  oliko  heitä  esittävä  filmi  vain 
yksi  kaikkien  aikojen  kalliimpia  elokuvia? 
Ainakin  Yhdysvalloissa  ja  Australiassa 
kuulentojen  todellisuus  askarruttaa  yhä 
joitakin  ihmisiä. 

Teoria  siitä,  että  kuulennot  olisivat  vain 
huijausta,  saijälleentultaalleen,kunFox- 
mediayhtiö  lähetti  reilu  vuosi  sitten 
ohjelman  "Salaliittoteoria”,  jossa  esiteltiin  väit¬ 
teitä,  joiden  mukaan  kiistattomat  todisteet  osoit¬ 
tavat  salaliiton  olemassaolon.  Jr.  Skeptic  -lehti 
kävi  jokaisen  esitetyn  väitteen  läpi  numerossaan 
1/2001. 

Oudot  ilmiöt 

Suurin  osa  salaliiton  paljastavista  "todisteista” 
koostuu  pienistä  omituisuuksista  -  valokuvien  tai 
filmien  yksityiskohdista,  joiden  uskotaan  olevan 
epäloogisia.  Lisäksi  salaliittoteoretisoijat  esittä¬ 


vät  erilaisia  teknisiä  väitteitä.  Kuumatkailun  aja¬ 
tus  kuulostaa  heistä  ilmeisesti  niin  vaaralliselta 
ja  vaikealta,  ettei  se  voi  olla  totta. 

Mutta  kuinka  vakuuttavia  ovat  todisteet  jonkin 
kummallisen  salaliiton  puolesta?  Suoraan  sanoen 
väitteet  ovat  täysin  älyttömiä.  Monet  salaliitto- 
teoretisoijien  havaitsemat  yksityiskohdat  kuussa 
otetuissa  kuvissa  ovat  kuun  ilmattomuudesta  ja 
painottomuudesta  johtuvia  yllättäviä  ilmiöitä, 
jotka  pikemminkin  osoittavat,  että  kuvat  on  ni¬ 
menomaan  otettu  kuussa. 

Kuu  ei  ole  maa 

Salaliittoteorian  esittäjät  unohtavat,  että  kuu 
ei  ole  maa.  Ääni  ei  kanna  tutulla  tavalla  ilmake¬ 
hättömässä  kuussa.  Etäisyyttä  on  vaikea  arvioida 
kuun  pinnalla,  koska  läheiset  kohteet  näkyvät 
yhtä  terävinä  kuin  kaukaiset.  Kaukaisuudessa 
oleva  valtava  kuukivi  näyttää  jokseenkin  saman¬ 
laiselta  kuin  keskikokoinen  kivi  lähellä.  Lisäksi 
kuun  horisontti  on  lähellä.  Se  voi  johtaa  katselijan 
helposti  harhaan.  Painovoima  kuussa  on  pieni. 
Kuuperä  näyttää  aivan  erilaiselta  kuin  maaperä. 

Tuuli  tai  vesi  ei  ole  muotoillut  kraattereita.  Koska 
niiden  terävät  särmät  ovat  ennallaan,  kuuperä 
paakkuun tuu  toisin  kuin  maaperä.  Pölyhiukkaset 
eivät  lennä  tuulen  mukana,  koska  kuussa  ei  ole 
ilmaa.  Kuuajoneuvon  nostattama  pöly  kaartuu 
ilmattomassa  tilassa  kuin  vesi  letkun  nokasta. 

Salaliittoteorioista  innostuneet  kirjoittajat  se¬ 
littävät  nämä  tyypilliset  kuun  pinnalle  ominaiset 
ilmiöt  valokuvalavastuksen  virheiksi,  joita  huo¬ 
limattomat  salaliittolaiset  ovat  tehneet  -  tai  vielä 
vainoharhaisemmin  sillä,  että  kyseessä  on  tur- 
haantuneiden  työntekijöiden  tahallaan  jättämät 
vihjeet  huijauksesta. 

Skeptikoilla  on  oikeastaan  kaksi  arvoitusta  sel¬ 
vitettävänä.  Mikä  on  aiheuttanut  oudot  ilmiöt, 
joita  pidetään  todisteena  kuuhuijauksesta?  Ja  jos 
näille  ilmiöille  on  järkevä  selitys,  miksi  niin  mo¬ 
net  ihmiset  uskovat,  että  koko  kuumatka  oli  vain 
lavastettu  esitys? 

Vastuunvälttelylauseke 

Vihje:  jos  tutkivana  itseään  pitävä  televisio- 
ohjelma,  joka  esittelee  "todisteita”,  väläyttää 
ohjelman  alussa  ns.  vastuunvälttelylausekkeen 
eli  "disclaimerin”,  on  syytä  olla  varuilla.  Fox- 
televisiokanava  esitti  kyseisen  varoituksen  ennen 
kuusalaliitto-ohjelmaa:  "Tämä  ohjelma  käsittelee 
tulkinnanvaraista  aihetta.  Ohjelmassa  esitetytteo- 
riat  eivät  ole  ainoita  mahdollisia  selityksiä.  Keho¬ 
tamme  katsojia  tekemään  omat  johtopäätöksensä 
kaikkien  tarjolla  olevan  tietojen  perusteella." 

Lausekkeen  viimeinen  lause  on,  ehkä  tarkoi¬ 
tuksella,  hieman  arvoituksellinen.  Tarkoittaako 
se,  että  yleisön  pitäisi  katsoa  koko  ohjelma  ennen 
johtopäätösten  tekemistä?  Vai  tarkoittaako  se, 
että  ohjelma  jättää  kertomatta  niin  paljon  tärkeitä 
tietoja,  että  katsojan  pitää  itse  täyttää  aukot  ennen 
kuin  päättelee  mitään  kuumatkoista?  Yrittääkö 
tarkoituksella  harhaanjohtavaksi  tehty  ohjelma 
mahdollisesti  luikerrella  vastuustaan? 


Oltiinko  tasapuolisia? 

Salaliittoteorioiden  argumentit  olivat  niin 
puolivillaisia,  että  ohjelman  piti  välttää  huijaus- 
väitteiden  asiallista  kommentointia  ja  kuitenkin 
luoda  vaikutelma  siitä,  että  molempia  osapuolia 
kuultiin. 

NAS  A:n  asiantuntijoita  haastateltiin  kymmen¬ 
kunta  kertaa,  mutta  heidän  lausunnoistaan  jätet¬ 
tiin  ohjelmaan  vain  yhdentekeviä  ja  yleisiä  osia 
-  asiayhteydestä  erillä.  Ainoastaan  kerran  asian¬ 
tuntijan  annettiin  kommentoida  suoraan  jotain 
erityistä  salaliittoväitettä.  Salaliittoteoretisoijien 
sen  sijaan  sallittiin  esittää  yksityiskohtaisia  ja 
värikkäitä  esimerkkejä  väitetyistä  huijauksista, 
joita  säesti  dramaattinen  kuva-aineisto.  Ohjelman 
tekijät  vääristivät  tahallaan  erään  historioitsijan 
lausunnon  niin,  että  se  näytti  tukevan  salaliitto- 
teoriaa. 

Väitteitä,  jotka  todistavat  tieteeiiisen 
tiedon  puutteesta 

"Todiste”  huijauksesta:  Maata  ympäröivä 
Van  Alienin  säteilyvyöhyke  olisi  tappanut  ast¬ 
ronautit,  jos  he  olisivat  matkanneet  sen  läpi  mat¬ 
kalla  kuuhun.  Yksi  kaikkien  aikojen  rajuimmis- 
ta  aurinkomyrskyistä  sattui  Apollo  16:n  lennon 
aikana.  Tästä  huolimatta  astronautit  säästyivät 
arvoituksellisesti  kahden  vaarallisen  säteilymuo- 
don  vaikutuksilta. 

Vastaus:  Ihminen  voi  kulkea  turvallisesti 
Van  Alienin  vyöhykkeen  läpi.  Väite  Apollo  16: 
n  lennon  aikaisesta  aurinkomyrskystä  on  val¬ 
hetta.  Väitteet  saatiin  vaikuttamaan  tieteellisil¬ 
tä  kutsumalla  niiden  esittäjää  tiedemieheksi  ja 
fyysikoksi.  Aitojen  asiantuntijoiden  ei  annettu 
kommentoida  väitteitä.  Ohjelma  esitteli  kuvia 
ydinpommin  uhrien  kammottavista  vammoista 
vihjaten,  että  astronauteilla  olisi  pitänyt  olla  sa¬ 
manlaisia  vammoja.  Van  Alienin  vyöhykkeen  sä¬ 
teily  on  murto-osa  ydinpommin  säteilystä.  Fleitä 
suojeli  osittain  kapselin  metallikuori.  Tärkeintä 
oli,  että  he  kulkivat  säteilyn  läpi  niin  nopeasti, 
ettei  se  ehtinyt  aiheuttaa  vaaraa. 

Jos  Apollo-retken  aikana  olisi  sattunut  merkit¬ 
tävä  aurinkomyrsky,  astronautit  olisivat  voineet 
saada  surmansa.  Tämän  kaltainen  myrsky  sattui 
elokuussa  1 972,  j  a  siitä  salaliitto teoretisoij  at  ovat 
voineet  saada  vettä  myllyynsä.  Apollo  16  lensi 
kuukausia  ennen  myrskyä  ja  Apollo  17  seuraa- 
vassa  joulukuussa. 

Nyttemmin  myrskyjä  on  opittu  ennustamaan 
paremmin, ks.  http//sohowww.nascom.nasa.  gov/ 
explore/faq.thml 

"Todiste”  huijauksesta:  Kuumoduulin  alla  ei 
ole  räjähdyskraatteria.  Jos  kuuperän  yllä  olisi 
laukaistu  rakettimoottori,  kuupöly  olisi  lentänyt 
sivulle  laajalta  alalta.  Kuitenkin  moduulin  ympä¬ 
rillä  näkyy  pelkkiä  jalanjälkiä. 

Vastaus:  Asiantuntijan  sallittiin  kommentoida 
tätä  väitettä  ohjelmassa.  Kuumoduuli  lähestyy 
laskeutumispaikkaa  vähenevällä  moottorivoi- 
malla  ja  vinosti.  Alusta  oli  melko  tiivis  ja  pölyten. 
Alus  ei  leijaile  laskeutumispaikan  yllä  moottorin 
käydessä  täysillä.  Kuun  ilmattomissa  oloissa  vä¬ 
häinen  pöly  laskeutuu  välittömästi  paikalleen, 
eikä  leijaile  pitkiä  matkoja  kuten  ilmakehässä. 
Kuussa  höyhen  ja  kivi  putoavat  yhtä  nopeasti. 
Rakettimoottori  sammuu  välittömästi,  kun  mo¬ 
duulin  jalkojen  pitkät  anturit  koskevat  kiinteää 
alustaa. 

"Todiste’  huijauksesta”:  Kuumoduuli  ei  ollut 
riittävän  vakaa  lentääkseen.  Pelkästään  paikal¬ 
taan  siirtyvien  astronauttien  liike  olisi  aiheuttanut 
sen  tasapainon  menetyksen. 

Vastaus:  Moduuli  lentää  hyvin  niin  kuussa 
kuin  maassakin.  Tusinoittain  erilaisia  moduulei- 
ta  on  lennätetty  huolellisesti  valvotuissa  olois¬ 
sa.  Ohjelma  näytti  yhden  moduulin  haaksirikon 
surumusiikin  soidessa,  mutta  ei  maininnut,  että 
haveri  aiheutui,  koska  stabilointiraketeista  lop¬ 
pui  polttoaine.  Todisteen  esittäjä  johti  katsojia 
harhaan  väittämällä  itseään  tiedemieheksi.  Kuka 
vaan  voi  katsella  aidon  moduulin  lentoa  seuraa- 
vilta  verkkosivuilta:  http//www.  dfrc.nasa.gov/ 
gallery/photo/LLRV  ja  http//www.  apollosaturn. 
com/Lmnr/  gn.htm 

"Todiste”  huijauksesta:  Kun  moduulin  yläosa 
syöksyi  kuun  pinnalta  palatakseen  maahan,  sen 
alta  ei  näkynyt  raketin  tulipyrstöä.  Moduuli  nou¬ 
see  alustaltaan  kuin  vaijereiden  tempaisemana. 

Vastaus:  Tulipyrstö  näkyy  toki,  kun  katsoo 


tarkkaan.  Pöly  lennähtää  joka  puolelle,  kun  mo¬ 
duulin  yläosa  syöksähtää  ylös.  Pakollekin  näky¬ 
vyys  ja  väri  riippuvat  polttoaineesta.  Kuualus 
käytti  kahden  kemikaalin  seosta,  joka  palaa  suh¬ 
teellisen  läpikuultavalla  liekillä.  Näkyvämpiä- 
kin  liekkejä  voi  olla  vaikea  erottaa  avaruudessa, 
koska  ilmakehä  ei  estä  pakoliekkiä  leviämästä 
eikä  ilmattomassa  tilassa  nähdä  samanlaista  tu- 
lipylvästä  kuin  maan  pinnalla. 

"Todiste’  huijauksesta:  Astronauttien  kevyet 
puvut  eivät  olisi  suojelleet  heitä  kuun  äärim¬ 
mäisiltä  olosuhteilta.  Puvut  eivät  kelpaa  edes 
ydinvoimalaonnettomuuden  siivoajille.  Kuinka 
ne  toimisivat  avaruudessa? 

Vastaus:  Väite  onnistuu  sivuuttamaan  sen  tosi¬ 
asian,  että  astronautit  ovat  vuosikymmenien  ajan 
käyttäneet  samanlaisia  avaruuspukuja.  Tosin  yksi 
salaliiton  ideoijista  on  saanut  lisäksi  päähänsä, 
että  avaruussukkulan  lennotkin  on  jotenkin  onnis¬ 
tuttu  lavastamaan!  Pukujen  tekeminen  ydinreak¬ 
torin  lähellä  käytettäviksi  sopiviksi  olisi  älytöntä, 
koska  kuussa  olot  ovat  aivan  erilaiset.  Astronautit 
eivät  myöskään  joutuneet  alttiiksi  kaikkien  pa- 
himmille  olosuhteille,  koska  kuukävelyt  tehtiin, 
kun  aurinko  oli  lähellä  horisonttia. 

"Todiste”  huijauksesta:  Kuinka  astronauttien 
ääni  voi  kuulua kuualuksen  laskeutuessa?  Kaiketi 
joku  unohti,  että  rakettien  ulvonta  olisi  peittänyt 
ihmisäänet. 

Vastaus:  Tieteiselokuvissa  kuuluu  joskus  är¬ 
jyviä  raketteja  ja  räjähdysten  jyskettä.  Kuussa  ei 
ole  ääntä,  koska  sieltä  puuttuu  ääniaaltoja  kantava 
ilmakehä.  Astronautit  puhuvat  toisilleen  radiolla. 
Rakettimoottorien  ääntä  voi  johtua  jonkin  verran 
rakenteita  myöten,  mutta  mikrofonit  suunniteltiin 
minimoimaan  ulkopuolinen  melu. 

"Todiste”  huijauksesta:  Kuun  pintaan  työn¬ 
netty  lippu  liehuu  tuulessa,  vaikka  kuussa  ei  ole 
ilmakehää.  Filmi  on  siis  kuvattu  maassa.  Ehkä 
joku  avasi  studion  oven  ja  veto  liekutti  lippua. 

Vastaus:  Filminpätkä  "liehuvasta  lipusta”  otet¬ 
tiin,  kun  astronautit  taivuttivat  lipputankoa  yrittä¬ 
essään  pystyttää  sitä  kuuperään.  NASA  tiesi,  ettei 
tähtilippu  näyttäisi  miltään  roikkuessaan  tangosta 
kuin  tiskirätti,  joten  suunniteltiin  käännetyn  L: 
n  muotoinen  tanko,  jonka  poikkiraaka  piti  lip¬ 
pua  levitettynä.  Tämä  heiluu,  hetken  sen  jälkeen 
kun  astronautit  ovat  päästäneet  sen  käsistään,  ja 
kangas  väreilee.  Koska  ilmakehä  ei  hidasta  aal- 

"Todiste”  huijauksesta:  Kuumoduulin  alla  ei  ole 
räjähdyskraatteria.  Jos  kuuperän  yllä  olisi  laukais¬ 
tu  rakettimoottori,  kuupöly  olisi  lentänyt  sivulle 
laajalta  alalta. 


"Todiste”  huijauksesta:  Kuun  pintaan  työnnetty 
lippu  liehuu  tuulessa,  vaikka  kuussa  ei  ole  ilmake¬ 
hää.  Filmi  on  siis  kuvattu  maassa.  Ehkä  joku  avasi 
studion  oven  ja  veto  Kehutti  lippua. 


toliikettä,  väreily  kestää  hieman  kauemmin  kuin 
maassa.  Katso  lippukohtaus  videolta;  http://apol- 
lo-hoax.co.uk//flagwaving.  html 

Voit  myös  lukea  poliittisesta  päätöksenteosta, 
joka  johti  lipun  pystyttämiseen,  ja  siitä  kuinka 
NASA  osti  viiden  taalan  hintaisia  nylon-lippuja 
ja  muutti  niitä  kuukelpoisiksi:  http://spaceflight. 
nasa.gov/mars/reference/flag/flag.html 

"Todiste”  huijauksesta:  Taivas  on  aina  musta 
kuun  pinnalla.  Missä  sitten  ovat  tähdet?  Lavasta¬ 
jat  lienevät  unohtaneet  maalata  ne. 

Vastaus:  Valokuvissa  ei  pidäkään  olla  tähtiä! 
Eivät  ne  näy  pimeällä  otetuissa  valokuvissa  maas¬ 
sakaan.  Seuraavalla  kerralla  kun  katselet  yöllistä 
videota,  vilkaise  taivasta.  Se  on  tasaisen  musta. 
Kamera  on  säädetty  ottamaan  kuva  ihmisistä  ja 
muista  kohteista.  Linssin  aukko  aukeaa  vain  se¬ 
kunnin  murto-osaksi.  Tämä  aika  ei  ole  riittävä 
tähden  kalpealle  valolle.  Tähden  valokuvaami¬ 
seen  tarvitaan  pitkä  aika,  muutamasta  sekunnista 
kuuteen  minuuttiin. 

Voit  kokeilla  tähtien  valokuvaamista.  Linssin 
täytyy  pysyä  avoimena  pitkän  aikaa  ja  kameran 
täysin  paikallaan.  Asetu  niin  etäälle  kaupungin 
valoista  kuin  mahdollista.  Käytä  niin  suurta  auk¬ 
koa  kuin  kamerassasi  on.  Valota  5-6  minuuttia. 
Näin  saat  tähtien  värin  Almille,  mutta  maan  kier¬ 
toliike  ei  ehdi  tehdä  niitä  epätarkoiksi.  Kokeilepa 
lisätä  ihmisiä  kuviin. 

"Todiste”  huijauksesta:  NASAväittää  kahden 


kuvan  olevan  kaukana  toisistaan,  mutta  kuvat 
ovat  samanlaisia. 

Vastaus:  Kuvat  ovat  samasta  maisemasta.  Ky¬ 
seessä  on  virhe  kuvien  merkitsemisessä.  Kuusta 
otettiin  kymmeniä  tuhansia  kuvia,  ja  olisi  yllät¬ 
tävää,  ellei  niissä  olisi  yhtään  virhettä. 

"Todiste”  huijauksesta:  Kuusta  otetut  Almit 
hidastettiin  niin,  että  astronautit  näyttivät  kä¬ 
velevän  pienen  painovoiman  vaikuttaessa.  Jos 
Almit  ajetaan  tuplanopeudella,  kulku  näyttää 
normaalilta. 

Vastaus:  Ei  pidä  paikkaansa.  Kuukävely  ei 
näytä  lainkaan  samanlaiselta  kuin  kävely  maan 
painovoimassa.  Kaksikertaisella  Almin  nopeu¬ 
della  se  ei  vaikuta  tavalliselta  kävelyltä. 

"Todiste”  huijauksesta:  Kuusta  otetut  TV- 
otokset  ovat  rakeisia  ja  huonotasoisia.  Ne  tehtiin 
tahallaan  huonolaatuisiksi,  jotta  huijaus  onnistui¬ 
si.  Miksi  valokuvat  ovat  tästä  huolimatta  täydelli¬ 
siä,  vaikka  astronautit  ottivat  ne  kameroilla,  jotka 
olivat  epämukavasti  kiinnitetty  heidän  rintaansa? 
Hehän  eivät  edes  pystyneet  katsomaan  etsimestä. 
Valokuvat  ovat  tästä  huolimatta  kauniisti  rajattu¬ 
ja,  teräviä,  sommiteltujajakuin  ammattiku  vaajan 
ottamia. 

Vastaus:  Salaliittohörhöt  eivät  huomaa,  että 
nämä  väitteet  ovat  ristiriitaisia.  Jos  huonot  TV- 
kuvat  peittivät  jotain  yksityiskohtia,  valokuvat 
paljastivat  ne. 

Videotekniikka  oli  kuulentojen  aikaan  uutta. 
Hyvälaatuisten  otosten  saaminen  ja  lähettäminen 

maahan  oli  vaikeaa  laitteistolla,  jonka  piti  olla 
pienikokoista  ja  sopivaa  kuun  ankeisiin  oloihin. 
Salaliittoteoretisoijat  esittävät  lisäksi,  että  liikku¬ 
vat  kuvat  paranivat  sitä  mukaa  kuin  kuulentoja 
tehtiin  lisää.  Videotekniikka  eteni  tietysti  joka 
kuulennolla. 

Astronautit  harjoittelivat  valokuvien  ottoa  rin¬ 
taan  kiinnitetyillä  kameroilla.  Kirjoihin  ja  lehtiin 
pääsivät  ainoastaan  parhaat  otokset,  ja  niitä  riitti 
valittavaksi  melkein  1400  pelkästään  ensimmäi¬ 
sestä  kuuhun  laskeutumisesta. 

"Todiste”  huijauksesta:  Kuun  pinnalla  varjo¬ 
jen  pitäisi  olla  samansuuntaisia,  koska  siellä  on 
yksi  ainoa  valonlähde. 

Vastaus:  Varjot  eivät  ole  samansuuntaisia 
kahdesta  syystä,  jotka  ovat  tuttuja  jokaiselle 
maisemataitelijalle.  Ensinnäkin  varjot  seuraavat 
kuuperän  muotoja.  Varjo  taipuu  seuratessaan  kuu- 
perän  painautuman.  Kuuperä  on  epätasaisempi 
kuin  luulemmekaan,  koska  pinnan  väri,  rakenne 
ja  valaistus  on  meille  outo.  Samansuuntaiset- 
kin  varjot  näyttävät  lähentyvän  toisiaan  kuvissa. 
Mitä  kauempana  kaksi  esinettä  ovat  toisistaan, 
sen  vähemmän  samansuuntaisilta  niiden  varjot 
näyttävät  kuvassa. 

Salaliittouskovaiset  ovat  antaneet  näiden  kah¬ 
den  ilmiön  huijata  itseään.  Aineesta  enemmän 
sivulla  http//www.badastronomy.com.bad/tv/ 

Harvinaisen  törkeä  "todiste”  huijauksesta: 

Suorapuheinen  astronautti  Gus  Grissom  ja 
kaksi  muuta  Apollo  l:n  astronauttia,  Roger 
Chaffee  ja  Ed  White  murhattiin,  koska  he  uh¬ 
kasivat  paljastaa  kuulentojen  huijauksen.  Läh- 
tötelineiden  tulipalo,  joka  tappoi  heidät,  on  sel¬ 
vittämättä.  Seitsemän  muuta  astronauttia  kuoli 
onnettomuuksissa.  Henkilö,  joka  uhkasi  paljastaa 
hallituksen  salaliiton,  murhattiin. 

Vastaus:  Näille  väitteille  ei  ole  mitään  todistei¬ 
ta.  Ne  vain  sattuvat  sopimaan  salaliittoteoriaan. 
Kohtalokkaan  Apollo-tulipalon  syy  ei  ole  arvoi¬ 
tus.  Apollo  l:n  lentokammio  oli  paineistettu  tu¬ 
lenaralla  hapella.  Kammiossa  oli  joka  puolella  tu¬ 


lenarkaa  eristettä,  syttyviä  ja  korroosiolle  alttiita 
jäähdytysputkia  ja  sähköjohtoja,  jotka  saattoivat 
antaa  sytytyskipinän.  Tuli  syttyi  lähellä  laitetta, 
joka  sääteli  kammion  happipitoisuutta  ja  läm¬ 
pötilaa,  vaikka  kipinän  antanutta  sähköjohtoa  ei 
koskaan  tunnistettukaan.  Neuvostokosmonautti 
kuoli  samalla  tavalla,  kun  hänen  hapella  paineis¬ 
tettu  ohjaamonsa  syttyi  tuleen. 

Salaliiton  "paljastaja"  Thomas  Baron  oli  jo 
todistanut  ja  antanut  raporttinsa  kongressille,  jo¬ 
ten  hänen  tappamisensa  ei  olisi  paljoa  auttanut. 
Raportti  oli  jo  julkistettu.  Siinä  nimettiin  henkilöt, 
joilta  Baron  sai  tietonsa,  ja  he  olivat  edelleen 
kuulusteltavissa.  Raportti  oli  yksityiskohtainen 
ja  tavanomainen.  Siinä  oli  luettelo  turvasään- 
töjen  rikkomuksia  ja  valituksia,  jotka  liittyivät 
siisteysmääräyksiin,  laadunvalvontaan,  kirjanpi¬ 
toon,  mielialaan,  tiedotukseen  ja  jopa  käymä¬ 
lässä  käyntiin.  Valitukset  koskivat  yhtä  valtion 
alihankkijaa.  Samaa  alihankkijaa  kritisoi  mm. 
ilmavoimien  kenraali  Samuel  Phillips.  Baron 
kuoli  ylikäytäväonnettomuudessa. 

Roska-TV 

Kun  sensaatiomaisia  väitteitä  tekevien  televi¬ 
sio-ohjelmien  tuottajilta  kysytään,  miten  he  oike¬ 
uttavat  sensaation  esittämisen  dokumenttina,  he 
puolustelevat,  että  ohjelmat  ovat  "vain  viihdettä", 
joten  niiden  ei  tarvitse  olla  totuudenmukaisia 
eikä  tasapuolisia.  Dokumenttiohjelman  muotoa 
käytetään  harhaanjohtavasti  viihdytykseen. 


"Todiste”  huijauksesta:  Kuusta  otetut  filmit  hidas¬ 
tettiin  niin,  että  astronautit  näyttivät  kävelevän  pie¬ 
nen  painovoiman  vaikuttaessa.  Jos  filmit  ajetaan 
tuplanopeudella,  kulku  näyttää  normaalilta. 

Apollo  1 -lennon  kuolemantapauksien  hyväk¬ 
sikäyttö  ja  salaliittoteorioiden  kehittely  ei  ole 
vain  huonoa  makua  -  se  on  yhteiskunnallisesti 
haitallista.  Jos  yhteiskuntaa  johtavat  salaliitto¬ 
laiset,  miksi  ryhtyä  aktiiviksi?  Miksi  äänestää, 
pyrkiä  luottamustehtävään  tai  tukea  kansalais¬ 
liikkeitä?  Salaliittoteoretisointi  yksinkertaistaa 
asioita  ja  suostuttelee  ihmisiä  uskomaan,  että 
kaikkiin  ongelmiin  on  yksi  selitys:  salaliitto.  On¬ 
gelmia  ei  tarvitse  yrittää  ratkaista.  Epäsuosittuja 
sosiaaliryhmiä  voidaan  syyttää  salaliittolaisten 
myötäilystä. 

Roskatelevisio  tukee  yhteiskunnan  vainohar¬ 
haisia  ja  yksinkertaistavia  liikkeitä.  Äärimmäi- 
syysliikkeet  voivat  perustella  väkivaltaisuuttaan 
vastuuttoman  median  levittämillä  vainoharhoilla. 
Hyvinä  aikoina  seurauksena  on  lähinnä  pieni¬ 
muotoista  mökötystä,  mutta  lama-aikoina,  luon¬ 
nonmullistuksissa  tai  sota-aikana  vastuuttomat 
poliitikot  voivat  hyödyntää  vainoharhoja,  joiden 
mukaan  hämärät  salaliitot  ovat  vastuussa  ihmis¬ 
ten  kaikista  ongelmista. 

Ehkä  Eox-yhtiö  harkitsi,  ettei  ohjelma  aiheuta 
ongelmia,  koska  sen  lopussa  mainittiin,  että  parin 
vuoden  kuluttua  japanilainen  luotain  laskeutuu 
kuuhun  ja  voi  ratkaista  mysteerin.  Japanilaisten 
kuvat  saattavat  näyttää  Apollo-retkien  kuumodu- 
lien  jälkeenjääneet  osat. 

Myöntävätkö  salaliittoteoretisoijat  olleensa 
väärässä?  Katoaako  kyynisyys,  tappiomieliala 
ja  vieraantuneisuus,  jota  salaliittoteoriat  ruok¬ 
kivat?  Epäilemme  sitä.  Uskomukset  ruokkivat 
ihmisten  pelkotiloja  ja  synkillä  mielikuvilla  on 
oma  elämänsä.  Valitettavasti  Eox-yhtiön  kykyjä 
käytettiin  väittämään,  että  aikamme  yksi  jännit- 
tävimmistä  saavutuksista  on  aikamme  yksi  suu¬ 
rimmista  valheista. 

Kuulentojen  todisteita  joista  TV- 
ohjeima  vaikeni 

-  Apollo-ohjelma  toi  yli  400  kiloa  kuukiviä  ja 
kuuperää.  Lukuisat  tiedemiehet  ympäri  maailmaa 
ovat  tutkineet  nämä  näytteet.  Kukaan  ei  aseta 
niiden  alkuperää  kyseenalaiseksi.  Kuukivien  ana¬ 
lyysistä  on  julkaistu  kirjakaupalla  tutkimuksia. 

-  Kuumatkat  olivat  historian  eniten  dokumen¬ 
toituja  tapauksia.  Apollo-ohjelma  tukeutui  valta¬ 
vaan  järjestelyyn,  tieteelliseen  työhön  ja  insinöö¬ 
ritaitoon.  Jokainen  vaihe  tässä  kokonaisuudessa 
dokumentoitiin  tarkasti  -  ehdotukset,  niiden 
hylkääminen,  prosessit,  strategiat,  tekniset  rat¬ 
kaisut,  kokeet,  epäonnistumiset  ja  onnistumiset. 


Lukuisat  kirjastot  ympäri  Yhdysvaltoja  pitävät 
tallessa  Apollo-mission  historiallisia  aikakirjoja. 
Katso  esimerkiksi  www.hq.nasa.gov/office/pao/ 
History/SP-42Q5/cover.html 

-  Sadat  riippumattomat  tähtitieteilijät  ympäri 
maailmaa  seurasivat  Apollo-alusten  kulkua. 

-  Komentomoduulista  tarkasteltiin  kuun  pintaa 
ennen  ja  jälkeen  kuulle  laskeutumisen  sekä  sen 
aikana.  Ainakin  yksi  astronautti  oli  mukana  kier¬ 
tojen  aikana,  ja  astronauteilla  oli  ainutlaatuinen 
näkymä  kuun  pinnalle.  He  kuvasivat  filmejä  ja 
valokuvia.  Tämän  kaltaisia  dokumentteja  ei  ollut 
ennen  Apolloa. 

-Astronautit  asensivat  seismometrejäkuun  pin¬ 
nalle.  Ne  raportoivat  kuunjäristyksistä  ja  meteo¬ 
rien  iskuja  radioitse  maan  pinnalle.  Näin  opitaan 
tuntemaan  kuun  geologiaa.  Käytetyn  kantorake¬ 
tin  annettiin  tarkoituksella  pudota  kuuhun,  jotta 
opittaisiin  paremmin  sen  geologiaa. 

-  Laser-heijastimia  jätettiin  kuun  pinnalle. 

Maasta  lähetetyt  laserit  heijastuvat  takaisin  ja 
näin  voidaan  laskea  kuun  etäisyyttä  ja  liikettä. 
Heijastimet  ovat  vieläkin  kuussa  ja  niitä  voidaan 
yhä  käyttää.  ■ 


Jr.  Skeptic  -lehden  artikkelia  on  referoinnut  Jou- 
koKoppinen. 


Verkkosivuja  aiheesta 

*  http;//www.badastronomy.com.bad/tv/foxapol- 
lo.html 

*  http;//www.badastronomy.com.bad/tv/ 
iangoddard/mo 

*  http;//pirlwww.lpl.arizona.edu~jscotti/ 

NOT_  faked/ 

*  http;//www.redzero.demon. co.uk/moonhoax/ 

*  http;//www.the-indigestible.com/specials/moon. 
htm 

*http;//www.ews.uiuc.edu/~akapadia/ moon .  html 

*  http;//curator.j  sc.nasa.gov/curator/lunar/lunar. 
htm 

*  http;//www.hq.nasa.gov/office/pao/History/alsj/ 

*  http;//images.jsc. nasa.gov/ 

*  http;//www.nasm.edu/galleries/attm/nojs/al  1. 
am. lm.  1  .html 

*  http;//www.hq.nasa.gov/office/pao/History/alsj/ 
all/all-hass.html 

Maailmankaikkeus  on  paljon  merkillisempi 
ja  mutkallisempi  järjestelmä  kuin  pystymme 
aavistamaan.  Elämää  voi  olla  kaikkialla 
maailmankaikkeudessa,  mutta  kaltaisiam- 
me  olentoja  vain  harvassa.  Tai  ehkä  me 
olemme  ainutkertaisia  ja  toistumattomia. 


Avaruustutkijoiden  mielikysymys  on  ol¬ 
lut,  miksi  avaruus  ei  vastaa.  Tällä  usein 
tarkoitetaan  avaruudessa,  muilla  pla¬ 
neetoilla  ja  muiden  tähtien  planeetoilla  mah¬ 
dollisesti  olevaa  ihmiseen  verrattavaa  älykästä 
elämää.  Emme  ole  vieläkään  selkeästi  pystyneet 
määrittelemään,  mitä  elämä  oikein  on.  Onko  se 
kaikkialla  sidoksissa  bioevoluutioon  ja  klassisiin 
suotuisiin  olosuhteisiin  vai  pystyykö  se  ylittä¬ 
mään  raja-aitojaja  toimimaan  esimerkiksibiosys- 
teemeistä  riippumatta? 

Kenties  käsityksemme  elämästä  on  kovin  puut¬ 
teellista.  Elämä  saattaa  esiintyä  koko  olevaisuu- 
dessa  laajana  leveänä  spektrinä,  jota  meidän  on 
nykytieteen  keinoin  vielä  vaikea  hahmottaa.  Silti 
elämä  monimuotoisenakin  on  rajattu  maailman¬ 
kaikkeuden  yleisiin  ehtoihin.  Monet  tutkijat  nä¬ 
kevät  universumin  fysiikan  ilmiöissä  elämälle 
myönteisiä  ominaisuuksia.  Tätä  pohti  mm.  hil¬ 
jattain  edesmennyt  englantilainen  tähtitieteilijä 
Fred  Hoyle. 

Tuskinpa  monikaan  on  tullut  ajatelleeksi,  mikä 
merkitys  pitkäikäisillä  tähdillä  on  elämän  synnys¬ 
sä  maailmankaikkeudessa.  Edelleen  on  melko 


tuntematonta,  miten  raskaat  alkuaineet  syntyivät 
tähtisukupolvien  räjähtäessä  supernovina.  Ras¬ 
kaat  alkuaineet  meissä  ja  planeetoissa  ovat  men¬ 
neiden  tähtisukupolvien  jätettä,  ei  sen  enempää. 
Me  ihmiset  olemme  peräisin  tästä  jätteestä. 

Berillium- atomin  käyttäytyminen  suosii  hiilen 
syntymistä  maailmankaikkeuteen.  Jos  elektronin 
sähkövaraus  tai  ns.  ”Max  Pianokin  vakio”  olisivat 
toisenlaiset,  atomin  ytimet  eivät  pysyisi  kasassa, 
eikä  meitä  olisi  olemassa  -  mutta  ilmiö  ei  toistu 
missään  muualla.  Voimme  olla  ainutkertaisia  ja 
toistumattomia.  Silti  maailmankaikkeus  voi  olla 
ainutkertaisia  ja  toistumattomia  elämän  tapauk¬ 
sia  täynnä,  eikä  mitään  yhteyksiä  ihmiseen  ole 
näköpiirissä. 

Elämän  tiheys  galakseissa 

Linnunradan  tähtien  lukumäärä  ilmoitetaan 
200-400  miljardin  haarukkaan.  Joukossa  elä¬ 
mälle  sopivia  planeettajärjestelmiä  voi  olla  E-, 
K-  ja  G-spektriluokan  tähtien  vaiheilla.  Näitä 
tähtiä  on  26  %,  ja  puhtaasti  Auringon  kaltaisia 
G-luokan  tähtiä  vain  7  %.  Se  ei  ole  kovin  suuri 
määrä  yhdessä  galaksissa.  Galakseja  on  silti  koko 
maailmankaikkeudessa  triljoonia,  mutta  samalla 
ovat  etäisyydetkin  käsittämättömän  suuria. 

Jos  katsomme  oman  galaksimme  kiekon  ti¬ 
lavuutta  ilman  halokehää,  jossa  pallomaiset 
tähtijoukot  sijaitsevat,  oletuksella  Linnunradan 
pitävän  sisällään  noin  400  miljardia  tähteä,  niin 
kaikkien  tähtien  keskimääräinen  tähtiväli  olisi 
3.72  valovuotta  1.4  parsekia.  Pääsarjan  tähtiä 

Matias  Päätalo 


F,  K  ja  G  olisi  104  miljardia,  ja  niiden  keski¬ 
määräinen  väli  14,3  valovuotta.  Tästä  joukosta 
lähinnä  Auringon  kaltaisia  olisivat  eri  vaiheessa 
olevat  G-tähdet,  joita  olisi  noin  7,28  miljardia, 
mutta  keskimääräinen  etäisyys  hyppäisi  jo  204 
valovuoteen. 

Auringon  lähiympäristössä  valtaosa  tähdistä  on 
punaisiaM-luokankääpiöitäjavk-luokan  valkoi¬ 
sia  kääpiöitä.  Sadan  Auringon  lähellä  olevan  täh¬ 
den  joukossa  on  vain  muutama  G-spektrin  tähti. 
Tässä  on  huomioitava  myös  spiraalihaaramme 
rakenne,  joka  on  harvatähtistä  aluetta.  Linnunra¬ 
dan  keskustassa  tähtitiheys  kasvaa  rajusti.  Tällä 
on  merkitystä  sivilisaatioiden  välisten  yhteyksien 
kannalta.  Olemme  ehkä  syrjäkylän  asukkeja. 

Fliiliperäisen  elämän  vaatimukset  ovat  selvät. 
Elämä  vaatii  syntyäkseen  ja  kehittyäkseen  noin 
pari  miljardia  vuotta.  Tähden  tulee  olla  pieni- 
mass ainen  j  a  keskikokoinen ,  kuten  Aurinko ,  ettei 
se  polta  vetyään  ennen  aikojaan,  kuten  raskaat 
tähdet  tekevät.  Muutamat  raskaat  tähdet  sätei¬ 
levät  energiaansa  ulos  nopeudella,  jossa  tähden 
kokonaiselinikä  on  vain  vaivaiset  400  miljoonaa 
vuotta.  Sellainen  on  esimerkiksi  26  valovuoden 
etäisyydessä  kirkkaana  loistava  Lyyran  Vega. 

Kapea  aikapilari  ja  supernovat 

Fliilen  syntyminen  galakseihin  perustuu  super¬ 
novien  räjähdysten  lukumäärään.  Fliiltä  on  syn¬ 
tynyt  Linnunrataan  sen  nuoruusvuosina  runsaas¬ 
ti,  kun  ensimmäiset  tähtisukupolvet  poistuivat. 
Galaksimme  elää  nyt  rauhallisempaa  vaihetta  ja 
hiiltä  syntyy  huomattavasti  vähemmän.  Elämän 
rakennusaineita  todellakin  löytyy  kaikkialta  Lin¬ 
nunradasta. 

Elämän  mahdollisuutta  voidaan  tarkastella 
koko  maailmankaikkeuden  tai  vain  yksittäisen 
galaksin  mittakaavassa.  Linnunradan  ikä  on  vä¬ 
hintään  10  miljardia  vuotta.  Voimme  kuvitella 
ensin  itsemme  Linnunradan  kehitysspektriin  si¬ 
joitetussa  aikapilarissa  ja  todentaa  sivilisaatiom¬ 
me  olevan  olemassa  tiettyjen  ehtojen  vallitessa. 


Koska  hiiltä  ja  muita  elämän  rakennusaineita 
alkoi  ilmestyä  Linnunrataan  sen  ollessa  noin  4 
miljardin  vuoden  ikäinen,  on  elämä  ollut  mahdol¬ 
lista  noin  6  miljardia  vuotta  ennen  meitä. 

Koska  on  ehkä  erikoislaatuista  ajatella  mei¬ 
tä  galaksimme  ensimmäiseksi  sivilisaatioksi, 
rakentakaamme  aikapilarista  skanneri,  jonka 
skannauspinnan  leveys  on  2  miljoonaa  vuotta. 
Skannerimme  havaitsee  kaikki  elämän  merkit  ja 
tekniset  sivilisaatiot  6  miljardin  vuoden  ajalta. 
Kun  skannaamme  Linnunrataa  sen  nuoruuden 
suuntaan,  löydämme  ajanjaksolta  miljoona  elä¬ 
män  saareketta  ja  kymmeniätuhansia  teknisiä 
sivilisaatioita.  Mutta  kaikki  ei  ole  niin  kuin  pi¬ 
täisi.  Kaventakaamme  aikapilarin  leveys  oman 
teknisen  ikämme,  noin  200  vuoden  levyiseksi 
ja  skannatkaamme  uudelleen.  Montako  saman¬ 
aikaista  sivilisaatiota  saamme?  Emme  yhtään, 
mikä  on  outo  tulos. 

Elämää  kyllä  on  lähes  kaikkialla,  mutta  ei  yh¬ 
tään  kaltaistamme  järkiolentoa.  Silti  galaksissam¬ 
me  voi  olla  sen  olemassaolon  aikana  miljoona  si¬ 
vilisaatiota  -  eri  aikaan.  Sivisaatioita  putkahtelee 
siellä  ja  täällä,  syntyy  ja  kuolee  pois  eri  syistä, 
mutta  kosmisessa  aikaskaalassa  sivilisaatioiden 
eliniät  ovat  vain  muutamia  miljoonia  vuosia,  ei¬ 
vätkä  niiden  tekniset  huiput  ja  tieteen  parhaat 
kukoistuskaudet  osu  lainkaan  samalle  aika-akse- 
lille.  Niinpä  voimme  todeta  suuren  hiljaisuuden 
jatkuvan. 

Maapallo  vaikeroi 

Suurelle  hiljaisuudelle  on  myös  muita  selittäviä 
tekijöitä.  Elämme  vaihetta,  jolloin  kosminen  pu¬ 
helin  ei  vielä  soi.  On  hyvin  helposti  todistettavis¬ 
sa,  millä  tekniikoilla  maapallo  ja  sivilisaatiomme 
voitaisiin  havaita  muualta  avaruudesta,  kaikkialta 
noin  50  valovuoden  säteeltä.  Maapallo  nimittäin 
huutaa  ja  vaikeroi  tahattoman  radiosäteilyn  muo¬ 
dossa,  kärkijoukossa  sotilaalliset  tutkat.  Sitten 
tulevat  normaalit  radiolähetykset.  Tämä  karkaava 
radiosäteilyn  rintama  on  aikoja  sitten  ohittanut 
lähimmät  tähdet.  Seuraavan  viidenkymmenen 
vuoden  aikana  rintama  voi  törmätä  tähteen,  jon¬ 
ka  eräällä  planeetalla  keksitään  pieni  maapallo 
ihmiskuntineen.  ■ 

KESKUSTELUA 


Ufotutkijoiden  pyrittävä 
tieteelliseen  tutkimusotteeseen 


Myös  Skepsis  ryistä  löytynee  potentiaalisia  suunnannäyttäjiä  ja  henkilöitä,  jotka  haluavat 
oikeasti  paneutua  ns.  yliluonnollisen  tutkimiseen. 


Kuten  ufotutkimuksen  alkuaikoina,  niin 
yhä  nykyisinkin  tutkimuksessa  pyritään 
etsimään  havainnoille  jo  tunnettuja  syitä. 
Osa  havainnoista  on  kuitenkin  jäänyt  monista  eri 
seikoista  johtuen  edelleenkin  tunnistamattomiksi, 
joten  ufotutkimuksen  on  mietittävä  jatkuvasti  uusia 
keinoja  ko.  havaintojen  selvittämiseksi,  sekä/tai  to¬ 
dentamiseksi. 

Eräs  tällaiseksi  muodostuva  väline  syntyy  Suo¬ 
men  Ufotutkijat  ry  ;n  aloittamasta  havaintoraporttien 
digitaalisesta  tietokannasta.  Tietokannasta  tullaan 
tekemään  kattavia  hakuja,  ja  se  voi  omalta  osaltaan 
auttaa  selvittämään  vielä  tuntemattomiksi  jääneiden 
ufoilmiöiden  todellista  luonnetta. 

Jo  tässä  vaiheessa  selvää  kuitenkin  on  se,  ettei 
pelkkä  havaintoilmoitusten  keruu  johda  tieteellisesti 
pitäviin  tuloksiin.  Tästä  huolimatta  havaintoraport¬ 
tien  tietokantaa  voidaan  käyttää  yhtenä,  tutkimusta 
täydentävänä  välineenä,  jotta  jatkossa  olisi  mahdol¬ 
lista  saada  tieteellisesti  pitävää  todistusaineistoa. 

Havaintojen  keruusta 

Valtaosa  havaintoilmoituksista  tulee  Suomen  Ufo¬ 
tutkijat  ry;n  tietoon  yhdistykseen  kuulumattomilta 
yksityishenkilöiltä  sekä  ufotutkijoiden  tuttavapiirin 
sekä  tutkijoiden  yleisen  tunnettuuden  kautta,  jolloin 
ihmiset  voivat  mainita  omista  havainnoistaan  suo¬ 
raan  tutkijalle. 

Jokaista  havaitsijaa  olisi  kuitenkin  syytä  pystyä 
haastattelemaan  myös  henkilökohtaisesti,  ilman  yli¬ 
määräisiä  häiritseviä  tekijöitä.  Paras  ympäristö  on 
ehdoitta  havainnontekijän  koti,  jossa  voidaan  varata 
riittävästi  aikaa  avoimelle  keskustelulle. 

On  pidettävä  mielessä,  että  ufotutkimus  pyrkii  en¬ 
sisijaisesti  etsimään  subjektiivisille  havaintoilmoi- 
tukselle  ns.  todennäköisimmän,  mutta  kuitenkin 
havaintoilmoituksen  erityispiirteet  kattavasti  huomi¬ 
oonottavan,  jo  olemassa  olevan  selitysmallin.  Tämän 
selitysmallin  etsimiseksi  tutkijan  pitää  harkita  kei¬ 
noja,  joilla  jo  tunnetut  ilmiöt  (ihmisen  sekä  luonnon 
aiheuttamat)  voidaan  kattavasti  karsia.  Tässä  kohdin 
on  syytä  painottaa  myös  sitä,  että  havaitsijalle  olisi 


hyvä  antaa  mahdollisuus  havaintoyhteenvedon  sekä 
alustavan  arvioinnin  luettuaan  kirjata  ylös  mahdol¬ 
lisesti  eriävä  mielipiteensä. 

Tutkijan  tulee  pyrkiä  mahdollisuuksiensa  mukaan 
tutkimaan  eteensä  tulleita  havaintoja  objektiivisel¬ 
la  (avoimella),  mutta  kuitenkin  kriittisellä  otteella. 
Kriittisyys  ei  suinkaan  tarkoita  sitä,  että  tutkijalla 
on  sisäinen,  pakottava  pyrkimys  (ennakkoasenne) 
selittää  kaikki  eteensä  tulleet  havainnot  jo  tiedossa 
oleviksi  ilmiöiksi.  Ehdoitta  em.  sääntö  pätee  myös 
vastakkaiseen  ennakkoasenteeseen,  jossa  kaikki 
eteen  tulevat  havainnot  jäävät  ufoiksi. 

Valitettavasti  tutkimuksessa  kumpaakin  menet¬ 
telytapaa  on  ajoittain  nähty,  jolloin  tutkija  on  "löy¬ 
tänyt”  selityksen  havainnolle  ottamatta  huomioon 
havainnon  erityspiirteitä  tai  sen  todennäköisintä  seli¬ 
tysmallia.  Pahin  virhe  kautta  aikojen  on  ollut  ääripäi¬ 
den  pyrkimys  selittää  tyhjentävästi  koko  ilmiökenttä 
yhdellä,  kaikenkattavalla  selitysmallilla.  Esimerkki¬ 
nä  tällaisista  voisivat  olla  vaikkapa  suokaasu,  kaik¬ 
kien  havaitsijoiden  leimaaminen  mieleltään  sairaiksi 
sekä  ennakkoasenne,  että  kaikki  havainnot  ovat  ns. 
lentäviä  lautasia.  Kuitenkin  parhaimmillaan  nämä 
“kaikenkattavat”  teoriat  voivat  auttaa  tarkentamaan 
ja  parantamaan  tutkimuksen  laatua. 

Sanomattakin  lienee  selvää,  että  hyvä  tutkija  pysyy 
jatkuvasti  ajan  tasalla  mm.  tekniikan  kehittymisen 
sekä  luonnonilmiöiden  tuntemuksen  suhteen. 

Mitä  hypoteettiseen  ihannetutkijaan  tulisi,  olisi  hän 
kasvanut  ympäristössä,  jossa  ei  olisi  pakkosyötetty 
johonkin  uskomukseen  perustuvaa  maailmankuvaa. 
Kuitenkaan  tieteellisen,  yksinkertaisimman  ja  samal¬ 
la  todennäköisimmän  selityksen  etsiminen  ei  täysin 
päde  ufoilmiöihin,  sillä  on  muistettava,  ettemme 
välttämättä  tiedä  objektiivista  lähtötilannetta. 

On  myöskin  muistettava,  että  suhtaudumme  ympä¬ 
röivään,  ehkäpä  jossakin  määrin  vielä  tieteenkin  mit¬ 
takaavassa  subjektiiviseen  todellisuuteen  ihmislajin 
tavoin.  Ajattelutapamme  ei  välttämättä  ole  kaikessa 
suhteessa  universaali,  kun  otetaan  viitekehykseksi 
vieraan  älyn  mahdollisuus,  ottamatta  kuitenkaan  en¬ 
nakkokäsitystä  väitetyn  vieraan  älyn  alkuperään. 

Toni  Siira 

Suomen  Ufotutkijat  ry. 
www.suomenufotutkijat.fi 


Selitysmalleja? 

Karl  G.  Jungin  arkkityypit  [1] 

Karl  G.  Jungin  teoria  ns.  kollektiivisesta  piilota¬ 
junnasta,  jossa  jokaisella  ihmisellä  on  yhtenäinen 
symboliikka  saattaisi  selittää  osin  sekä  ufoilmiöt 
että  -kontaktit.  Ovathan  havainnot  monesti  klassi¬ 
sen  havaintoilmoituksen  kaltaisia  samankaltaisine 
piirteineen  sekä  pelkistetyn  olemuksen  suhteen.  On 
kuitenkin  syytä  panna  merkille,  että  yleisesti  tiedossa 
oleva  mielikuva  ufoilmiöiden  ulkoisista  piirteistä 
saattaa  aikaansaada  omalta  osaltaan  etukäteissen- 
suuria,  ja  siitä  syystä  "klassisen  mallin”  havainnot 
voivat  tulla  korostetusti  esille. 

Mielestäni  Matti  Pitkäsen  teorioilla  [2]  (ks.  Pit¬ 
käsen  UR9;ään  kirjoittama  artikkeli)  on  edellytykset 
selittää  omalta  osaltaan  J ungin  teoriaa  kollektiivises¬ 
ta  piilotajunnasta,  kun  otetaan  reaalitodellisuudessa 
huomioon  kollektiivisen  piilotajunnan  syy-seuraus¬ 
suhteiden  löytäminen. 

Migreeni 

Mikäli  havainnon  häviämisen  jälkeen  esiintyy 
päänsärkyä,  kyseessä  voi  olla  migreenikohtaus.  Ns. 
klassisen  migreenin  aura  voi  omalta  osaltaan  selittää 
ainakin  osan  ufo-  sekä  kontaktitapauksista.  Mikäli 
kyseeseen  tulee  migreenin  aiheuttama  aistiharha, 
olisi  päänsäryn  alettava  vähitellen  havainnon  teke¬ 
misen  jälkeen. 

Migreenin  auroista  tavallisin  on  ns.  skotooma, 
joka  on  sahalaitainen,  värisevä  kuvio.  Skotoomien 
muodot  voivat  vaihdella  suurestikin;  niitä  on  aina 
kirkkaista  läikistä  täydelliseen  näkökentän  pimene¬ 
miseen.  Myös  puheen  tai  ymmärtämisen  muutoksia 
voi  esiintyä  sekä  eriasteisia  puutumisia  ja  halvaus¬ 
oireita.  Lisäksi  migreenikohtausten  yhteydessä  on 
kerrottu  huimauksen  tunteesta,  tasapainohäiriöistä 
ja  pyörtymisistä. 

Myös  seuraavia,  ajatteluun  liittyviä  toimintahäi¬ 
riöitä  on  aurailmiön  yhteydessä  raportoitu;  takautu¬ 
mat,  äkilliset  lähimuistin  katoamiset,  sekavuustilat, 
hahmottamisongelmat,  deja  vu  -tilat,  erilaiset  nä¬ 
köaistin  muutokset  (aistiharhat),  pakko-ajatukset  ja 
äärimmillään  jopa  mania.  Joillakin  saattaa  esiintyä 
huimausta  tai  tasapainohäiriöitä,  jopa  pyörtymisiä 

[3]. 


DNA,  psykologinen  ominaisuus 

Lääketieteen  keinoin  voisi  olla  mahdollisuus  löy¬ 
tää  havainnon  kokeneista  ihmisistä  yhteneväisiä 
ominaisuuksia,  esim.  DNA-rakenteessa.  Ehkä  myös 
psykologinen  ominaisuus  voisi  tulla  kyseeseen.  On 
jo  todettu,  että  henkilöillä  on  ufokokemuksia  sosiaa¬ 
lisesta  asemastaan  huolimatta,  eikä  ns.  rationaalinen 
ajattelutapa  poista  mahdollisuutta  em.  ilmiöiden  ko¬ 
kemiseen.  Auktoriteettien  painoarvon  ylikorostami¬ 
nen  ei  ole  tähänkään  mennessä  pystynyt  selittämään 
havaintoja,  joten  on  kehitettävä  muita  keinoja  ha¬ 
vaintojen  todellisen  alkuperän  selvittämiseksi. 

Mitä  kontaktin  kokijaan  tulee,  olisi  hänen  hyvä 
miettiä,  miksi  ns.  kontaktien  informaatio  on  ristirii¬ 
dassa  omien  kokemusten  kanssa.  Esimerkkinä  em. 
humanoidien  ns.  "rauhaa  ja  rakkautta”  -sanoma, 
joka  ei  päde  kokijan  omien,  yleensä  omasta  tahdosta 
täysin  riippumattomien  kokemusten  kanssa. 

Ufoilmiöt  vs.  muut  ilmiöt? 

Mikäli  tarkastellaan  ufoilmiöistä  tehtyjä  havain- 
toilmoituksia,  on  selvästi  havaittavissa  yhdenmu¬ 
kaisuuksia  muihin  ns.  paranormaalien  ilmiöiden 
suhteen.  Öiseen  aikaan  tapahtuneet  ufohavainnot 

muistuttavat  yleensä  ns.  "kummitus valokuvien”  [4] 
valoilmiöitä.  On  kuitenkin  huomioitava,  että  "kum- 
mitusvalokuvien”  ilmiöt  eivät  yleensä  näy  havait¬ 
sijalle  kuvan  ottohetkellä,  toisin  kuin  taivaalla  nä¬ 
kyvät  valoilmiöt,  jotka  jälkimmäisessä  tapauksessa 
luokitellaan  ufoiksi  (poislukien  kameratekniikasta 
johtuvat  heijastukset  yms.). 

Havaintokertomusten  ja  yöllisten  valoilmiöiden 
(NL)  suhteen  on  selvä  ristiriita,  sillä  havaintoker¬ 
tomusten  (etenkin  kontaktitapaukset)  informaatio 
puoltaa  ufoilmiöiden  olevan  mahdollisimman  huo¬ 
maamattomia,  kun  taas  yöllinen  valoilmiö  herättää 
suurta  huomiota  itseensä.  Mikäli  leikitään  hetken 
aikaa  ajatuksella,  että  yöllinen,  tuntemattomaksi 
jäänyt  valoilmiö  olisi  jonkin  vieraan  älyn  ohjauk¬ 
sessa  (ja  ufoilmiöiden  sekä  kontaktien  aiheuttaja 
olisi  sama),  mitä  logiikkaa  tällaisessa  toiminnassa 
olisi?  Ajovalo(i)sta  ei  ilmeisesti  ole  kyse,  sillä  hyvin 
harvoin  valoilmiön  on  kerrottu  valaisevan  ympäris¬ 
töään.  Ja  näissäkin  havainnoissa  on  syytä  olettaa 
valoilmiön  olleen  hyvin  lähellä  maanpintaa. 

Kontaktitapauksissa  on  selviä  yhteneväisiä  piirtei¬ 
tä  kiisteltyihin  kokemuksiin,  joita  ihmiset  ovat  ker¬ 
toneet  kokeneensa  kuoleman  hetkellä  (Near  Death 
Experience)  [5,  6]  sekä  kehostairtautumisilmiöihin 
(Out  Of  Body  Experience)  [7,  8].  Samankaltaisina 
piirteinä  voidaan  mainita  mm.  kirkkaan,  mutta  kui¬ 
tenkin  silmiä  häikäisemättömän  valoilmiön  sekä/tai 
erinäköisten,  yleensä  humanoidimaisten  piirteiden 
omaavien  hahmojen  kohtaamiset. 

On  mielenkiintoista  panna  merkille  monen  kon- 

taktitapauksen  tapahtuvan  yöllä,  jolloin  kokija  ei  voi 
olla  täysin  varma  tietoisuuden  tilastaan.  Tapahtuiko 
kokemus  täysin  hereillä,  vai  mahdollisesti  jossakin 
muussa  tajunnan  tilassa?  Päivätajunnassa  tapahtuvia 
kontakteja  mahdolliset  OOBE-,  valveuni-  tai  unihal- 
vauskokemukset  eivät  kuitenkaan  tyhjentävästi  se¬ 
litä,  mikäli  kyseessä  on  selvästi  lineaarinen  tapahtu¬ 
mien  kulku  (ilman  muistikatkoksia),  eikä  halvauksen 
kaltaisia  oireita  esiinny  (tapauskohtaisesti  kuitenkin 
tutkittava  tulisiko  kyseeseen  unihalvaus). 

Kun  tarkastellaan NDEinjaOOBEineroja  suhtees¬ 
sa  toisiinsa,  puhutaan  yleistäen  tahdosta  riippumatto¬ 
masta  (NDE)  sekä  tietoisesta  kehosta  irtautumisesta 
(OOBE,  astraaliprojektio  jne.).  Käytännössä  termeil¬ 
lä  tarkoitetaan  samaa,  kiisteltyä  ilmiötä.  Ja  kuten  tuli 
jo  todettua,  kontaktien  tapaan  myös  NDE:ssä  sekä 
OOBE:ssa  on  kirjava  skaala  erilaisia  kokemuksia 
-  niin  kohtaamien  hahmojen  kuin  ympäristönkin 
suhteen.  Näyttää  siltä  että  etenkin  NDE-kokemukset 
ovat  riippuvaisia  kokijan  maailmankuvasta,  sekä  ko. 
hetken  tuntemuksista,  joista  kokemus  muovautuu 
ulkoisilta  piirteiltä  tutun  omaiseksi.  Valveunissa  taas 
uni  on  erotettavissa  päivätajunnan  muistoista,  kun¬ 
han  valveunille  ei  anneta  liian  suurta  painoarvoa. 

Mielestäni  unihalvauksen  tutkinnassa  pyritään 
väärin  perustein  sisällyttämään  kaikenkattavas¬ 
ti  myös  ns.  OOBE-kokemukset  (lue  esim.  Elena 
Seikkalan  Pro  gradu-tutkielma  ”Öinen  kauhu  -  ko¬ 
kemus  ja  selviytyminen  unihalvauksesta  kärsivillä”, 
Tampereen  Yliopisto,  psykologian  laitos).  OOBE 
on  pystytty  todentamaan  olemassaolevaksi  ilmiöksi 
(mikäli  mm.  Charles  T.  Tartin  kokeet  [9]  suoritettiin 
tieteellisten  menettelytapojen  mukaisesti),  vaikka 
sitä  ei  olekaan  tieteellisen  yhteisön  piirissä  yleisesti 
hyväksytty. 

Entistä  enemmän  painoarvoa  on  asetettava  seuraa¬ 
vankaltaisille  ufohavainnoille; 

-  havaitsija  tuntee  tarvetta  katsoa  tiettyyn  suuntaan 
ennen  havainnon  alkamista 

-  vain  osa  aistii  havainnon 

-  vain  tallennusväline  kuvaa  kohteen 

-  tallennusväline  ei  tallentanut  silmin  havaittua 
kohdetta. 

Mielestäni  hyvä  ufotutkija  ei  siis  ennakolta  poissulje 
havaintoilmoituksista  (eli  raakamateriaalista)  tapa¬ 
uksia,  jotka  eivät  sovi  esim.  yhden  piirteen  vuoksi 
ns.  klassiseksi  muodostuneeseen  havaintokertomuk¬ 
seen.  Tällaisesta  voisi  antaa  seuraa vassa  karkean  esi¬ 
merkin;  mikäli  havainnon  yhteydessä  nähdään  pieniä 
punaisia  olentoja  harmaiden  sijasta,  ei  havaintoa  ko. 
yksityiskohdan  vuoksi  tulisi  käsitellä  millään  muotoa 
poikkeavasti,  jne. 


Ufotutkimuksen  kääntöpuolesta 

Tutkimusta  hidastavia  tekijöitä  yksilökohtaisella 
tasolla  ovat  mm.  seuraavat  seikat; 

-  tutkijan  naiivius  (eli  "sinisilmäisyys”) 

-  äärimmäisyydet  (ääriskeptikot,  ufouskovaiset) 

-  tapaväittelyt 

-  tutkimuksen  (liiallinen)  kaupallistuminen 

-  tilastoharhat 

-  huijaukset 

-  salaliittoteoriat 

-  puhekielen  väärä  tulkinta  UEOsta,  jolla  tarkoite¬ 
taan  pääsääntöisesti  "lentävää  lautasta”  (sisältää  olet¬ 
tamuksen  vieraan  älyn  lentokykyisestä  laitteesta) 

-  ja  joskus  tutkijan  liian  antaumuksellinen  tutki¬ 
musote 

Viimeksi  mainittu  voi  johtaa  siihen,  että  mielenkiinto 
tutkimusta  kohtaan  loppuu  täysin  tai  peräti  siihen, 
että  taustalla  olevan,  toistaiseksi  tuntemattoman  ilmi¬ 
ön/ilmiöiden  mahdollisuus  kielletään  täysin.  Pahim¬ 
massa  tapauksessa  tutkija  alkaa  kannattaa  jompaa 
kumpaa  äärisuhtautumista  ufohavaintoihin,  eli  tie¬ 
tynlaisesta  äärisuhtautumisesta  tulee  hänelle  uskon¬ 
non  kaltainen,  ennakkoasenteellinen  vakaumus. 

Tutkijan  on  pidettävä  mielessä  tieteellinen  tutki¬ 
musote  (joka  on  ainoa  keino  pyrkiä  objektiiviseen 
maailmankuvaan),  mutta  on  varottava  liiallista  tu¬ 
keutumista  "valmiiseen”  maailmankuvaan,  oli  sitten 
kyse  uskonnon,  opin  ja/tai  tieteen  varaan  rakennetus¬ 
ta  ajattelumallista.  Jokainen  voi  pyrkiä  tekemään  par¬ 
haansa,  vaikka  suhtaudummekin  kaikesta  huolimatta 
tieteen  näkökulmasta  tarkasteltuna  liian  subjektiivi¬ 
sesti  meitä  ympäröivään  todellisuuteen. 

Valitettavan  usein  tutkija  jää  myös  pohtimaan 
liiaksi  ufotutkimuksen  historiallisia  merkkipaaluja, 
vaikka  pääpaino  pitäisi  olla  nykyhetken  sekä  tule¬ 
vaisuuden  havaintojen  tutkimisessa.  Ehdoitta  tämä 
neuvo  soveltuu  käytettäväksi  myös  tapaväittelyihin, 
joihin  Vesa  Tenhusen  kirjoittama  artikkeli  "Argu¬ 
mentoinnin  virheet”  antaa  lisävalaistusta  [10],  sekä 
salaliittoteorioiden  kiivaaseen  etsimiseen.  Ovatko 
jälkimmäisen  tutkijat  tulleet  ikinä  ajatelleeksi  seu- 
raavaa;  mikäli  jonkin  salaliittoteorian  taustalla  on 
edes  jollakin  tasolla  todellisia  tapahtumia,  myöntäi- 
sikö  virallinen  taho  tapahtuneen  todeksi? 

Auktoriteettien  antamaan  ufoinformaatioon  tulee 
suhtautua  samalla  varovaisuudella  kuin  väitettyihin, 
yksityishenkilöiden  tekemiin  havaintoihin.  Tässä 
kohden  korostuu  kritiikittömän  suhtautumisen  kar¬ 
siminen  itsestään,  menemättä  kuitenkaan  mukaan 
hypoteettisiin  salaliittoteorioihin.  Kyseessä  saattaa 
olla  pelkästään  viranomaisten  muodollinen  rutiini, 
joiden  mukaan  mahdollisista  havainnoista  tiedote¬ 
taan  ulospäin  (tai  ollaan  tiedottamatta)  tietyn  menet¬ 
telytavan  mukaisesti.  Yleensä  kummassakaan  tapa¬ 
uksessa  havaintoilmoitusta  ei  voi  vahvistaa  toisesta, 
riippumattomasta  lähteestä. 

On  aina  pidettävä  mielessä  se,  että  havaitsija  ei 
välttämättä  kerro  havaintoa  selventävää  yksityiskoh¬ 
taa  häpeämisen  pelossa  tms.  Voi  nimittäin  olla  niin, 
että  havaitsija  itse  löytää  jonkin  hurjalta  kuuluvan 
yksityiskohdan  taustalta  tunnetun  syyn,  mutta  ei 
halua  sitä  tutkijalle  ilmoittaa.  Näin  uuden,  havaintoa 
tarkentavan  informaation  pimittäminen  jättää  tapa¬ 
uksen  ufotutkijoille  selvittämättömäksi,  eli  UFOksi. 
Jokaisen  havainnontekijän  tulisi  tietää,  että  tutkijoi¬ 
ta  sitoo  vaitiolovelvollisuus,  eikä  yhdistyksemme 
motiivina  ole  saattaa  havaitsijaa  missään  vaiheessa 
naurunalaiseksi. 

Mielestäni  ufotutkimus  epäröi  liian  paljon  poikki¬ 
tieteellisyyden  lisäksi  ottaa  käyttöönsä  keinoja,  joita 
tiedeyhteisö  ei  ole  virallisesti  hyväksynyt  olemas¬ 
saoleviksi.  Täytyy  kuitenkin  painottaa,  ettei  rinnak¬ 
kaisille  keinoille  tule  antaa  minkäänlaista  virallista 
painoarvoa,  ellei  mahdollisesti  yksityisen  tutkijan 
käyttämä  "tutkimusmenetelmä”  tuo  eteen  tilannetta, 
joka  voitaisiin  myös  tieteellisin  keinoin  todentaa.  En¬ 
nen  kaikkea,  yksityisellä  tasolla  mahdollisten  rinnak¬ 
kaisten  keinojen  käyttäminen  voi  parhaimmillaankin 
olla  vain  tieteellisen  ufotutkimuksen  tukena,  kun 
siinä  toimitaan  edellä  esitetyn  ehdon  mukaisesti. 

Monesti  julkisuudessa  esiintyvä  ennakkoasenne 
UFO-lyhenteen  liittämisestä  "lentävään  lautaseen”  ei 
helpota  havaintojen  keräämistä.  Lisäksi  eräs  ihmisen 
luonnollinen  puolustusmekanismi  (rakennettuun, 
turvalliseen  maailmankuvaansa  kuulumattoman, 
itselle  tuntemattomaksi  jääneen  ilmiön  välitön  kiel¬ 
täminen)  on  omiaan  estämään  avointa  informaation 
keruuta. 

Osittain  em.  syyn  johdosta  ufotutkijoiden  käy¬ 
tössä  ei  ole  läheskään  kattava  havaintomateriaali, 
vaan  joidenkin  arvioiden  mukaan  havaintoja  tehdään 
kymmen-  tai  satakertaisesti  ufotutkijoiden  tiedossa 
olevia  havaintomääriä  enemmän.  Varmaa  on  vain  se, 
että  ainoastaan  osa  kaikista  havainnoista  tulee  tutki¬ 
joiden  tietoon.  Tutkijan  on  hyvä  pitää  jalat  maassa, 
vaikka  eteen  tuntuisi  tulleen  se  vuosisadan  havain¬ 
to.  Monesti  "outojen”  yksityiskohtien  takaa  löytyy 
tunnettu  selitys. 

Tulevaisuuden  suuntaviivoista 

On  tullut  selväksi,  että  ufotutkimuksen  eteenpäin 
vieminen  tarkoittaa  esim.  Hessdalenin  [1 1]  kaltaisten 
tutkimusprojektien  kehittämistä  sekä  käyttöönottoa, 
jotka  eivät  ole  riippuvaisia  ihmisaisteista.  Samalla 
vahingossa  tehdyistä  havainnoista  voidaan  päästä 
aktiivisempaan  rooliin.  Havaintoilmoitukset  auttavat 
omalta  osaltaan  selvittämään  paikkoja,  joihin  tutki- 
musvälineistöä  tulisi  kulloinkin  viedä.  Tieteellisestä 
tutkimusta  voidaan  suorittaa  ainakin  kahdella  eri 
tavoin;  joko  siirretään  tutkimusvälineistö  paikkaan, 
joissa  on  havaittu  ufoilmiöitä  säännöllisin  väliajoin, 
tai/sekä  rakentamalla  pysyvä  tutkimusasema  johon¬ 
kin  tiettyyn  paikkaan  (esim.  Pudasjärvi). 


Yhä  suuremmassa  määrin  Hessdalenin  kaltaiset 
tutkimusprojektit  tulevat  tarpeellisiksi,  sillä  jo  pel¬ 
kästään  nykytekniikan  kehitys  vie  jatkuvasti  pai¬ 
noarvoa  tutkijoille  toimitetusta  todistusaineistosta. 
Mikään  em.  projekteista  ei  kuitenkaan  ole  mahdol¬ 
lista  toteuttaa  ilman  niihin  erityisesti  osoitettavaa, 
huomattavaa  rahoitusta.  Näin  ollen  jokainen  lah¬ 
joitus  ufotutkimuksen  kehittämiseen  on  enemmän 
kuin  tervetullut  lisä  parantamaan  mahdollisuutta 
ufoilmiöiden  arvoituksen  selvittämiseen.  ■ 

Kirjoittaja,  merkonomi  ja  it-asiantuntija  Toni  Siira 
on  toiminut  Suomen  Ufotutkijat  ry:ssä  seitsemän 
vuotta.  Hän  on  ollut  ja  on  edelleen  mukana  myös 
kenttätyössä  tutkijajäsenen  nimikkeellä.  Lisäksi  hän 
kuuluu  SUT:n  hallitukseen.  Tämä  artikkeli  löytyy 
kokonbaisuudessaan  SUT:n  kotisivuilta. 

KIRJAT 


Olavi  Kiviniemi 

Klassikko  36  vuoden  takaa 


C.E.M  Hanselin  36  vuotta  sitten  julkaistu 
kirja  “ESP  -  A  Scientific  Evaluation”  on 
epäilemättä  edelleenkin  hyvin  merkittävä. 
Siinä  on  tuotu  esiin  parapsykologian  tärkei¬ 
tä  käytännön  pulmia. 

Skeptikoiden  lisäksi  myös  parapsykologian 
tutkijoiden  ja  harrastajien  pitäisi  viimeistään 
nyt  lukea  kyseinen  teos. 


Hansel  on  psykologian  professori  Wale- 
sin  yliopistosta.  Hänen  kirjaansa  voi 
daan  kutsua  yhdeksi  skeptisen  kirjalli¬ 
suuden  tärkeimmistä  klassikoista.  Kirjalla  on  ol¬ 
lut  suuri  vaikutus  käytännössä,  sillä  sen  kaikuja 
on  ollut  usein  havaittavissa  myös  myöhemmässä 
kirjallisuudessa. 

Kirjan  alussa  Hansel  esittelee  aihealueen  histo¬ 
riaa  ja  siihen  kuuluvia  käsitteitä.  ESP  on  lyhenne 
käsitteestä  ”extrasensory  perception”  eli  aistien 
ulkopuolinen  havaitseminen.  Lisäksi  alueeseen 
kuuluu  psykokinesia  eli  vaikuttaminen  ainee¬ 
seen.  Hansel  kertoo  myös  omat  lähtökohtansa. 
Huomioni  kiinnittyi  varsinkin  seuraaviin  kohtiin 
(oma  vapaa  käännökseni  varsin  koukkuisesta 
tekstistä): 

"Parapsykologisen  tutkimuksen  kohteena  ole¬ 
va  prosessi  on  sekä  hypoteettinen  että  a  priori 
äärimmäisen  epätodennäköinen.  Mikä  tahansa 
tuloksen  aiheuttanut  tunnettu  syy  on  hyvin  pal¬ 
jon  todennäköisempi  kuin  tarkasteltavana  oleva 
hypoteettinen  prosessi.  Mahdollista  muuta  selit¬ 
tävää  prosessia  kuin  aistien  ulkopuolinen  havait¬ 
seminen  -  edellyttäen,  että  se  on  hyvin  tunnettu 
-  ei  pidä  hylätä  sillä  perusteella,  että  se  on  mo¬ 
nimutkainen  tai  ei  näytä  todennäköiseltä,  että  se 
on  oikea.”  (s.  17) 

” Jos  tuloksen  syynä  voisi  olla  huij  austemppu,  niin 
kokeen  on  katsottava  olevan  epätyydyttävä  todis¬ 
te  ESPistä  siitä  riippumatta  päätetäänkö  lopulta, 
että  sellaista  temppua  todella  käytettiin.”  (s.  18) 


Edellisistähän  voisi  tulkita  Hanselin  tarkoitta¬ 
van  sitä,  että  ESP  on  a  priori  mahdoton  ajatus  ja 
sen  käsittelyssä  voidaan  luopua  "Occamin  par¬ 
taveitsestä”. 

Pikkutarkkaa  tapausten  käsittelyä 

Perusteiden  läpikäynnin  jälkeen  kirjassa  on 
lyhyt  yhteenveto  ESP:n  kokeellisen  tutkimuk¬ 
sen  kehityksestä  ja  esimerkkejä  varhaisista  tut¬ 
kimuksista.  Sitten  jatketaan  pääteemalla  eli  to- 
distusvoimaisimpien  ESP-kokeiden  kriittisellä 
tarkastelulla.  Loppupuolella  käsitellään  lyhyesti 
psykokinesian  kokeellista  tutkimusta  ja  viimei¬ 
simpiä  ESP-tutkimuksen  suuntia,  jonka  jälkeen 
tehdään  yhteenveto  kokeellisesta  tutkimuksesta. 

Lopussa  käsitellään  vielä  spontaanitapauksia 
sekä  fysikaalisia  ja  mentaalisia  meedioita.  En¬ 
nen  lähdeviittauksia  ja  lisäkirjallisuutta  annetaan 
parapsykologialle  lopullinen  tuomio  johtopää¬ 
töksissä. 

Hansel  kertoo  monista  kokeista  lyhyesti,  mut¬ 
ta  keskittyy  perusteellisesti  kuuluisiin  Pearce- 
Pratt  (1933-34)-,  Pratt- Woodruff  (1939)-  ja 
Soal-Goldney/Soal-Bateman  ( 1 954)-koesar- 
joihin  sekä  telepaattisiin  walesilaisiin  koulupoi- 
kiin  (1958).  Näistä  kolme  ensimmäistä  sarjaa 
on  poimittu  parapsykologian  tutkijoiden  omista 
luetteloista.  Hansel  kävi  henkilökohtaisesti  tu¬ 
tustumassa  Duken  yliopiston  tutkimustiloihin. 
Mainostetusta  vedenpitävyydestä  huolimatta  hän 
löysi  kokeiden  järjestelyistä  aukkoja,  jotka  olisi¬ 
vat  tehneet  vilpin  mahdolliseksi. 

Hansel  käy  tarkasti  läpi  valitsemiaan  esimerk¬ 
kitutkimuksia.  Hän  esittelee  yksityiskohtaisesti 
kokeiden  suoritustavan  ja  tulokset.  Sitten  hän  ot¬ 
taa  esille  koejärjestelyjen  heikkoudet,  esimerkik¬ 
si  mahdollisuudet  aistein  havaittaviin  vihjeisiin, 
puutteet  tulosten  kirjaustavoissa  jakirjaajien  sok- 
koutuksessa,  puutteet  satunnaistamismenetelmis- 
sä  ja  niin  edelleen.  Ehkä  tärkein  toistuva  teema  on 
kuitenkin  vilpin  mahdollisuuksien  selvittäminen. 
Soal-Goldney  -koesarjassa  esittely  mahdollisista 
eri  henkilöiden  välisistä  salaliitoista  ja  huijausta- 
pojen  yhdistelmistä  on  suorastaan  uuvuttava. 

Sama  pikkutarkkuus  toistuu  spontaanitapaus- 
ten  käsittelyssä.  Hansel  käy  läpi  ansiokkaalla 
tavalla  maallikkohavaintojen  mahdolliset  virhe¬ 
lähteet,  esimerkiksi  virhetulkinnat,  muistin  epä¬ 
luotettavuuden  ja  haastattelijoiden  herkkäuskoi¬ 
suuden  vaikutukset.  Meedioiden  tapauksessa 
pääteemana  on  taas  huijaus  eli  pimeässä  tapah¬ 
tuvat  temput  ja  tietojen  onkiminen  kokeilevilla 
kysymyksillä. 

Loppupäätelmien  oikeellisuus? 

Kirjan  lopun  johtopäätökset  ovat  karkeasti  seu- 
raavat: 

1 .  Parapsykologien  kokeissa  on  saatu  niin  poik¬ 
keavia  tuloksia,  että  niitä  ei  voida  selittää  sattu¬ 
man  aiheuttamiksi. 

2.  Joissakin  tapauksissa  tulokset  ovat  aiheutu¬ 
neet  selvästi  todetusta  huijauksesta. 

3.  Kokeiden  järjestelyissä  on  ollut  niin  pahoja 
puutteita,  että  tulokset  eivät  ole  ratkaisevia. 

4.  Vilppi  on  paljon  todennäköisempi  selitys 
kuin  paranormaalien  prosessien  olemassaolo. 

Hanselinkirjaon  epäilemättä  hyvin  merkittävä. 
Siinä  on  tuotu  esiin  tärkeitä  käytännön  pulmia 
parapsykologiassa.  Skeptikoiden  lisäksi  myös  pa¬ 
rapsykologian  tutkijoiden  ja  harrastajien  pitäisi 
lukea  kirja.  Yritin  selvittää  sen  aikanaan  aiheut¬ 
tamia  reaktioita  julkisuudessa;  aika  vähän  löytyi, 
mutta  sentään  parapsykologian  tutkijan  Charles 
Honortonin  kirja-arvostelu  (The  Journal  of  Pa- 
rapsychology  1/1967). 

Ovatko  kirjan  loppupäätelmät  sitten  oikeita? 
Antaako  kirja  parapsykologiasta  oikean  kuvan? 
Kokeellisen  tutkimuksen  osalta  itselläni  ei  ole 


arvioinnin  edellyttämiä  perustietoja.  Honorton 
toteaa  kirjaa  mainostettavan  kiihkottomana  ja 
kattavana  tieteellisenä  katsauksena.  Hän  on  jyr¬ 
kästi  toista  mieltä  ja  arvostelee  kirjaa  tapausten 
valinnasta  ja  toisaalta  vaikenemisesta  hankalis¬ 
ta  tapauksista,  tieteellisen  johdonmukaisuuden 
puutteesta,  monista  selvistä  asiavirheistä  ja  asian¬ 
tuntemattomuudesta  parapsykologian  suhteen. 

Omasta  mielestäni  spontaanitapausten  käsittely 
on  ylikriittistä.  Hansel  ei  esimerkiksi  ota  huo¬ 
mioon  sitä  mahdollisuutta,  että  tapauksia  olisi 
merkitty  tarkasti  muistiin  tuoreeltaan  ja  käsitelty 
jopa  oikeudessa.  Turhan  varmalta  tuntui  myös 
väite;  "Mitkään  tutkitut  kertomukset  eivät  ole 
kestäneet  kriittistä  tarkastelua.”  (s.  189) 

Hansel  on  noudattanut  kirjan  alussa  esittä- 
miään  suuntaviivoja  järjestelmällisesti  loppuun 
asti.  Hänen  lähestymistapansa  on  aukoton.  Yhtä 
koetta  ei  voida  koskaan  pitää  ratkaisevana.  Kun 
salaliittolaisten  piiriä  laajennetaan  riittävästi,  niin 
kaikki  tapaukset  ja  tutkimukset  voidaan  olettaa 
huijaukseksi.  Jos  vilppi  on  aina  todennäköisempi 
kuin  paranormaali  prosessi,  niin  siinä  sitä  ollaan. 
Kaikki  on  lopultakin  vain  mielipidettä,  vaikka 
jonkun  mielipide  voi  olla  paremmin  perusteltu 
kuin  jonkun  toisen.  Omasta  mielestäni  kuiten¬ 
kin  Occamin  partaveitsi  olisi  aina  tarpeellinen 
työkalu. 

C.  E.  M.  Hansel:  ESP  -  A  Scientific  Evaluation. 
MacGibbon  &  Kee  Ltd  1966.  XXI  +  263  sivua. 


Kokouskutsu 

Skepsis  ry;n  sääntöjen  mukainen  syyskokous 
pidetään  keskiviikkona  6.  marraskuuta 
2002  kello  19.40  (Skepsiksen  luentotilaisuu¬ 
den  jälkeen)  Tieteiden  talossa.  Kirkkokatu  6, 
Helsinki. 

Kokouksen  esityslista: 

1 .  Kokouksen  avaus 

2.  Valitaan  kokouksen  puheenjohtaja,  sihteeri, 
kaksi  pöytäkirjantarkastajaa  ja  kaksi  äänten¬ 


laskijaa 

3.  Todetaan  kokouksen  laillisuus  ja  päätös¬ 
valtaisuus 

4.  Hyväksytään  kokouksen  työjärjestys 

5.  Vahvistetaan  toimintasuunnitelma,  tulo-  ja 
menoarvio  sekä  jäsenmaksun  suuruus  vuo¬ 
delle  2003 

6.  Valitaan  hallituksen  puheenjohtaja  ja  muut 
jäsenet  vuodelle  2003 

7.  Valitaan  kaksi  tilintarkastajaa  ja  kaksi  vara¬ 
tilintarkastajaa  vuodelle  2003 

8.  Tiedotus-  ja  muut  esille  tulevat  asiat 

9.  Kokouksen  päättäminen 

KESKUSTELUA 


Pelottavia  ennustuksia 
tieteen  nimissä 


Ilmastomuutoksia  on  ollut  aina,  mutta  ai¬ 
na  ei  oie  oiiut  niitä  hyödyntäviä  puoiueita. 
Uskonnot  sen  sijaan  ovat  kautta  aikojen 
tuikinneet  taivaan  merkkejä  ja  pitäneet 
kansaa  peiossa. 

Tiede  ei  oie  kyennyt  meitä  näiitä  peikojen 
iuojiita  peiastamaan.  Päinvastoin,  se  on 
mennyt  mukaan  peikojen  hyödyntämiseen. 
Kansaa  peioteiiaan  nyt  myös  tieteen  nimis¬ 
sä.  Tuiisiko  tieteen  aikaa  jo  peiätä  omaakin 
tuievaisuuttaan? 

Kaikki  eivät  enää  nykyaikana  pelkää  us¬ 
kontojen  piiristä  tulevia  ennustuksia  ih¬ 
misiä  kohtaavista  pahoista  vitsauksista. 
Tieteen  nimissä  julkaistut  kauhuskenaariot  sen 
sijaan  saavat  jopa  poliitikotkin  liikkeelle. 

Vetänevätkö  tiedemiesten  ennustukset  kuiten¬ 
kaan  vertaa  vaikkapa  kirjailija  Jules  Vernen  tai 
profeetta  Jesajan  tulevaisuuden  näyille  luotetta¬ 
vuudessa  -  pelottavuudessa  ehkä  kylläkin. 

Rooman  klubin  1972  alulle  paneman  tutkimuk¬ 
sen  "Kasvun  rajat"  perusteella  tehdyn  ennusteen 
mukaan  monien  edelleen  käyttämiemme  luonnon 
varojen  olisi  tullut  loppua  jo  ajat  sitten. 

Biologi  Rachel  Carsonin  60-luvulla  suomek¬ 
sikin  julkaistun  kirjan  "Hiljainen  kevät"  mukaan 
lintujen  bongaajien  olisi  pitänyt  keksiä  itselleen 
uusi  harrastus,  jos  oikein  muistan,  jo  1970-lu- 
vulla. 

Nyt  meitä  pelotellaan  ihmisen  aiheuttamalla 
ilmakehän  lämpenemisellä.  Ennustettu  muuta¬ 
man  asteen  lämmönnousu  tuntuu  uhkaavan  koko 
luontoamme  ja  olemassaoloamme. 

Uusin  suomalaisten  tulevaisuutta  varjostava 
asia  on  arvuuttelu  Golf-virran  heikkenemisestä. 
"Sitten  alkaa  tapahtua,"  uhosi  Rooman  klubin 
Suomen  yhdistyksen  puheenjohtaja  asiaa  valot- 
taessaan  (Keskipohjanmaa  28.09.01).  Mitään  pe¬ 
rustelua  hän  ei  arvailulleen  esittänyt.  Lukija  jäi 


imettelemään,  kuinka  lämpötilaeron  seurauksena 
ilmenevästä  virtauksesta  tuleekin  nyt  lämpötila- 
muutoksen  syy. 

Totta  kai  Golf-virran  tulee  heiketä,  jos  sitä 
ylläpitävä  lämpötilaero  pienenee.  Luonto  pyrkii 
näin  säilyttämään  tasapainotilan  -  ei  suinkaan 
horjuttamaan  sitä.  Lämpötilaeroja  tasapainotta¬ 
vat  virtaukset  noudattavat  tulevaisuudessakin 
fysiikan  lakeja,  omaamatta  jotain  salaperäistä, 
jumalaista,  pelottavaa  arvaamattomuutta. 

Niin  kauan,  kuin  ennustelijat  eivät  selkein  pe¬ 
rusteluin  muuta  näytä,  tulee  suomalaisten  voida 
luottaa  Golf-virrankin  toimittavan  virkaansa  us¬ 
kollisesti  ja  harmittomasti  myös  jälkeläistemme 
tätä  maata  asuttaessa. 

Kaikki  ennustelu  on  epäkiitollista  puuhaa,  ellei 
povata  tapahtumaa  niin  kaukana  tulevaisuudessa, 
ettei  profeetta  ole  enää  itse  sanoistaan  vastaamas¬ 
sa  silloin,  kun  niiden  olisi  pitänyt  toteutua. 

Meteorologit  eivät  mielellään  anna  säätiedotus¬ 
ta  seuraavalle  viikolle  asti,  vuosisadan  päähän  he 
uskaltavat  kuitenkin  ennustaa  maapallon  lämpö¬ 
tilan  melkein  asteen  tarkkuudella,  ja  kuvailla  sen 
vaikutuksia  luontoon  hyvinkin  luovasti. 

Planeettamme  asukkaiden  elinolosuhteisiin 
vaikuttavat  niin  monet  muuttuvat  tekijät,  että 
pitkän  aikavälin  ennustelu  on  aivan  liian  epä¬ 
luotettavaa  oikeuttaakseen  väestön  pelottelun. 

Luonnon  arvaamattoman  monet  tasapainotta¬ 
vat  mekanismit  sekä  kasvi-  ja  eläinkunnan  häm¬ 
mästyttävä  sopeutumiskyky  ovat  tuottaneet  petty¬ 
myksiä  monille  tuomiopäivän  ennustelijoille. 

Se,  että  povaaminen  on  siirtynyt  mustalais¬ 
leiristä  tieteen  leiriin;  tulevaisuudella  pelottelu 
saarnastuolista  oppituoliin,  ei  ole  tehnyt  siitä 
eettisesti  korkeampitasoista  eikä  paljoakaan  luo¬ 
tettavampaa. 

Reijo  Siipola 

KESKUSTELUA 


Natsit 

ja  skeptikot 

Risto  K.  Järvinen  ei  viitsinyt  Skeptikko- 
lehden  edellisessä  numerossa  2/2002  tais¬ 
tella  homeopatiaväkeä  vastaan  heidän 
omilla  aseillaan.  Kuitenkin  hän  tuli  tehneeksi 
melkoisen  asiavirheen  sekoittamalla  luomun 
steinerläiseen  biodynaamiseen  viljelyyn.  Myös 
komea  paraatipotretti  arkkinatsi  Kessistä  luomun 
mainitsemisen  yhteydessä  on  suoraan  sanoen  in¬ 
doktrinaatiota.  Edustaako  tällainen  mielikuvayh- 
teyksien  luominen  Järvisen  mielestä  kriittistä  ja 
epäilevää  tieteellistä  asennetta? 

Luomu  on  nimenomaan  tieteellinen  vastare¬ 
aktio  tehomaatalouden  aiheuttamiin  ympäristö¬ 
ongelmiin  ja  huomattavan  epäeettiseen  eläinten 
kohteluun.  Biodynaaminen  maatalous  taas  pe¬ 
rustuu  astrologiaan.  Tämä  ei  tietenkään  tarkoita 
sitä,  että  biodynaaminen  maatalous  olisi  sinänsä 
tuomittavaa  nykymaailmassa,  joka  muutenkin 
horjuu  lopullisen  ympäristökatastrofin  partaalla. 
Jopa  taikauskoon  perustuva,  ympäristöystävälli¬ 
nen  viljelymuoto  on  nykyisin  toivottavampi  ja  pe¬ 
rustellumpi  kuin  maan,  meret  ja  ilmat  saastuttava 
ja  eläimiä  rääkkäävä  teollinen  tuhotehotuotanto. 

Ja  kuten  sanottu,  luomu  ei  ole  sama  asia  kuin 
biodynaaminen  viljely. 

Mikäli  Järvinen  osoittaisi  hyvää  makua  ja  aitoa 
skeptistä  asennoitumista,  voisi  hän  pikemmin¬ 
kin  etsiä  analogioita  häkkikanaloiden,  lihakarjan 
suuryksiköiden,  teollisten  liukuhihnateurasta- 
moiden  ja  natsien  keskitys-  ja  tuhoamisleirien 
välillä. 

Sitä  paitsi  voitaneen  kai  sanoa,  että  kaikki  mitä 
natsit  tekivät  ja  edustivat,  ei  suinkaan  ole  auto¬ 
maattisesti  pahaa.  On  totta,  että  natseja  hallitsi 
pitkälti  taikauskoinen  ja  epätieteellinen  maail¬ 
mankuva,  mutta  olihan  heidän  ideologiassaan 
paljon  myönteistäkin,  kuten  vieläkin  suositeltavat 
terveet  elämäntavat  eli  urheilullisuus,  ulkoilu  ja 
puhdas  ravinto.  Näihin  lukeutuu  myös  heidän 
kunnioittava  suhtautumisensa  luontoon,  niin  yl- 
tiöromantisoitu  kuin  se  olikin.  Muistaa  myös 
sopii,  että  natsitkin  seurasivat  aikansa  tiedettä. 


joihin  heidän  rotuteoriansa  ja  sosiaalidarwinis- 
minsa  osittain  perustuivat.  Ja  väittihän  tiede  vielä 
1800-luvulla,  ettei  nainen  edes  ole  ihminen,  vaan 
apina.  Entä  sitten  1900-luku  ja  DDT,  talidomi  ja 
freonit?  Kuvitella  vain  saattaa,  mitä  2000-luvun 
geeni-  ja  nanoteknologia  tuovat  tullessaan!  Niin¬ 
pä  niin,  kyllä  tieteestäkin  natsianalogioita  löytyy, 
mutta  ei  niiden  perusteella  suinkaan  voi  koko 
tiedettä  tuomita. 

Luomumaatalous  on  siis  tieteellinen  vastareak¬ 
tio  massateolliselle,koneistetulletehotuotannolle. 
On  kai  jo  kiistattomasti  ja  tieteellisesti  todistettu, 
ettei  ympäristö  kestä  nykymenoa  (ilmastonmuu¬ 
tos,  saastuminen,  ”ruokaskandaalit”  ym.).  Tästä 
syystä  perinteiseen  viljelytapaan  palaaminen  on 
kaikin  tavoin  kannatettavaa.  Pitkällä  tähtäyksellä 
vain  pienimuotoinen,  luonnon  ja  eläinten  hyvin¬ 
voinnin  huomioiva  maatalous  voi  säilyä  maapal¬ 
lolla.  Haluavathan  skeptikotkin  lastensa  saavan 
puhdasta  ja  terveellistä  ravintoa? 

Abusus  non  est  usus  sed  con  upteia 
-  väärinkäyttö  ei  käyttöä  vaan  turmelemista. 

Jussi  Niemelä 

Edellä  kritisoitua  juttua  kirjoittaessani  yritin  tuot¬ 
taa  satiiria  tai  parodiaa.  En  nähtävästi  onnistunut 
saamaan  aikaan  kumpaakaan.  Myönnän  huonou¬ 
teni,  ja  pyydän  anteeksi. 

Risto  K.  Järvinen 


Jyväskylässä  tapahtuu 

Jyväskylän  Skepsis-ryhmän  10-vuotisen  toimin¬ 
nan  kunniaksi  järjestämme  esitelmä-  ja  keskus¬ 
telutilaisuuden,  aiheena  "neljä  näkökulmaa  usko- 
muslääkintään”  24.10. 2002  klo  1 8-20  Jyväskylän 
kaupunginkirjaston  Minnansalissa.  Esitelmöiji¬ 
nä  ja  keskustelijoina  mm.  Veikko  Näntö,  prof. 
(emer.),  kliininen  kemia;  Markku  Myllykangas, 
dos.,  terveyssosiologia;  Juha  Merikoski,  dos., 
fysiikka.  Vapaa  pääsy. 

Jyväskylän  skeptikot 

English  Summary 


Are  religions  a  threat  to 
Security? 

by  Ilkka  Pyysiäinen 

Skepsis  does  not  take  a  position  in  respect  to 
religions,  but  we  publish  the  follovving  article, 
which  deals  with  a  subject  of  interest  also  to 
skeptics:  the  faith  in  beliefs.  Doctor  of  the- 
ology  Pyysiäinen  tells  in  his  article  eg.  how 
(religions)  faith  has  a  strange  power  to  Control 
peoples’  behavior. 

”This  is  because  someone  with  faith  often  has 
a  very  strong  emotional  relationship  with  their 
(their  group’s)  own  religions  beliefs.  When 
one  has  prayed  to  God  every  evening  since 
childhood  and  has  built  one’s  personal  sense  of 
Security  upon  this,  it  is  extremely  hard  to  stop 
praying.  Anyone  who  is  used  to  reading  the 
newspaper  over  coffee  every  morning  will  feel 
quite  uncomfortable  if  the  newspaper  isn  ’  t  there 
one  day.  How  much  greater  must  the  believer’s 
anguish  be,  if  his  daily  cherished  religion  is 
questioned  or  denied.” 


Joensuu  experiment  showed: 
the  rod  didn’t  work  as 
geomancers  claimed 

by  Vesa  Tenhunen 

Four  subjects  took  part  in  an  experiment  on  geo- 
mancy  arranged  by  the  Joensuu  region  skeptics. 
For  one  of  them  the  rod  did  not  work  at  ali,  so 
three  experiments  are  recorded  in  the  results. 

It  cannot  be  claimed  from  these  results  that 
geomancy  is  a  flim-flam  or  that  water  veins  do 
not  exist.  However,  we  can  say  that  the  rod  did 
not  function  under  experimental  conditions  as 


the  geomancers  claim  it  does.  The  success  rate 
for  the  subjects  did  not  differ  from  guesses. 

Skepsis  presents  our  own 
aura  camera 

by  Risto  K.  Järvinen 

At  the  "Hengen  ja  tiedon  messut”  (”Fair  of  spirit 
and  knowledge”)  Skepsis  presented  our  own 
aura  camera  and  compared  its  vvorkings  with  an 
"official”  aura  camera.  ”Which  seems  to  be  the 
more  likely  explanation:  the  aura  camera  brings 
to  view  the  human  bioenergetic  field,  or  that 
the  lights  seen  are  produced  by  light  emitting 
diodes,  which  produce  the  optical  effect  of  an 
aura?”  asked  the  skeptics  the  fair  visitors. 


A  brain  neurotransmitter 
reveals  nonexistant  meanings: 
dopamine  adds  belief  in  the 
supernatural 

by  Pete  Pakarinen 

A  high  level  of  dopamine  may  produce  experi- 
ences  which  people  feel  are  supernatural.  In 
an  experiment  conducted  by  a  Swiss  neurolo- 
gist,  raising  the  level  of  dopamine  made  even 
skeptics  see  meanings  where  there  were  none. 
Dopamine  is  an  important  neurotransmitter 
substance.  It  takes  part  in  the  brain’s  reward 
and  motivational  Systems  and  addictions.  Re- 
searchers  suspect  that  the  role  of  dopamine  in 
the  reward  system  is  to  help  us  separate  relevant 
and  irrelevant  Information. 


Käännös:  Otto  J.  Mäkelä 

LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  jäsenasioista  vastaavalle  osoitteella: 


r 

V. 


Anna-Liisa  Räihä 
Borgströminkuja  1  B  19 
00840  Helsinki 
membership  @skepsis.fl 


J 


Yhdistyksen  jäsenmaksu  vuodelle  2002  (sisältää  Skeptikko-lehden  tilauksen)  on  21  euroa 
tai  alle  20-vuotiailta  10,50  euroa  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  24  euroa/vuosi. 
Lehtitilausta  tehdessä  tiedoksi  riittävät  nimi  ja  osoite. 
Jäsenhakemus/tilauskaavake  löytyy  myös  Internetistä  Skepsiksen  kotisivuilta:  www.skepsis.fi 


JÄSENHAKEMUS 

Haluan  liittyä  jäseneksi  □  vain  lehtitilaajaksi  □ 


Nimi: 


Ammatti  ja  koulutus: 


Lähiosoite: 


Postinumero  ja  -toimipaikka: 


Puhelin  ja  mahdollinen  sähköpostiosoite 


Haluan  Skepsiksen  sähköpostituslistalle  □ 

Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäse¬ 
nyys  muissa  tieteellisissä  yhdistyksissä,  erityiset  mielenkiinnon  kohteet  ym. 

(käytä  tarvittaessa  erillistä  paperia): 


Korostamme  kuitenkin,  että  kuka  tahansa  kiinnostunut  voi  hakea  jäsenyyttä 
yhdistyksen  hallitukselta  koulutustaustasta  ja  elämänkokemuksesta  riippumatta. 

Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet 
ja  haluan  liittyä  yhdistyksen  jäseneksi. 

Päiväys  ja  allekirjoitus 


SKEPSIS 

Skepsis  ry  on  vuonna  1987  perustettu  suomalaisten  skeptikko¬ 
jen  yhdistys. 

Skepsiksen  sääntöjen  mukaan  yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objek¬ 
tiivista  ja  puolueetonta  tieteellistä  tutkimusta  ottamatta  näiden 
väitteiden  paikkansapitävyyteen  kantaa  apriorisin,  tutkimusta 
edeltävin  perustein. 

-  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin  yhteisöihin  ko¬ 
timaassa  ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

-  Järjestää  alaan  liittyviä  kokouksia  ja  konferensseja  sekä  har¬ 
joittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitou¬ 
tumaton. 

Yhdistyksen  hallitus  voi  hyväksyä  hakemuksesta  yhdistyksen 
jäseneksi  yksityishenkilöitä  ja  oikeuskelpoisia  yhteisöjä,  jotka 
hyväksyvät  edellä  mainitut  yhdistyksen  periaatteet. 

Yhdistys  julkaisee  neljä  kertaa  vuodessa  ilmestyvää  Skeptik- 
ko-lehteä. 

Mallia  yhdistykselle  haettiin  Yhdysvalloissa  1976  perustetus¬ 
ta  CSICOPista  (Committee  for  the  Scientific  Investigation  of 
Claims  of  the  Paranormal),  mikä  ilmenee  mm.  yhdistysten  sa¬ 
mankaltaisina  toimintaperiaatteina. 

Skepsis  ry  toimii  kuitenkin  itsenäisesti,  vaikkakin  yhteistyössä 
CSICOPin  ja  muiden  vastaavien  järjestöjen  kanssa.  Yhdistys 
on  ECSOn  (European  Council  of  Skeptical  Organisations)  ja 
Tieteellisten  seurain  valtuuskunnan  jäsenjärjestö. 


Seuraava  Skeptikko  ilmestyy  joulukuussa. 

Lehteen  tarkoitettu  aineisto  tulisi  olla  toimituksessa  marraskuun  loppuun  mennessä. 


Skepsis  ry: n  yhteystiedot 

Puhelinpalvelu;  0208  -  355  455 
Postiosoite;  PL 483, 00101  HELSINKI 
Internet;  http;//www.skepsis.fi 
Pankkiyhteys;  SAMPO  800011  -  465  302 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteenmuu¬ 
tokset; 

Anna-Liisa  Räihä 

Borgströminkuja  1  B  19 
00840  Helsinki 
puh.  (09)  698  1976 
membership  @  skepsis,  fi 

Rahastonhoitaja 
Veikko  Joutsenlahti 

Roihuvuorentie  30  A  96 
00510  Helsinki 
puh;  040-7587286 

Skepsis  ry: n  hallitus  vuonna  2002 

Puheenjohtaja  Jukka  Häkkinen 

Varapuheenjohtaja  Otto  J.  Mäkelä 

Vesa  Kolhinen 

Pertti  Laine 

Veikko  Näntö 

Anna-Liisa  Räihä 

Göran  Törnwall 

Alueyhteyshenkilöt 

Joensuu;  Vesa  Tenhunen 

puh.  (013)  123  254;  vesat@online.tietokone.fi 

Jyväskylä;  Matias  Annola 

puh.  050  -  3524  890 

Oulu;  Sami  Tetri 

puh.  040  -  586  3099;  stetri@mail.student.oulu.fi 


Turku;  Veikko  Näntö 

puh.  (02)  2440324,  040-5031016 

vnanto@netti.fi 

Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toimin¬ 
nasta.  Yhteyshenkilöille  voi  myös  ilmoittaa  ha¬ 
lukkuutensa  osallistua  yhdistyksen  toimintaan 
omalla  alueellaan. 

Skepsis  ry: n  tieteellinen 
neuvottelukunta 

professori  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

assistentti  Virpi  Kalakoski 

dosentti  Raimo  Keskinen 

dosentti  S.Alhert  Kivinen 

professori  Raimo  Lehti 

professori  Anto  Leikola 

professori  Marjaana  Lindeman 

professori  Ilmari  Lindgren 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

professori  Raija  Sollamo 

yliassistentti  Lauri  Tarkkanen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

professori  Risto  Vuorinen 


Skepsiksen  haaste 

10  000  euroa  puhtaana  käteen  sille,  joka  tuottaa  valvotuissa  olosuhteissa  paranormaalin  ilmi¬ 
ön. 

Tähtitieteen  tohtori  Hannu  Karttunen  ja  taikuri  Iiro  Seppänen  ovat  lupautuneet  maksamaan 
kumpikin  2500  euroa  edellä  mainitusta  kokonaissummasta.  Haastesumma  voidaan  maksaa  myös 
humanoidistipendinä  -  10  000  euroa  puhtaana  ulottimeen  sille  humanoidille,  joka  itse  noutaa  sti¬ 
pendin  ja  antaa  samalla  DNA-  (tai  vastaavan)  näytteen.  Poikkeustapauksessa  summa  voidaan  myös 
maksaa  (mikäli  esimerkiksi  henkilötunnuksen  tai  pankkikortin  saanti  on  osoittautunut  humanoidille 
vaikeaksi)  mukana  seuraavalle  ihmiskontaktiseuralaiselle. 

Paholaisen  asianajajan  paluu 
-teos  edelleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  iggj,  Sid.  208  s,  25  euroa 

Skepsiksen  julkaisema  ja  Ursan  kustantama  Paholaisen  asianajajan 
paluu  -teos  on  saatavilla  kaikista  hyvin  varustetuista  kirjakaupoista. 
Teosta  myydään  myös  muun  muassa  Skepsiksen  yleisötilaisuuksissa, 
joissa  Skepsiksen  ja  Ursan  jäsenet  voivat  hankkia  kirjan  jäsenhintaan 
20  euroa. 

Vuonna  1989  julkaistu  ensimmäinen  Paholaisen  asianajaja  oh 
vuoden  tiedekirja.  Siinä  kuten  Paholaisen  asianajan  paluu  -teokses¬ 
sakin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  16  euroa. 


Paitatilaukset  voi  toimittaa  Anna-hiisa  Räihälle 


osoite  Borgströminkuja  1  B  19,  00840  Helsinki 
puhelin  (09)  698  1976 
sähköposti  alraiha@csc.fi 


USKALLA  AJATELLA! 


Hanki  Skepsiksen 
oma  t-paita! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksien 
yhteydessä.  Paidan  hinta  on  10  euroa,  ja  sitä  on 
saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  12  euroa  postikuluja. 


